19 July 2010 yeyintnge Diary.doc file here19 July 2010 yeyintnge Diary.doc5.59MB19 July 2010 Yeyintnge Diary Summary only...\n7/18/2010 မြန်မာ နိုင်ငံတွင် တပ်မတော်ကို တည်ထောင်ခဲ့သူ ဗိုလ်ချုပ်အောင်ဆန်း၏ သမီးကို သူတည်ထောင်ခဲ့သော တပ်မတော်က ၁၄ နှစ်ကျော်ကြာအောင် ဖမ်းဆီး ထိန်းသိမ်း ထားသည်ဟု ဘင်္ဂလာဒေခ်ျ့ နိုင်ငံတွင် ထုတ်ဝေသော ဘင်္ဂလီ သတင်းစာ တစောင်က ဖေါ်ပြသည်။၁၉၆၂ ခုနှစ် ဇူလိူင်လ ၂၁ ရက်နေ့မှ ယနေ့အချိန်ထိ ကမ္ဘာ့ တလွှား ထင်ရှားကျော်ကြားခဲ့သော အမျိုးသမီး ခေါင်းဆောင်များကို ဖေါ်ပြရာတွင် ဒေါ်အောင်ဆန်းစုကြည် အကြောင်းကို ထိုသို့ ရေးသား ဖေါ်ပြထားခြင်း ဖြစ်သည်။အဆိုပါ သတင်းစာမှာ Kalerkanto သတင်းစာဖြစ်ပြီး ဇူလိူင်လ ၁၆ ရက်နေ့က ဒေါ်အောင်ဆန်းစုကြည်ကို တခြား ကမ္ဘာ့ ခေါင်းဆောင် အမျိုးသမီးများ ဖြစ်ကြသည့် အိန္ဒရာဂန္ဒီ၊ မာဂရက်သက်ချာ၊ ဘန်နီဇီယာ ဘူတိုစသည့် အမျိုးသမီး ခေါင်းဆောင်များ၏ ပုံများနှင့် အတူ ပူးတွဲ ဖေါ်ပြထားသည်။အဆိုပါ သတင်းစာတွင် ဒေါ်အောင်ဆန်းစုကြည် ပညာသင်ကြားခဲ့သော ကျောင်းများနှင့် ရရှိခဲ့သော ဘွဲ့ပညာများကို ဖေါ်ပြထားပြီး ၁၉၈၈ ခုနှစ်က မိခင်နာမကျန်း ဖြစ်ရာမှ မြန်မာနိုင်ငံကို ပြန်လာရာမှ မြန်မာ့ ဒီမိုကရေစီ အရေးတွင် ပါဝင်လာရပုံများကို ဖေါ်ပြထားသည်။၎င်းပြင် မြန်မာ့ စစ်အစိုးရသည် ၁၉၉၀ ခုနှစ် မေလ ၂၇ ရက်နေ့တွင် ကမ္ဘာသိကျေညာပြီး အထွေထွေ ရွှေးကောက်ပွဲကို ပြုလုပ်ပေးခဲ့သော်လည်း ဒေါ်အောင်ဆန်းစုကြည် ဦးဆောင်သည့် အမျိုးသား ဒီမိုကရေစီ အဖွဲ့ချုပ်မှ ၈၅ ရာခိုင်နုန်းကျော် အနိုင်ရသောအခါ အာဏာကို လွဲပြောင်း ပေးအပ်ခြင်း မရှိဘဲ ဒေါ်စုကို ဆက်လက် ဖမ်းဆီးပြီး ဖိနှိပ်ချုပ်ချယ်ထားမူ ပြုလုပ်ထား ကြောင်း ဖေါ်ပြ သည်။ဘင်္ဂလာဒေခ်ျ့ နိုင်ငံ ဒက္ကားမြို့ မီပူရ် ၁၀ မှ တက္ကသိုလ်ကျောင်းသား တဦးကို အဆိုပါ သတင်းစာပါ ဒေါ်အောင်ဆန်းစုကြည် အကြောင်းနှင့် ပတ်သက် မေးမြန်းကြည့်ရာ သူက ယခုကဲ့သို့ ပြောသည်။“ ဒီတိုင်းပြည်မှာ ဗမာပြည်က ဒီမိုကရေစီ ခေါင်းဆောင် ဒေါ်အောင်ဆန်း စုကြည် ဆိုရင် လူတိုင်းလိုလိုက သိရှိကြပြီး သူမအပေါ် ဂရုဏာ သက်သူတွေက ပိုများပါတယ်။ သူမဟာ ဗမာပြည် ဒီမိုကရေစီ အရေးအတွက် စွန်းစွန်းတမံ ကြိုးပမ်းဆောင်ရွက်နေတဲ့ အမျိုးသမီး ခေါင်းဆောင် တဦးဖြစ်ပြီး သူမကို ဗမာပြည် စစ်တပ်က မတရားသဖြင့် ဖမ်းဆီး ချုပ်နှောင်ထားတယ်ဆိုတာကို လူတိုင်းသိကြပါတယ်။ ဗမာပြည်မှာ သမ္မတ ဘယ်သူ ၀န်ကြီးချုပ် ဘယ်သူဆိုတာကို ကျွန်တော့် ပြည်သူတွေ မသိကြပါ။ သူမကိုသာ သိရှိကြပါတယ်။ တနေ့ သူမ လွတ်မြှောက် လာလိမ့်မယ်လို့ ကျွန်တော်တို့ မျှော်လင့်ပါတယ်” ဟု ပြောသည်။ဘင်္ဂလာဒေခ်ျ့တွင် ဒေါ်အောင်ဆန်းစုကြည်နှင့် ပတ်သက်သော သတင်းများကို သတင်းစာများ၊ ဂျာနယ်များတွင် ယခုကဲ့သို့ မကြာခဏ ဖေါ်ပြလေ့ရှိကြောင်း သိရသည်။http://www.narinjara.com/burmese.asp\nအာဇာနည်နေ့၊ ဗိုလ်ချုပ်အောင်ဆန်း၊ ဗိုလ်သန်းရွှေ နဲ့ ဒီကနေ့ တပ်မတော် VOA ဇူလိုင် ၁၉၊ ၂၀၁၀ “ - - - -ဗိုလ်လောင်းပစ္စည်း အဟောင်း အမျဉ်းတွေ ထားတဲ့ စတိုးခန်းကြီးတွေမှာ၊ ပစ္စည်း အဟောင်းပုံတွေထဲမှာ ဗိုလ်ချုပ်အောင်ဆန်းပုံတွေ တွေ့ခဲ့တဲ့နေ့က စပြီး ကျနော် စိတ်မကောင်းဖြစ်မိတာပါ - - -” မြန်မာနိုင်ငံရဲ့ လက်ရှိ စစ်အစိုးရ ခေါင်းဆောင် ဗိုလ်ချုပ်မှူးကြီးသန်းရွှေက တပ်မတော်ရဲ့ဖခင် ဗိုလ်ချုပ်အောင်ဆန်းကို မှေးမိန် ပျောက်ကွယ်သွားအောင် လုပ်ဆောင်နေတာနဲ့ ပတ်သက် ပြီး၊ ခေတ်သစ် မြန်မာ့တပ်မတော်ကို စတင် တည်ထောင်ခဲ့သူတွေထဲက တစ်ဦးဖြစ်တဲ့၊ ရဲဘော်သုံးကျိပ်ဝင် အငြိမ်းစား ဗိုလ်မှူးချုပ်ကျော်ဇော အပါအ၀င် တခြား တပ်မတော်အရာရှိ ဟောင်းတွေနဲ့ ဗီအိုအေ ၀ိုင်းတော်သား ဦးရော်နီညိမ်း မေးမြန်းဆွေးနွေးထားတာကို၊ ဗီအိုအေ မြန်မာပိုင်းက မနှစ်က အာဇာနည်နေ့မှာ "မြန်မာ့ဒီမိုကရေစီရေးရာ ဆွေးနွေးခန်း" ကဏ္ဍ ကနေ ထုတ်လွှင့်ခဲ့ပါတယ်။ ဒီနှစ် ဇူလိုင်လ(၁၉) ရက်နေ့မှာ ကျရောက်တဲ့ (၆၃)နှစ်မြောက်အာဇာနည်နေ့ အထိမ်းအမှတ် အဖြစ်၊ ဒီတပတ် “တပ်မှူးတပ်သား ပြောစကား” အပတ်စဉ်ကဏ္ဍ မှာ၊ ဒီအစီအစဉ်ကို ပြန်ပြီး ထုတ်လွှင့်လိုက်ပါတယ်။ ဦးရော်နီညိမ်း။ ။ မြန်မာ့လွတ်လပ်ရေး ဗိသုကာနဲ့ မြန်မာ့တပ်မတော်ရဲ့ဖခင် ဗိုလ်ချုပ်အောင်ဆန်းနှင့် တကွ ကျဆုံးသွားတဲ့ အာဇာနည် ခေါင်းဆောင်တွေဟာ ဒီကနေ့ မြန်မာနိုင်ငံမှာ အစီအစဉ်ရှိရှိနဲ့ မှေးမှိန် ပျောက်ကွယ်သွားအောင် လုပ်ဆောင်ခြင်း ခံနေကြရပါပြီ။ အထူးသဖြင့် ဒီကနေ့ မြန်မာ့တပ်မတော်မှာ ဗိုလ်ချုပ်အောင်ဆန်းကို ဘယ်လိုအခန်းကဏ္ဍမှာ ထားရှိနေကြတယ် ဆိုတဲ့ အကြောင်းအရာကို ဗမာ့တပ်မတော် ရဲ့ ခေတ်ဦး၊ ခေတ်လယ်၊ လက်ရှိခေတ်တွေကို ဖြတ်သန်းခဲ့တဲ့ တပ်မတော် အရာရှိဟောင်းတွေနဲ့ ကျနော်ဆက်သွယ် ဆွေးနွေးထားပါတယ်။ ပထမဦးဆုံးတော့ ဗမာ့တပ်မတော်ကို စတင် တည်ထောင်သူ တစ်ဦးဖြစ်တဲ့ ရဲဘော်သုံးကျိပ်ဝင် အငြိမ်းစား ဗိုလ်မှူးချုပ် ကျော်ဇောကို ကျနော် ဆက်သွယ်ခဲ့ပါ တယ်။ ဗိုလ်ချုပ်အောင်ဆန်းအပေါ် သူ့ရဲ့ သဘောထား၊ ယုံကြည်ချက်နဲ့ ထင်မြင်ချက်၊ အာဇာနည်နေ့ အပေါ် သူ့ရဲ့အမြင်တွေ ကို အသံဖိုင်နဲ့ ပေးပို့ထားပါတယ်။ အရင်ဆုံး ဗိုလ်ချုပ် ကျော်ဇော ပြောဆိုတာကို နားထောင်ကြရအောင်ပါ။ ဗိုလ်ချုပ်ကျော်ဇော။ ။ ကျနော့်မှာ ဗိုလ်ချုပ်အောင်ဆန်းနဲ့ပတ်သက်လို့ ယုံကြည်ချက်တစ်ခု စွဲစွဲမြဲမြဲ ရှိနေပါတယ်။ အဲဒါကတော့ ဗိုလ်ချုပ်သာ မကျဆုံးရင် ဗမာပြည်မှာ စစ်အာ ဏာရှင်စနစ် မပေါ်ပေါက်နိုင်ဘူး။ ပြည်သူတွေလည်း ဒီလောက် ဆင်းရဲဒုက္ခရောက်မှာ မဟုတ် ဘူး။ ဒါကတော့ ကျနော့် ယုံကြည်ချက်ပါ။ ဗိုလ်ချုပ်ဟာ လွတ်လပ်ရေးကို လက်နက်နဲ့ တိုက်ယူဖို့လိုတယ်လို့ သဘောပေါက်လာတော့ တခြား တိုင်းချစ်၊ ပြည်ချစ် ခေါင်းဆောင်များနဲ့ စုစည်းပြီး ဗမာ့တပ်မတော်ကို တည်ဆောက်ခဲ့တဲ့လူပါ။ ဦးရော်နီညိမ်း။ ။ ၁၉၄၅ ခုနှစ်မှာ ဗမာ့ကာကွယ်ရေးတပ်မတော် BDAက ဂျပန်ကို တော်လှန်ခဲ့တုန်းက၊ စပြီး တော်လှန်တိုက်ခိုက်ရမယ့် နေ့ မူလသတ်မှတ်တဲ့ ဧပြီ(၂)ရက်နေ့ အစား လုံခြုံရေး အခြေအနေအရ မတ်လ(၂၇)ရက်အဖြစ် ပြောင်းရွှေ့သတ်မှတ်ပေးဖို့ တော်လှန်ရေး စစ် တိုင်းကြီးအမှတ်(၄)ရဲ့တိုင်းမှူး အဲဒီအချိန်က ဗိုလ်မှူးကျော်ဇော တင်ပြခဲ့တာကို လက်ခံခဲ့တဲ့အထိ ဗိုလ်ချုပ်အောင်ဆန်းကလည်း ဗိုလ်ချုပ်ကျော် ဇောကို ယုံကြည်အားထားခဲ့ပါတယ်။ ဗိုလ်ချုပ်အောင်ဆန်းရဲ့ ရိုးသားမှု၊ နိုင်ငံရေး ယုံကြည်ချက်နဲ့ အရည် အချင်းတွေကို ဗိုလ်ချုပ်ကျော်ဇောက အခုလို ပြောပါတယ်။ ဗိုလ်ချုပ်ကျော်ဇော။ ။ ဗိုလ်ချုပ်ရဲ့စိတ်နေစိတ်ထားဟာ အလွန် ရိုးသား ဖြောင့်မတ်ပြီး ဒီမိုကရေစီကိုလည်း ယုံကြည်သူဖြစ်ပါတယ်။ အရည်အချင်း အရလည်း တိုင်းပြည်ကို နှစ် အနည်းငယ် အတွင်းမှာ စည်းရုံးသိမ်းသွင်းနိုင်သူ ဖြစ်ပါတယ်။ ဒါကြောင့် ဗိုလ်ချုပ်ရဲ့ အခြေခံတိုင်း ချစ်ပြည်ချစ်စိတ်နဲ့ အရည်အချင်းတွေကို ယခုခေတ် တပ်မတော်သားများ အပါအ၀င် ဗမာပြည်သူအားလုံး လေ့လာ အတုယူသင့်ပါတယ်။ ဒီ့အ တွက် အာဇာနည်နေ့ အခမ်းအနားတွေကို ကောင်းကောင်း မွန်မွန် ကျင်းပပြီး လှုံ့ဆော် ပညာပေးသင့်ပါတယ်။ ဦးရော်နီညိမ်း။ ။ အာဇာနည်နေ့ဟာ ဘယ်လောက်အရေးကြီးတယ်ဆိုတဲ့ ဗိုလ်ချုပ်ကျော်ဇောရဲ့ ပြောဆိုချက်ကို ကြားခဲ့ရတာပါ။ အဲဒီ နောက်မှာတော့ မြန်မာ့တ ပ်မတော်ရဲ့ ခေတ်လယ်လို့ ပြောလို့ရတဲ့ ၁၉၆၀ခုနှစ်မှာ OTS အပတ်စဉ်(၂၆)ကနေ ဗိုလ်သင်တန်းဆင်း၊ တပ်မတော် အရာရှိ ဖြစ်လာပြီးတော့ အရှေ့မြောက်တိုင်း စစ်ဌာနချုပ်မှာ စစ်ဦးစီးမှူးပထမ တန်း G(1) အဆင့်အထိ တာဝန် ထမ်းဆောင်ခဲ့တဲ့ အငြိမ်းစား ဒုတိယ ဗိုလ်မှူးကြီး အေးမြင့်ကိုလည်း သူတို့ခေတ်က တပ်ထဲက အာဇာနည်နေ့ အကြောင်း သိနိုင်ဖို့ ကျနော် ဆက်သွယ်မေး မြန်းခဲ့ပါတယ်။ ဒုတိယဗိုလ်မှူးကြီး အေးမြင့်။ ။ ဪ ဗိုလ်ချုပ်က တို့တိုင်းပြည်ရဲ့ လွတ်လပ်ရေး ဗိသုကာ၊ ဒါတင် မကဘူးလေ၊ တို့တပ်မတော်ရဲ့ ဖခင်ကြီး ဆိုတော့ တို့ ဗိုလ်ချုပ်အောင်ဆန်းရဲ့ ကျဆုံးတဲ့နေ့ အာဇာနည်နေ့မှာတော့ တပ်တိုင်း၊ တပ်တိုင်းက ၀မ်းနည်းခြင်း အထိမ်းအမှတ်နဲ့ စစ်ရေးပြ အခမ်းအနားတွေ ဘာတွေ လုပ်ကြတာပေါ့လေ။ နော်။ နောက်ပြီးတော့ တပ်ထဲ မှာ ဆွမ်းကျွေးတာတို့ ဒါတွေတော့ လုပ်ကြတာပါပဲ။ ထုံးစံကတော့။ ဦးရော်နီညိမ်း။ ။ ဟုတ်ကဲ့၊ အဲဒီ ထုံးစံမျိုးက အခု မရှိတော့ဘူး ဖြစ်နေတယ်။ အဲဒီ ထုံးစံမျိုးကိုလည်း မလုပ်ရဘူး ဆိုတဲ့ ညွှန်ကြားချက်တွေ၊ အမိန့်တွေနဲ့ ဖြစ်နေတဲ့ အတွက်ကြောင့် မို့ အခုဟာ ထုံးစံဆိုတာ သူတို့အတွက် တအံ့ တသြကြီး ဖြစ်နေတယ်။ ဒုတိယဗိုလ်မှူးကြီး အေးမြင့်။ ။ ဟိုတုန်းကတော့ အာဇာနည်နေ့မှာ ဘာမလုပ်ရ၊ ညာမလုပ်ရ ဆိုတာမျိုး တပ်ထဲမှာ တစ်ခါမှ အထက်ဌာနချုပ်တွေက ညွှန်ကြားပြီး ပိတ်ပင်တာ မျိုး တစ်ခါမှ မရှိခဲ့ဖူးဘူး၊ ကိုယ်တို့ ခေတ်မှာတော့။ ဒီခေတ်မှာရှိတာကတော့ အတော် အံ့သြဖို့တော့ ကောင်းတယ်။ အဲ ဒီကောင်တွေ သိဖို့ ကောင်းတာက ဗိုလ်ချုပ်အောင်ဆန်းတည် ထောင်ခဲ့တဲ့ တပ်မတော် ရှိခဲ့လို့သာ သူတို့ ဒီကနေ့ ရာထူး စည်းစိမ်တွေ ရနေကြတာပဲ။ ဒါကိုမှ ကျေးစွပ်တဲ့ သဘောတွေ ရောက်တာပေါ့လေ၊ ဒီဥစ္စာကတော့။ ဦးရော်နီညိမ်း။ ။နောက်ထပ် ကျနော်ဆက်သွယ်ခဲ့သူကတော့ မြန်မာ့ တပ်မတော်ရဲ့ခေတ်လယ် အလွန် ၁၉၇၉ခုနှစ်မှာ စစ်တက္ကသိုလ် ဗိုလ်သင်တန်း အမှတ်စဉ်(၂၀)က ကျောင်း ဆင်းခဲ့ပြီး ခြေလျင်တပ်မှာ တာဝန် ထမ်းဆောင်နေရာက၊ တပ်မတော် ထောက်လှမ်းရေး ညွှန်ကြားရေးမှူးရုံးမှာ စစ်ဦးစီးမှူး(ဒုတိယတန်း) အဖြစ်နဲ့ စစ်အစိုးရခေါင်းဆောင်တွေနဲ့ နီးနီးကပ် ကပ် တာဝန် ထမ်းဆောင်ဖူးပြီးတော့ ၀ါရှင်တန်ဒီစီ မြန်မာသံရုံးမှာလည်း သံမှူးကြီး ဖြစ်ခဲ့ဖူးတဲ့ ဗိုလ်မှူးဟောင်း ဦးအောင်လင်းထွဋ်ပါ။ ဦးအောင်လင်းထွဋ်။ ။ ကျနော် ၁၉၉၂ခုနှစ် မေလမှာ ကျနော် ဒီစစ်ရုံးကို စရောက်ပါတယ်။ ၁၉၉၂ ခုနှစ် ဧပြီလမှာ ဗိုလ်ချုပ်ကြီး သန်းရွှေ စပြီးတော့မှ အာဏာ ရယူပါတယ်။ သူ စရောက်ရောက်ချင်းပဲ ပေါ့လေ၊ နံပါတ်(၁)က သူတက်လာတဲ့ အချိန်က စပြီးတော့မှ အမိန့်ပေးတာ၊ အဲဒါ က တပ်တွင်းအမိန့်ကော တစ်နိုင်ငံလုံးကို အမိန့် ပေးတာကတော့၊ ဓာတ်ပုံကိစ္စ ပေါ့လေ။ အရင်တုန်းက၊ ဒီ ဗိုလ်ချုပ်မှူးကြီး စောမောင် လက်ထက် တုန်းက ဒီ ဗိုလ်ချုပ်အောင်ဆန်းနဲ့ ဗိုလ်ချုပ်နေ၀င်းပုံ နှစ်ပုံရဲ့အောက်မှာ ဗိုလ်ချုပ်ကြီးစောမောင်ရဲ့ ပုံကို ထားပါတယ် ခင် ဗျ။ ဗိုလ်ချုပ်ကြီး သန်းရွှေ တက်လာတဲ့ အချိန်အခါက စပြီးတော့မှ ဗိုလ်ချုပ်အောင်ဆန်းပုံလည်း မမြင်ချင်ဘူး။ ဗိုလ်ချုပ်နေ၀င်းပုံလည်း မမြင်ချင်ဘူး။ ငါ့ပုံ တစ်ပုံတည်းပဲ ချိတ်ရမယ်၊ အ စည်းဝေးခန်းမတွေ၊ နိုင်ငံတော် အခမ်းအနားတွေမှာ သူ့ပုံ တစ်ပုံတည်းကလွဲလို့ ဘယ်ပုံမှ မချိတ်ရဘူး ဆိုပြီးတော့မှ ညွှန်ကြားခဲ့ပါတယ်။ ဦးရော်နီညိမ်း။ ။ နှုတ်မိန့်လား ၊ စာနဲ့လား ခင်ဗျ။ ဦးအောင်လင်းထွဋ်။ ။ စာနဲ့တော့ မဟုတ်ပါဘူး ခင်ဗျ။ နှုတ်မိန့်ပါပဲ။ ဒါကြောင့်မို့လည်း ရုံးတွေမှာ၊ ကျနော်တို့ သံရုံးတွေမှာ ပြန်ကြည့်တဲ့ အခါမှာ ဗိုလ်ချုပ်အောင်ဆန်းရဲ့ပုံက ကျနော်တို့ Store (ပစ္စည်းသိုလှောင်ခန်း)ထဲမှာ ရောက်နေတာကို သွားတွေ့ရပါတယ်။ နံပါတ်(၂)ကတော့ တပ်မတော်မှာ ကျနော်တို့ နေ့စဉ် တန်းစီပြီးတော့မှ အလေးပြုတဲ့အခါမှာ၊ တန်းစီကွင်းမှာပေါ့လေ။ ပုံမှန် အလေးပြုတဲ့အခါတိုင်း ယခင်အချိန်က ဗိုလ်ချုပ်ကြီး စောမောင် လက်ထက် အထိကို ဗိုလ်ချုပ်အောင်ဆန်းနှင့် တကွ ကျဆုံးလေပြီးသော ရဲဘော် အပေါင်းအား အလေးပြု ဆိုပြီးတော့မှ အလေးပြုရပါတယ်။ ဗိုလ်ချုပ်မှူးကြီးသန်းရွှေ တက်လာတဲ့ နောက်ပိုင်းမှာတော့ ဗိုလ်ချုပ်အောင်ဆန်း ဆိုတဲ့ ရှေ့ကစကားလုံးကို ဖြုတ်ခိုင်းပါ တယ်။ ဒါလည်း နှုတ်မိန့်ပါပဲ။ နောက်ပိုင်းမှာ ကျနော်တို့က ကျဆုံးလေပြီးသော ရဲဘော်အပေါင်းအား အလေးပြုဆိုတဲ့ စကားအတိုင်းပဲ ရှေ့က နေပြီးတော့ တိုင်ပေးရတာ ရှိပါတယ်။ ဦးရော်နီညိမ်း။ ။ ဟုတ်ကဲ့၊ အဲဒါတွေက အဲလို ဖြစ်ရတာက ဗိုလ်ချုပ်မှူးကြီးသန်းရွှေက ဒေါ်အောင်ဆန်းစုကြည် အပေါ်မှာ သူ့ရဲ့ နိုင်ငံရေး ပြိုင်ဘက် တစ်ယောက်ကို မလိုလားတဲ့ သဘောတစ်ခု သက်သက်ပဲလား။ ဦးအောင်လင်းထွဋ်။ ။ လူအများကတော့ ထင်ကြတယ်။ ဗိုလ်ချုပ်ကြီးသန်းရွှေဟာ ဒေါ်အောင်ဆန်းစုကြည်ကြောင့် ဗိုလ်ချုပ်အောင်ဆန်းကို မှေးမှိန်အောင်လုပ်တယ် ဆိုပြီး တော့မှ အများက ထင်ကြပါလိမ့်မယ်။ တကယ်တော့ အဲဒါ တစ်ခုတည်းတော့ မဟုတ်ပါဘူး ခင်ဗျ။ ဗိုလ်ချုပ်ကြီးသန်းရွှေရဲ့ ပင်ကိုယ် စိတ်ဓာတ်ကိုက၊ သူသည် မြန်မာနိုင်ငံရဲ့ စတုတ္ထနိုင် ငံတော်ကို ထူထောင်တဲ့သူ ဆိုပြီးတော့မှ သူ့ကိုယ်သူ ခံယူထားတဲ့ လူမျိုးဖြစ်ပါတယ်။ ဒါကြောင့်မို့လို့လည်း တွေ့ပါလိမ့်မယ်၊ ဘုရင့်နောင်ပုံတို့ အလောင်းဘုရားပုံတို့ ရုပ်တုတွေပေါ့ လေ၊ ရှောက်ထုပြီးတော့မှ သူသာလျှင် စတုတ္ထမြောက် မြန်မာနိုင်ငံကို ထူထောင်တဲ့သူ ဆိုပြီးတော့မှ ဗိုလ်ချုပ်အောင်ဆန်းကို ပစ်ပယ်ပြီးတော့မှ၊ ဗိုလ်ချုပ်အောင်ဆန်းထက် သူက ပိုပြီး တော့မှ တော်တယ်၊ သူပိုပြီးတော့ လုပ်နိုင်တယ် ဆိုတဲ့ အနေအထားမျိုး ဖြစ်ပါတယ်။ ဦးရော်နီညိမ်း။ ။ ဟုတ်ကဲ့၊ ဒါပေမယ့် သမိုင်းမှာ ကျနော်တို့ သင်ကြားခဲ့ဖူးတာ သူလည်း သင်ကြားခဲ့ဖူးမှာပါပဲ။ ပထမ မြန်မာနိုင်ငံတော်က အနော်ရထာ၊ ဒုတိယ မြန်မာနိုင်ငံတော်က ဘုရင့်နောင်၊ တတိယ မြန်မာနိုင်ငံတော်က အလောင်းဘုရား၊ နောက် ဗြိတိသျှနဲ့ဂျပန်လက် အောက်က လွတ်ပြီး လွတ်လပ်ရေးရအောင် လုပ်ဆောင်ပေးခဲ့တဲ့ ဗိုလ်ချုပ်အောင် ဆန်းကို စတုတ္ထ မြန်မာနိုင်ငံ၊ ခေတ်သစ် မြန်မာနိုင်ငံတော်ကို ထူထောင်ခဲ့တဲ့သူလို့ ကျနော်တို့ အားလုံး သိနားလည်ခဲ့တယ်။ အဲဒီတော့ စတုတ္ထ မြန်မာ နိုင်ငံတော်ကို သူထူထောင်တယ် လို့ အထင် ရောက်နေအောင် ဘယ်လို အကြောင်းအချက်တွေက သူ့အတွက် စေ့ဆော်ပေးနေတယ်လို့ ယူဆပါသလဲ ခင်ဗျ။ ဦးအောင်လင်းထွဋ်။ ။ စစ်ရုံးမှာ ကျနော် တာဝန်ထမ်းဆောင်တဲ့ အချိန်အခါ တစ်ခုအတွင်းမှာတော့၊ ၀န်ကြီး တစ်ယောက်က ကျနော့်ကို ပြန်ပြောခဲ့ဖူးပါတယ်။ ဗိုလ်ချုပ်အောင်ဆန်း ကို ဗိုလ်ချုပ်မှူးကြီး သန်းရွှေရဲ့ အမြင်ပေါ့လေ၊ ဗိုလ်ချုပ်အောင်ဆန်းကို ဘယ်လိုမြင်သလဲ ဆိုတော့ “ဒီငတိ”သာ၊ ဒီ”ငတိ”ဆိုတာ ဗိုလ်ချုပ်အောင်ဆန်းကို ဆိုလိုတာပါ။ ဦးရော်နီညိမ်း။ ။ သူက အဲဒီစကား သုံးသလား။ ဗိုလ်ချုပ်အောင်ဆန်းကို .. ဦးအောင်လင်းထွဋ်။ ။ မှန်ပါတယ်ခင်ဗျ၊ “ငတိ”ဆိုတဲ့ စကားသုံးတာပါ။ ဒီငတိသာ ဆက်ရှိနေလို့ရှိရင် အခု ငါလုပ်နေသလောက် သူ လုပ်နိုင်မှာ မဟုတ်ပါဘူး ဆိုတဲ့ လေသံမျိုး ပြောခဲ့ဖူးတာကို ၀န်ကြီးတစ်ယောက် ဆီက တဆင့် ကျနော် ပြန်ပြီးတော့မှ ကြားခဲ့ဖူးပါတယ် ခင်ဗျ။ ဒီမိုကရေစီကို ဆန့်ကျင်တဲ့ ဒီမိုကရေစီ စကား မပြောတဲ့ ဗိုလ်ချုပ်ကြီးနေ၀င်းပင်လျှင် ဗိုလ်ချုပ်အောင်ဆန်းကို ပစ်ပယ်ခဲ့ခြင်း မရှိပါဘူး။ ဗိုလ်ချုပ်နေ၀င်း လက်ထက်တုန်းက ကျနော်တို့ ငယ်စဉ်တစ်လျှောက်မှာ စစ်တပ်မှာကော အရပ်ဖက် ရုံးတွေမှာကော၊ ဒီလို အာဇာနည်နေ့တိုင်းမှာ သံဃာတော်တွေကို တပ်တိုင်းက ဆွမ်းကြွေးပြီးတော့ အမျှပေးဝေရတဲ့ အစဉ်အလာ ရှိခဲ့ဖူးပါတယ်။ ကျနော်တို့ ကိုယ်တိုင်လည်း လုပ်ခဲ့ဖူးပါ တယ်။ ယနေ့ခေတ် ယနေ့အခါပေါ့ လေ၊ ဗိုလ်ချုပ်ကြီးသန်းရွှေ တက်လာပြီး ကတည်းက၊ အဲဒါတွေဟာ မလုပ်ရဘူးဆိုတဲ့ နှုတ်မိန့်အရ အလိုလို ပျောက်သွားရခြင်း ဖြစ်ပါတယ်။ ဦးရော်နီညိမ်း။ ။ ဗိုလ်ချုပ်အောင်ဆန်း ဓာတ်ပုံတွေကို ပစ္စည်းအဟောင်းတွေ ထားတဲ့ စတိုခန်းတွေထဲမှာ ပစ်ထားတာ တွေ့ရလို့ နောက် ထပ်စိတ်မကောင်း ဖြစ်ခဲ့ရသူတစ်ဦးကတော့ ၁၉၉၀နှစ်တွေမှာ စစ်တက္ကသိုလ် ဗိုလ်သင်တန်း တက်ခဲ့ပြီးတော့၊ မကြာသေးခင် နှစ်အနည်းငယ်ကမှ တပ်မတော်က ထွက်ခွါလာခဲ့သူ လူငယ်အရာရှိဟောင်း တစ်ဦးပါ။ သူဟာ အာ ဇာနည်ဗိမာန်ကိုလည်း နှစ်စဉ် သွားရောက် အလေးပြုနေပြီးတော့ သူ့ရဲ့ခံစားချက်နဲ့ နိုင်ငံရေး အမြင်တွေကိုလည်း ညီတိုးငြိမ်းဆိုတဲ့ နာမည်နဲ့ မြန်မာ ဘလောဂ့် တစ်ချို့မှာ ရေးသားနေပါတယ်။ သူ့ကိုလည်း ကျနော် ဆက်သွယ် ဆွေးနွေးထားပါတယ်။ ကိုညီတိုးငြိမ်း။ ။ ကျနော် တပ်ထဲ မ၀င်ခင်ကတည်းက ငယ်စဉ် ဘ၀ ကတည်းက ကျနော်တို့ ဗိုလ်ချုပ်အောင်ဆန်းရဲ့ အထ္ထုပတ္တိကို ဖတ်ရှု လေးစား အားကျခဲ့လို့ တပ်ထဲဝင်ခဲ့တာပါ။ တပ်မတော်ထဲ ရောက်တော့ စစ်တက္ကသိုလ်ကို ရောက်တော့ ဗိုလ်ချုပ်အောင်ဆန်းနဲ့ ပတ်သက်လို့ တိမ်မြုပ်အောင် လုပ်နေတာ တွေ့ရတော့ စိတ်မကောင်းဘူးဗျ။ ဦးရော်နီညိမ်း။ ။ ဟုတ်ကဲ့၊ ဘယ်လိုများ တွေ့ရလို့ လဲခင်ဗျ၊ လက်တွေ့ နမူနာတစ်ခု ပြောပြပေးပါ။ ဗိုလ်ချုပ်အောင်ဆန်းရဲ့ အခန်းကဏ္ဍကို တိမ်မြုပ်အောင် လုပ်နေတာကို၊ လက်တွေ့ ကြုံခဲ့ရတဲ့ ဥပမာလေး တစ်ခု ပြောပြပါဦး။ ကိုညီတိုးငြိမ်း။ ။ ဥပမာ ကျနော်တို့ ဗိုလ်လောင်းအဆောင်တွေမှာ စတိုးခန်းကြီးတွေ ရှိတယ်ခင်ဗျ။ ဗိုလ်လောင်းပစ္စည်း အဟောင်း အမျဉ်းတွေ ထားတဲ့ စတိုးခန်းကြီးတွေမှာ၊ ပစ္စည်း အဟောင်းပုံတွေထဲမှာ ဗိုလ်ချုပ်အောင်ဆန်းပုံတွေ တွေ့ခဲ့တဲ့နေ့က စပြီး ကျနော် စိတ်မကောင်းဖြစ်မိတာပါ။ အမှန်တကယ်က ဒါတွေကို အထင်ကရ အဆောက်အအုံကြီးတွေလို နေရာမျိုးမှာ တခမ်းတနား ချိတ်ဆွဲထားသင့်တဲ့ ကျနော်တို့ ခေါင်းဆောင်ရဲ့ ပုံကို ပစ္စည်း အဟောင်းပုံထဲမှာ တွေ့ရတဲ့အခါ၊ စပြီး ခံစားရတာပေါ့။ ကျနော်တို့ ခြေလျင်တပ်တွေမှာလည်း ချိတ်ခွင့် မရှိတော့ဘူးလေ၊ ဘယ်သူမှလည်း မချိတ်ကြတော့ဘူး။ ဦးရော်နီညိမ်း။ ။ ဟုတ်ကဲ့၊ ဗိုလ်ကြီး စစ်တက္ကသိုလ် တက်ခဲ့တုန်းက ဗိုလ်ချုပ်အောင်ဆန်း ဓာတ်ပုံဟာ စစ်တက္ကသိုလ်မှာ မချိတ်ရတော့ ဘူးဆိုတဲ့ အမိန့် ထုတ်ထားပြီးပြီလား ခင်ဗျ။ ကိုညီတိုးငြိမ်း။ ။ ဒီပုံကို ချိတ်ပါ ဆိုပြီးတော့ ပုံတစ်ပုံ အစားထိုးခိုင်းတော့ လက်ဟောင်းပုံကို ဖြုတ်ချရမယ် ဆိုတာကို အားလုံး သိကြတယ်လေ။ ဦးရော်နီညိမ်း။ ။ စစ်တက္ကသိုလ်မှာ ဒါဆို ဗိုလ်ချုပ်အောင်ဆန်းပုံ တစ်ပုံမှ ဘယ်မှာမှ ချိတ်ဆွဲထားတာ မရှိတော့ဘူးလား ခင်ဗျ။ ကိုညီတိုးငြိမ်း။ ။ မတွေ့ဘူးခင်ဗျ၊ မတွေ့ဘူး၊ “အောင်ဆန်းခန်းမ”ဆိုတဲ့ ဆိုင်းဘုတ်တောင်မှ ယိုယွင်း ပျက်စီးပြီးတော့ ရေညှိတက် စုတ် ပြတ်နေပြီ။ အလေးထား မထား ဆို တာ ဒါကိုကြည့်ရင် သိနိုင်တယ်။ ကြေးရုပ်တောင်မှ တူးဖယ်မရလို့ ဖြစ်ပါလိမ့်မယ်၊ အခုတော့ ရှိမရှိ မသိ ဘူး။ ကျနော်တို့တုန်းကတော့ ကြေးရုပ်ရှိသေးတယ်။ ကျနော်တို့ကတော့ အမြဲသွားပြီး သန့်ရှင်းရေး လုပ်ပါတယ်။ ကျနော်တို့ ဖခင်ဗိုလ်ချုပ်၊ တပ်မတော်ရဲ့ ဗိုလ်ချုပ်၊ နိုင်ငံ့ခေါင်းဆောင် ဗိုလ်ချုပ်၊ ဘယ်သူမှ အလေးမပြုလျှင်နေ၊ ကျနော်တို့ကတော့ အလေးပြု မယ်။ ကျနော်တို့ကတော့ ဘယ်တော့မှလည်း မေ့ပျောက်မှာ မဟုတ်ဘူး။ ဦးရော်နီညိမ်း။ ။ အခု ဗိုလ်ကြီး တပ်မတော်ကနေ ထွက်ပြီးတဲ့နောက်မှာ၊ အာဇာနည်ဗိမာန်ကို မှန်မှန် သွားပြီးတော့ နှစ်စဉ်နှစ်တိုင်း အလေးပြုတယ်လို့ ကျနော်တို့ သိရပါတယ်။ ကိုညီတိုးငြိမ်း။ ။ အဓိက ကတော့ သားစဉ် မြေးဆက် ဂုဏ်ယူ လေးစား စံထားအပ်တဲ့ ကျနော်တို့ ဖခင်ကြီးရဲ့ သမိုင်း ကြောင်း မမေ့ ပျောက်စေချင်တာရယ်၊ သူ့ရဲ့စိတ်ဓာတ်တွေ၊ သူ့ရဲ့ တိုင်းပြည်အပေါ် ဖြစ်စေချင်တဲ့ စေတနာတွေကို ကျနော်တို့ ခေတ်အဆက်ဆက် မျိုးဆက် သစ်တွေကို လက်ဆင့်ကမ်း ရယူနိုင်တဲ့ အစဉ်အလာတွေ ပေါ်အောင်၊ နောက်ပြီးတော့ အထိမ်းအမှတ် ဆိုတာ နှစ်စဉ်နှစ်တိုင်း အခါမပြတ်လုပ် သင့်တယ်လေ။ ကျနော်က တပ်ထဲမှာတုန်းကတော့ အာဇာနည်ကုန်းကို တစ်ခေါက်မှ မရောက်ဖူးပါဘူး။ ရန်ကုန်ဆိုတာကို မလာနိုင်ဘူးလေ။ မနှစ်က အာဇာနည်ကုန်းကို ကျနော် သွားအလေးပြုတယ်၊ မနက်ဖြန်လည်း ကျနော်သွားမှာပါ၊ ဘယ်လိုနည်းနဲ့ ဖြစ်ဖြစ်သွားမှာပါ၊ သွားအလေး ပြုမယ်၊ ဖြစ်အောင်ပြု မယ်၊ ဘယ်လောက်ပဲ တားဆီး ကန့်သတ်ပါစေ။ ဦးရော်နီညိမ်း။ ။ မြန်မာ့လွတ်လပ်ရေးဗိသုကာနဲ့ မြန်မာ့တပ်မတော်ရဲ့ဖခင် ဗိုလ်ချုပ်အောင်ဆန်းကို ဒီကနေ့ ဗမာ့တပ်မတော်ထဲမှာ ဘယ်လိုပင် သေးသိမ် မှေးမှိန်အောင် အစီ အစဉ်ရှိရှိ စနစ်တကျ လုပ်ဆောင်နေပေမယ့်လည်း ညီတိုးငြိမ်းလို လူငယ် တပ်မတော်သားတွေ မြန်မာ့တပ်မတော်ထဲမှာ အများအပြား ရှိနေသေးကြောင်း တင်ပြရင်းနဲ့ ဒီမှာတင်ပဲ ရပ်နားခွင့် ပြုပါခင်ဗျား။ ကျနော် ရော်နီညိမ်းပါ။http://moemaka.com/index.php?option=com_content&task=view&id=6802&Itemid=1\nဗွီအိုအေ (မြန်မာဌာန) တနင်္ဂနွေ, 18 ဇူလိုင် 2010မြန်မာနိုင်ငံမှာ လာမယ့် ၂၀၁၀ ရွေးကောက်ပွဲဟာ မြန်မာပြည်သူတွေရဲ့ ဆန္ဒကို ထပ်ဟပ်မှု မရှိတာကြောင့် ဒီလို ရွေးကောက်ပွဲ အခြေအနေကို ဗြိတိသျှအစိုးရ အနေနဲ့ လက်ခံမှာ မဟုတ်ဘူးလို့ ပြောပါတယ်။ ထိုင်းနိုင်ငံကို ၂ ရက်ကြာ ရောက်ရှိနေတဲ့ ဗြိတိသျှ နိုင်ငံခြားရေး ၀န်ကြီးဌာန အငယ်တန်းဝန်ကြီး ဂျရယ်မီ ဘရောင်း (Jeremy Browne) က ထိုင်းနိုင်ငံခြားရေးဝန်ကြီး ကဆစ် ပီရွန်း (Kasit Piromya) နဲ့ တွေ့ဆုံအပြီး ဘန်ကောက်မှာ သတင်းထောက်တွေကို မြန်မာနိုင်ငံအကြောင်း ပြောသွားခဲ့တာပါ။မြန်မာနိုင်ငံတွင်း နိုင်ငံရေး အကျဉ်းသားပေါင်း ၂,၀၀၀ ကျော် ရှိနေတာကြောင့် ဒီလို အခြေအနေမျိုးတွေနဲ့တော့ အဓိပ္ပာယ် ပြည့်ဝတဲ့ ရွေးကောက်ပွဲတရပ် ဖြစ်မလာနိုင်ဘူးလို့ သူက ထောက်ပြပါတယ်။ ဗြိတိသျှအစိုးရ အနေနဲ့ကတော့ မြန်မာအစိုးရဘက်ရဲ့ ပြီးခဲ့တဲ့ လုပ်ရပ်တွေ အပေါ်မှာ စိတ်ပျက်မိတယ်လို့ မစ္စတာ ဂျရယ်မီ ဘရောင်းက ပြောသွားပါတယ်။“မြန်မာနိုင်ငံမှာ အခုလုပ်တော့မယ့် ရွေးကောက်ပွဲဟာ အများပြည်သူလူထု အမြင်ကို ထင်ဟပ်တဲ့ တရားဝင် ဖော်ပြချက်တရပ်လို့ ကျနော်တို့ မမြင်ပါဘူး။ ဒါကြောင့်လည်း မြန်မာနိုင်ငံမှာ အခုလက်ရှိ အခြေအနေကို လက်ခံလို့ မရဘူးလို့ ကျနော်တို့မှာ ခိုင်မာတဲ့အမြင် ရှိထားပါတယ်။”မစ္စတာဘရောင်းဟာ အခုလအတွင်းမှာပဲ ဗြိတိသျှ ပါလီမန်မှာ မြန်မာနိုင်ငံ ရွေးကောက်ပွဲနဲ့ ပတ်သက်လို့ အယုံအကြည် မရှိတဲ့သဘော ပြောခဲ့ပါသေးတယ်။ ဒေါ်အောင်ဆန်းစုကြည်နဲ့ နိုင်ငံရေး အကျဉ်းသားတွေ ဖမ်းဆီးထိန်းသိမ်း ခံနေရသရွေ့ အခု ရွေးကောက်ပွဲဟာ တရားမျှတမှု ရှိနိုင်မှာ မဟုတ်ဘူးလို့ ဗြိတိသျှ ပါလီမန်ကို ပြောခဲ့ပါတယ်။အခုနောက်ပိုင်း နိုင်ငံတကာက အထူးစိုးရိမ်လာနေတဲ့ မြန်မာ၊ မြောက်ကိုရီးယား နျူကလီးယား ဆက်ဆံရေးနဲ့ ပတ်သက်လို့လည်း စိုးရိမ်ကြောင်း မစ္စတာဘရောင်းက သတင်းထောက်တွေကို ပြောခဲ့ပါသေးတယ်။“ဒါဟာ နိုင်ငံတကာ ဥပဒေကို ချိုးဖောက်မှုပါပဲ။ အခုလို ပုံစံမျိုးနဲ့ နျူကလီးယားလက်နက် ပြန့်ပွားတာ လက်မခံနိုင်ဘူးဆိုတာ ကျနော်တို့မှာ ပြတ်ပြတ်သားသား ပြင်းထန်တဲ့ သဘောထား ရှိပါတယ်။ ဒါကြောင့် နိုင်ငံတကာအဆင့်မှာ ဒီကိစ္စကို အပြင်းထန်ဆုံး ကန့်ကွက် ပြောဆိုသွားမှာပါ။”ကုလသမဂ္ဂ လုံခြုံရေးကောင်စီ အနေနဲ့ မြောက်ကိုရီးယားဆိုင်ရာ ဆုံးဖြတ်ချက်မှာ မြောက်ကိုရီးယားနိုင်ငံ နျူကလီးယားနဲ့ ဒုံးလက်နက်ဆိုင်ရာ ပြင်ပ အဆက်အဆံ မလုပ်ဖို့ ပြင်းပြင်းထန်ထန် တားမြစ်ထားပါတယ်။ ဒါကြောင့်လည်း မြောက်ကိုရီးယားဟာ မြန်မာနိုင်ငံရဲ့ နျူကလီးယားနဲ့ ဒုံးလက်နက်ဆိုင်ရာ အစီအစဉ်တွေမှာ ပတ်သက်နေတယ်လို့ စွပ်စွဲချက်တွေ ပေါ်ခဲ့ပြီး ဒီကိစ္စ မှန်ခဲ့ရင် လုံခြုံရေးကောင်စီ ဆုံးဖြတ်ချက်ကို ချိုးဖောက်တာပဲ ဆိုပြီး နိုင်ငံတကာက ပြစ်တင် ဝေဖန်ထားပါတယ်။ ဒါပေမဲ့ ဒီစွပ်စွဲချက်နဲ့ ပတ်သက်လို့ တရားဝင် နိုင်ငံတကာ စုံစမ်းမှုမျိုးတော့ မရှိသေးပါဘူး။http://www1.voanews.com/burmese/news/myanmar-uk-98717999.html\nအဖြေမရသေးသော မေးခွန်းများ ဧရာဝတီ Monday, July 19, 2010 အောင်ဆန်းကို ဘယ်သူ သတ်သလဲ စာအုပ် ရေးသားသူ ဦးခင်အောင်နှင့် အင်တာဗျူးWho Killed Aung San? စာအုပ်ကို ရေးသားပြုစုသူ ဦးခင်အောင်သည် မြန်မာနိုင်ငံ ဒီမိုကရေစီ ပြန်လည် တည်ဆောက်ရေး ကော်မတီ (သြစတြေးလျ) တွင် ၁၉၈၈ မှ ၁၉၉၂ အထိ ဥက္ကဋ္ဌတာဝန်နှင့် နိုင်ငံတကာဆိုင်ရာ ကော်မတီ၏ ဒုဥက္ကဋ္ဌ တာဝန်ကို ထမ်းဆောင်ခဲ့သည်။ ၁၉၉၁ တွင် အမျိုးသားညွန့်ပေါင်း အစိုးရ၏ သြစတြေးလျဆိုင်ရာ ကိုယ်စားလှယ်လည်း ဖြစ်သည်။ဦးခင်အောင်၏ ဖခင်မှာ ဗိုလ်ချုပ် (ရဲချုပ်) ဦးထွန်းလှအောင်ဖြစ်ပြီး ဗိုလ်ချုပ်အောင်ဆန်းနှင့် အာဇာနည်များ လုပ်ကြံခံရစဉ်က ဘုရင့် ရဲတပ်ဖွဲ့ဝင်နှင့် မှုခင်း စုံစမ်းရေးဌာန၏ ဒုရဲချုပ်ဖြစ်သည်။ ဦးစောနှင့် အပေါင်းအပါများကို လျင်မြန်စွာ ဖမ်းဆီးနိုင်ရန် ကြိုးပမ်းခဲ့သူလည်းဖြစ်သည်။ ဦးခင်အောင်သည် ဗမာ့ လွတ်လပ်ရေး တပ်မတော်နှင့် ဗမာ့ ရေတပ်မတော်တို့တွင် တာဝန် ထမ်းဆောင်ခဲ့သည်။ စစ်ပြီးခေတ်တွင် ပင်လယ်ကူးသင်္ဘောကုမ္ပဏီတခု၌ အလုပ်လုပ်ကိုင်ခဲ့သည်။ အမေရိကန်တွင် ၁၂ နှစ်ကြာ နေထိုင်ခဲ့ပြီးနောက် သြစတြေးလျနိုင်ငံ ကင်ဘာရာမြို့တွင် ၁၉၈၃ မှစ၍ အခြေချ နေထိုင်သည်။ဦးခင်အောင်သည် ဗိုလ်ချုပ် အောင်ဆန်းနှင့် အာဇာနည်များ လုပ်ကြံခံရမှုကြီးတွင် ပါဝင်ခဲ့သူတချို့နှင့် ပတ်သက်၍လည်းကောင်း၊ ဖြစ်ပျက်ခဲ့သော အခြေအနေအရပ်ရပ်နှင့် လည်းကောင်း ကိုယ်တိုင် အတွေ့အကြုံရှိခဲ့သည်။ ဗိုလ်ချုပ် အောင်ဆန်းတို့ လုပ်ကြံခံရချိန်တွင် ဦးခင်အောင်သည် အတွင်းဝန်ရုံးနှင့် မျက်နှာချင်းဆိုင် တဖက်ကမ်းရှိ ရေတပ် ကမ်းနားဌာနချုပ် ပြုလုပ်ထားသော စိန့်ပေါလ်ကျောင်းဝင်းတွင် ရေတပ်အရာရှိတဦးအဖြစ် တာဝန်ကျနေသည်။ ဗြိတိသျှ မော်ကွန်းတိုက်ရှိ အထောက်အထားများနှင့် စာအုပ်စာတမ်းများကို လေ့လာ၍ Who Killed Aung San? စာအုပ်ကို ရေးသားပြုစုခဲ့သည်။ လုပ်ကြံမှုဖြစ်ပွားစဉ်က ဗိုလ်ချုပ် အောင်ဆန်း၏ ဘေးတွင် ကပ်ထိုင်နေခဲ့ပြီး ကျည်ဆန် ချော်ထွက်သွားသောကြောင့် အသက်မသေခဲ့သည့် ဦးခင်အောင်၏ ဦးလေးဖြစ်သူ ဦးရွှေဘော်ကိုယ်တိုင် ပြန်ပြောပြခဲ့ခြင်းက ဤ စာအုပ်ရေးသားရန် လှုံ့ဆော်ခဲ့သည့် အကြောင်းရင်း ဖြစ်သည်ဟု စာအုပ်အမှာတွင် ရေးသားထားသည်။ သြစတြေးလျတွင် နေထိုင်လျက်ရှိသော ဦးခင်အောင်ကို ဧရာဝတီ တာဝန်ခံ အယ်ဒီတာ ကျော်စွာမိုးက မေးမြန်းထားပါသည်။မေး ။ ။ ဗိုလ်ချုပ်အောင်ဆန်းကို သတ်ဖြတ်တဲ့ နေရာမှာ ဘာကြောင့် ဗြိတိသျှက အဓိက ပါနေတယ်လို့ သုံးသပ်ရပါသလဲ။ဖြေ ။ ။ ဗိုလ်အောင်ဆန်းက လွတ်လပ်ရေး လိုချင်တယ်။ နိုင်ငံ ကြီးပွားစေချင်တယ်။ ဆိုတော့ ရှိတဲ့ တောင်ပေါ်သားတွေနဲ့ အကုန်လုံး ပေါင်းရမယ်လေ။ အဲဒီလိုမျိုး စိတ်ရှိတယ်။ ဒါပေမယ့် ဗိုလ်ချုပ်အောင်ဆန်းနဲ့ ဝန်ကြီးတွေကို သတ်ဖို့အထိကတော့ အသေအချာ ဘာမှ မရှိဘူး။ နောက်ကျတော့ ဘင်ဂလေ [John Stewart Bingley: ဗြိတိသျှကောင်စီ ကိုယ်စားလှယ်] နဲ့ တခြား ဗြိတိသျှ ခေါင်းဆောင်တွေ ပါလာတယ်။ အင်္ဂလိပ် ကုမ္ပဏီကြီးတွေကလည်း သူတို့ မြန်မာပြည်မှာ ဆက်နေဖို့ အရေးကြီးတယ်။ လွတ်လပ်ရေး မရဖို့ အရေးကြီးတယ်။ ဗိုလ်ချုပ်အောင်ဆန်းက ဆိုရှယ်လစ်ဇင်ကို သဘောကျသလို ပြောလာတယ်။ ဒီကုမ္ပဏီတွေကို နေရှင်နယ်လိုက်ဇ် (နိုင်ငံပိုင်) လုပ်မယ်၊ မြန်မာအကျိုးရှိရင် ဘာမဆို အကုန်လုံး လုပ်မယ်ဆိုပြီး ဗြိတိသျှတွေက ပြောလာတယ်။မေး ။ ။ ဗိုလ်ချုပ်အောင်ဆန်းက တတိုင်းတပြည်လုံးကို စုစည်းနိုင်တဲ့ လူတယောက်ဖြစ်တယ်။ နောက်ပြီးတော့ လက်ဝဲယိမ်းတယ်လို့ ပြောလို့ရတယ်။ အဲဒီ အချက်နှစ်ချက်က တော်တော် အဓိကကျနေတယ်ပေါ့။ တခြားအချက်တွေရော ရှိသေးလား။ဖြေ ။ ။ အင်္ဂလိပ် ကုမ္ပဏီကြီးတွေက လုပ်ကြံမှု နောက်ကွယ်မှာ ငွေနဲ့ ထောက်ပံ့တယ်ဆိုတာ ဖြစ်နိုင်တယ်။ ဗိုလ်ချုပ်ကို မလိုလားတဲ့ နိုင်ငံရေးသမားတွေကို ကြီးကြီးကျယ်ကျယ် ထောက်ပံ့နိုင်တာပေါ့ဗျာ။ တခြားနည်းမရှိဘူး။ အင်္ဂလိပ်အစိုးရ ကိုယ်တိုင်ကလည်း ပထမ ဗြိတိသျှ ဝန်ကြီးချုပ် ချာချီ (Winston Churchill)၊ နောက် အက်တလီ (Clement Atlee)၊ သူတို့ အနေနဲ့ကလည်း ဒီလောက်မပေးဘူး။ အစိုးရအနေနဲ့ ပွင့်ပွင့်လင်းလင်း မပေးဘူး။ တိတ်တိတ်ခိုးပြီး ကြီးကြီးကျယ်ကျယ် ပေးနိုင်တာက အင်္ဂလိပ်ကုမ္ပဏီတွေပဲ။ ဦးစောကို ပိုက်ဆံပေးတာတော့ ပေးမှာပဲ။ ဦးစောကလည်း တောင်းမှာပဲ။ အဲဒီအချိန်မှာ ဦးစောရဲ့ညီ မောင်မောင်ကြီးကလည်း လန်ဒန်မှာရှိတယ်။ နောက်တဆင့်ကျတော့ ဘလက်မားကက် (မှောင်ခိုဈေးကွက်) ဆိုတာ စစ်ပြီးခေတ်မှာ ပေါ်လာတယ်။ ကျနော်တို့က အဲဒီအချိန်မှာ တပ်ထဲရောက်နေပြီ။ ရေတပ်ထဲမှာ။ တပ်ထဲရောက်နေတော့ ဒီအကြောင်းတွေ ကောင်းကောင်း သိတယ်။ ကုန်ကူးနိုင်တဲ့ လူတွေကလည်း တွေ့ကရာ ကုန်ကူးတာ။ နည်းနည်း မှတ်သားစရာနဲ့ ရယ်စရာလေးပေါ့ဗျာ။ ရဲဘော်သုံးကျိပ်မှာ ပါတဲ့ ဗိုလ်စင်္ကြာက လေကြောင်း ကုမ္ပဏီလေးတခု သူထောင်တယ်။ အခု အာဏာရနေတဲ့လူတွေလည်း ဘိန်းတွေဘာတွေချ၊ ကျောက်စိမ်းသွင်းရင်သွင်း အမျိုးမျိုးလုပ်နေတာလိုပဲ၊ အဲဒီ ခေတ်ကလူတွေကလည်း မီးခြစ်ကျောက်တွေ သွင်းတာ။ ကျနော်ပြောချင်တာက တွေ့ကရာ လုပ်ကြတာ။ အင်္ဂလိပ်စစ်ဗိုလ်တွေက ဘာလုပ်လဲဆို သူတို့ရဲ့ လက်နက်တွေ စင်ကာပူကို ပြောင်းနေရတယ်။ မြန်မာပြည်ကို လွတ်လပ်ရေး ပေးတော့မယ်ဆိုတော့ စင်ကာပူကို ပြောင်းနေရတယ်။ ဒီကြားထဲမှာ သူတို့က ရောင်းစားတယ်ဗျာ။ မရှင်းဂန်း၊ တော်မီဂန်းတွေ။ အဲဒီမှာရှိတဲ့ လက်နက်တွေ အမျိုးမျိုး ရောင်းစားတော့ သူတို့ဆီကနေ ဦးစောက ဝယ်တယ်ဗျာ။မေး ။ ။ ဗိုလ်မှူး စီ ဟင်နရီ ရန်း [Maj. C. Henry Young: အိန္ဒိယတပ်မတော် လျှပ်စစ်နှင့် စက်မှု အင်ဂျင်နီယာ အလုပ်ရုံ တပ်ခွဲ၏ တပ်မှူး] တို့ ဗိုလ်မှူး လန့်စ်လော့ ဒိန်း [Maj. Peter Lancelot Daine: မင်္ဂလာဒုံ ပင်မ ခဲယမ်းမီးကျောက်တိုက်၏ တပ်မှူး] တို့က ရိုင်ဖယ်တွေ၊ ပစ္စတိုတွေနဲ့ ခဲယမ်းမီးကျောက်တွေ အဓိကထောက်ပံ့တဲ့ ဗြိတိသျှအရာရှိတွေလား။ တချို့ကပြောတော့ လန့်စ်လော့ ဒိန်းက တကယ် လက်နက်ထောက်ပံ့သူ မဟုတ်ဘဲ ဗိုလ်မှူး ရန်း ဆီကပဲ ဦးစောက လက်နက်တချို့ ရလိုက်တယ်လို့ ပြောတယ်။ဖြေ ။ ။ ပုလိပ်က ကျနော့်အဖေရဲ့ စီအိုင်ဒီဌာနက ကြားတာလား မသိဘူး။ စီအိုင်ဒီက ဌာနကလည်း စစ်အတွင်းက အလုပ်လုပ်လာတဲ့ ရဲဘော်တွေနဲ့ ချဲ့နေပြီ။ သူတို့ကလည်း ထောက်လှမ်းရေး ဆိုတော့ အမျိုးမျိုး ထောက်လှမ်းကြတာပေါ့။ နောက်တော့ အဲဒီမှာ လက်နက်တွေ ပျောက်ပျောက်နေတာ ပေါ်လာတယ်။ ဦးနု၊ ဦးကျော်ငြိမ်းတို့ အပြင် ဗိုလ်ချုပ်ကရော ဘုရင်ခံဆီ သွားသွား တိုင်ကြတယ်ခင်ဗျ။ ဘုရင်ခံကလည်း ဘာမှ မလုပ်ဘူး။မေး ။ ။ သွားတိုင်တယ်ဆိုတာက လက်နက်တွေ ပျောက်ပျောက်နေတယ်၊ ဦးစောက လက်ခံရယူနေတယ် ဆိုတာ သိပြီးမှ သွားတိုင်တာလား။ဖြေ ။ ။ ဟုတ်တယ်။ ကျနော့် အဖေရဲ့ စီအိုင်ဒီဌာနက သတင်းပေးတာ။ ကျနော့် အဖေ ဌာနက လူတွေက မျိုးစုံရှိတယ်။ ဦးစောကို ဖမ်းမယ့် အချိန်မှာ နိုင်ငံရေးသမားတွေရဲ့  အိမ်တွေမှာ လူတွေ ချောင်းနေတယ်။ လက်နက်တွေ ပျောက်တာတို့ဘာတို့ အကြီးအကျယ် သိလာတဲ့အခါကျတော ဦးနုတို့က ဦးကျော်ငြိမ်းတို့က တခုခုတော့ ဖြစ်တော့မယ်ဆိုတာ သိတယ်။ သတင်းတွေက အမျိုးမျိုး ဖြစ်နေတယ်။မေး ။ ။ ဗိုလ်မှူး ရန်း ကနေ ထောက်ပံ့တဲ့ လက်နက်တွေနဲ့ တကယ် ဗိုလ်ချုပ်ကို သတ်ခဲ့တာမဟုတ်ဘူးလို့ ပြောတယ်။ သူတို့ သတ်ခဲ့တာက တခြားလက်နက်တွေလို့ ပြောတယ်။ ဟုတ်ပါသလား။ဖြေ ။ ။ အဲဒီ လူသတ်သမားက ၄ ယောက်ပဲ။ အဲဒီတော့ လေးယောက်ထဲမှာ တော်မီဂန်းနဲ့က ၃ ယောက်။ တယောက်က စတင်းဂန်းနဲ့။ အငယ်ဆုံးလူ ခင်မောင်ရင် က စတင်းဂန်းကိုင်တယ်။ နောက်ကျတော့ လက်နက်တွေကို ကုလားပြည်ယူသွားပြီး သူတို့စစ်တာပဲဗျ။ အမျိုးမျိုး စစ်တာပဲ။မေး ။ ။ အဲဒီတော့ ဘာတွေတွေ့ခဲ့ရသလဲ။ဖြေ ။ ။ ဘာတွေတွေ့လဲဆိုတော့ စစ်တပ်ရဲ့  လက်နက်တွေဗျ။ အသေအချာ ဘယ်သူ ရောင်းသလဲ၊ ဘယ်ဝါ ရောင်းသလဲ။ နောက်ကျတော့ သူတို့ကို တိတ်တိတ်ခိုးပြီး သူတို့နိုင်ငံကို ပြန်လွှတ်လိုက်တာပေါ့။ ရန်ကုန်မှာ ရှိနေတုန်းကတော့ ဗီဗီယန်း [Captain David Vivian: မြန်မာ လက်နက်ကိုင် ပုလိပ်တပ်ဖွဲ့ လက်နက်အကြံပေး] ကလွဲလို့ ဘယ်သူမှ အဖမ်း မခံရဘူး။ ဗီဗီယန်းက အဖမ်းခံရရုံတင် မကဘူး၊ လျှောက်ပြီးတော့ ဘာလုပ်တယ်တို့၊ အရပ်ရှည်ရှည်နဲ့ လူဆီ သွားပါတို့ အပြင်ကို မက်ဆေ့ခ်ျတွေ ပို့တယ်။ အဲဒီ အရပ်ရှည်ရှည်နဲ့လူက ဘင်ဂလေ။ ဗြိတိသျှကောင်စီက ဘင်ဂလေ။ တော်တော်တော့ ရှုပ်တဲ့ ရာဇဝင်။မေး ။ ။ ဗြိတိသျှ ခေါင်းဆောင် ချာချီတို့က ဗိုလ်ချုပ်အောင်ဆန်းနဲ့ တခြား မြန်မာ ခေါင်းဆောင်တွေကို ဘယ်လို သဘောထားရှိလဲ ခင်ဗျ။ဖြေ ။ ။ ပထမ ချာချီက တောက်လျှောက် စစ်အတွင်းမှာ အုပ်စိုးမိတာကိုး။ ပထမဆုံး ချိန်ဘာလိန် (Neville Chamberlain) က ဝန်ကြီးချုပ်။ အဲဒီ ဝန်ကြီးချုပ်က နာဇီ ဟစ်တလာကိုသွားပြီး လျှော့လျှော့ပေးနေတာ။ စစ်မဖြစ်ချင်ဘူး။ သူတို့က ရှုံးမှာကြောက်နေတာ။ ဂျာမနီကလည်း တော်တော် အားကောင်းနေတာ။ အဲတော့ ချိန်ဘာလိန်က လျှော့လျှော့ပေးနေတဲ့ အခါမှာ ချာချီကတော့ တိုင်းသူပြည်သားတွေက သူ့ကို မြှောက်စားလိုက်တော့ ဝန်ကြီးချုပ် ဖြစ်သွားတယ်။ အဲဒီတော့ သူက ကြမ်းကြမ်းတမ်းတမ်းနဲ့ နိုင်နိုင်နင်းနင်း လုပ်လိုက်တာ သူတို့ စစ်နိုင်သွားတာပဲ။ ဒုတိယ ကမ္ဘာစစ် တုန်းက ချာချီက ဝန်ကြီးချုပ်ပဲလေ။ စစ်ပြီးကာလ ရောက်လာတော့ အက်တလီတို့ဘက်က ဆိုရှယ်လစ် ပေါ့လေ။ ချာချီက ရီပတ်ဗလစ်။ အက်တလီလူတွေက တက်လာပြီးတော့ ရွေးကောက်ပွဲမှာ နိုင်သွားတယ်။ မြန်မာပြည်နဲ့ ပတ်သက်တာ ဘယ်လိုလဲဆိုတော့ ချာချီက ဘယ်လိုနည်းနဲ့မှ ပေးမှာ မဟုတ်ဘူး။ လွတ်လပ်ရေး မပေးဘူး။ Commonwealth (ဓနသဟာယ) ကျတော့မှ ဦးစောက သွားပြီတော့ ချာချီကို တောင်းပန်တယ် မဟုတ်လား။ Commonwealth ပေးလို့ရှိရင် ကျနော်တို့ ထောက်ခံပါ့မယ် ဆိုတော့ ဂရုတောင်မစိုက်ဘူး။ ဒါပေမယ့် တို့စစ်ပြီးတဲ့ အခါကျတော့ တို့နဲ့ တိုင်ပင်ပေါ့တဲ့ လာတောင်းပေါ့၊ တောင်းရင် တို့ကြည့်မယ်တဲ့။ စစ်ပြီးတဲ့အခါကျမှ သူက ရွေးကောက်ပွဲ ရှုံးသွားတယ်။ ရှုံးသွားတဲ့အခါမှာ အက်တလီက တက်လာတော့ ဗြိသျှအင်ပါယာကြီး ခွဲပြဲပြီးတော့ သူက လက်လွှတ်ပစ်တာပဲ။ အင်္ဂလန်ကလည်း မနိုင်တော့ဘူးလေ။ အင်္ဂလန်က နိုင်တာကတော့ စစ်တော့နိုင်တယ်။ ဒါပေမယ့် နိုင်ငံကို ဆက်ပြီးတော့ အုပ်စိုးဖို့ မတတ်နိုင်ဘူး။ အဲဒါကြောင့် ဗမာပြည်ဟာ ချာချီ ဆက်နေလို့ရှိရင် မဖြစ်နိုင်တော့ဘူး။ လွတ်လပ်ရေးမရတော့ဘူး။မေး ။ ။ ဦးစော ကျတော့ရော။ဖြေ ။ ။ ဦးစောက သက်သက် တကိုယ်ကောင်းဗျ။ ပညာလည်း မရှိဘူး။ သူက ရာထူးတွေဘာတွေ ရနေတယ်။ နိုင်ငံရေးမှာ ထီထိုးပြီး အမျိုးမျိုး တက်လာကြတယ်။ အဲဒါကို တချို့ အင်္ဂလိပ်တွေက သဘောကျပြီးတော့ အသုံးပြုတဲ့ အပိုင်းလည်း ပါလိမ့်မယ်။မေး ။ ။ သူက ဗိုလ်ချုပ်အောင်ဆန်းနဲ့ အောင်ဆန်း အက်တလီ စာချုပ်ချုပ်ဖို့ လန်ဒန်ကိုသွားတယ်။ သူပါသွားတော့ လက်မှတ်မထိုးဘူးဆိုတာက အဓိကကတော့ ဗိုလ်ချုပ်ကို မနာလိုတဲ့သဘောလား၊ ဒါမှမဟုတ်ရင် မူအရ လက်မခံတဲ့ သဘောလား။ဖြေ ။ ။ စာချုပ်ဆိုတာဗျာ သိတဲ့အတိုင်းပဲ။ ဘာစာချုပ်ဖြစ်ဖြစ် အမျိုးစုံရှိတယ် မဟုတ်လား။ အပိုဒ်တွေ မျိုးစုံရှိတယ်။ အဲဒီတော့ အပြစ်ရှာချင်ရင်၊ မလုပ်ချင်ရင် အလွယ်တကူ နောက်ဆုတ်သွားလို့ ရတာပဲဆိုတော့ သူက အောင်ဆန်း-အက်တလီ သဘောတူညီချက်တွေကို ဟိုဟာ မကြိုက်ဘူး၊ ဒီဟာမကြိုက်ဘူး အပြစ်ရှာပြီးတော့ နောက်ဆုတ်တာပဲ။ သခင်ဗစိန်လည်း ပါနေတာပဲ။ တချိန်လုံး သခင်ဗစိန်ရယ်၊ သခင်ထွန်းအုပ်ရယ်။ သခင်ထွန်းအုပ်က ဗိုလ်ချုပ်က မော်လမြိုင်မှာ သူကြီးကို သတ်တယ်ဆိုပြီးတော့တောင် ဒုက္ခဖြစ်အောင် ထောင်ကျအောင် လုပ်သေးတယ်မဟုတ်လား။မေး ။ ။ ချာချီက ဗိုလ်ချုပ်အသတ်ခံရပြီးနောက်ပိုင်းမှာ တခုခုပြောတယ်။ အဲဒါကို မှတ်မိမလား မသိဘူး။ဖြေ ။ ။ သူက အောင်ဆန်း၊ ရဲဘော်သုံးကျိပ်နဲ့ သခင်တွေက တို့ကို ပုန်ကန်ထားတဲ့လူတွေ။ အဲဒီလူတွေကို ဘာဖြစ်လို့ အဆက်သွယ်လုပ်ရမှာလဲ၊ ဘာလို့ အကူညီပေးရမှာလဲ၊ အဲဒီလို ပြောတာ။ သူတို့က House of Common (အောက်လွှတ်တော်) မှာ Debate အမြဲရှိနေတာကိုး။ ရှိနေတော့ စစ်ပြီးတဲ့ အခါကျရင် ဘယ်လိုလုပ်ကြမှာလဲ၊ ဘယ်လို စီစဉ်ကြမှာလဲပေါ့လေ။ လောဒ့် မောင့်ဘက်တန် [Lord Mountbatten: အိန္ဒိယ ဘုရင်ခံချုပ်] မပါလို့ရှိရင် ဘာမှဖြစ်မှာ မဟုတ်ဘူး။ချာချီ ပြောတာက ပုန်ကန်ထကြွထားတယ်။ မြန်မာပြည်ကို ဘာမှ ကူညီစရာမလိုဘူးလို့ ပြောတာပေါ့နော်။ ကုလားပြည် စဉ်းစားမယ်၊ မြန်မာပြည် စဉ်းစားမယ် ဘာလုပ်ရမလဲပေါ့လေ။ စစ်အပြီးမှာဆိုတော့ Debate ထဲမှာ ပါလာလိမ့်မယ်။ ဒါပေမယ့် မောင့်ဘက်တန်ကတော့ မြန်မာပြည်ဘက်မှာ တော်တော် ကူညီလိုက်တယ်။ သူကတော့ တော်တော်ကောင်းတယ်။ ဗိုလ်ချုပ် အောင်ဆန်းတောင်မှ နိုင်ငံရေးသမား ဆက်ပြီးလုပ်ချင်ရင် စစ်ရေးက ထွက်ရမယ်၊ စစ်ဗိုလ်လုပ်လို့ မရဘူးလို့ အကြံပေးတာနဲ့ ဗိုလ်ချုပ်က အဲဒီမှာ ထွက်သွားတာ။မေး ။ ။ တကယ်လို့များ ဗုိုလ်ချုပ်တို့သာ လုပ်ကြံ မခံရဘူး၊ အသတ်မခံရဘူးဆိုရင် မြန်မာပြည်မှာ ဘယ်လိုဖြစ်သွားမယ်လို့ ထင်သလဲ။ဖြေ ။ ။ အများကြီး ပိုကောင်းမှာပေါ့။ ဗိုလ်ချုပ် အောင်ဆန်းကတော့ ပြောတာပဲ။ သူ ဘုရားမဟုတ်ဘူးတဲ့။ ဒါပေမယ့် အများကြီး ပိုကောင်းမယ်ပေါ့ဗျ။ ဦးနုတယောက်ပဲ သူ့ကို နားထောင်မယ့်သူ ရှိမယ်။ ဦးကျော်ငြိမ်း။ သခင်သန်းထွန်း၊ ဦးဗဆွေတို့ကို ထိန်းရမယ်။ သခင်စိုးကိုလည်း ထိန်းရမယ်။မေး ။ ။ သူနဲ့ အတိုက်အခံဖြစ်တဲ့ လူတွေနဲ့ ဗိုလ်ချုပ်က ဖြစ်ပါ့မလား။ ဖြေ ။ ။ သူ့ကို လေးစားတဲ့ စစ်တပ်ရှိတယ်လေ။ နောက်ပြီးတော့ ကျနော်တို့ ရေတပ်။ ရေတပ်က နည်းနည်းလေးရယ်။ ဒါပေမယ့် ကောင်းကောင်း လေ့ကျင့်ထားတယ်။ စည်းကမ်း သေဝပ်တယ်၊ လူတော်တွေ အများကြီးရှိတယ်။ လေတပ်မှာလည်း ပညာတတ်တွေရှိတယ်။ လေတပ်နဲ့ ရေတပ်လိုဟာမျိုးက သူ့ကို ထောက်ခံတယ်။ ဒါကို ကျနော် ကိုယ်တိုင် ပြောနိုင်တယ်။ ကျနော်တို့လူတွေလည်း အကုန်သိတာပဲ။ ကွန်မြူနစ်တွေက စစ်တပ်ထဲက လူတွေကို မွေးနေပြီ။ အဲဒီ အချိန်မှာ မွေးလို့မရတဲ့လူတွေကတော့ ရေတပ်နဲ့ လေတပ်တို့ အများကြီးရှိတယ်။ အဲဒီလူတွေကတော့ ဗိုလ်ချုပ်အောင်ဆန်းကို ထောက်ခံမှာပဲ။ စစ်တပ်ထဲမှာလည်း တော်တော်များများ ရှိလိမ့်မယ်။ ကရင်ရှိတယ်၊ ကချင်ရှိတယ် ဗိုလ်ချုပ်အောင်ဆန်းကို ထောက်ခံနေပြီ။မေး ။ ။ အခု ဗိုလ်ချုပ် အောင်ဆန်းနဲ့ သူ့သမီး ဒေါ်အောင်ဆန်းစုကြည်နဲ့ ဆိုရင်ရော ဘယ်လိုကွာတယ်လို့ ထင်သလဲ။ သူတို့ နှစ်ယောက်ကြားမှာ။ဖြေ ။ ။ သူ့သမီးကိုကတော့ ကံအားလျော်စွာ သူ့အမေ နေမကောင်းလို့ ပြန်ရောက်လာတယ်။ ပြန်ရောက်လာတဲ့ အခါမှာ သူ့အချိန်နဲ့ သူ့အခါနဲ့။ သူ့အမေကြီး ဆုံးသွားတဲ့အခါမှာ သူက ခေါင်းဆောင်လုပ်လိုက်တာ။ ရုပ်ရည်ကလည်း ခပ်ဆင်ဆင်။သူ့ဘောထားကလည်း ကောင်းတယ်။ သူပြောတာတွေလည်း ကောင်းတယ်။ လူတွေကလည်း သဘောကျတယ်။ ပညာလည်း ရှိတယ်။ အဲလိုလူမျိုးတွေ မြန်မာပြည်မှာ တခြား ဘယ်နှယောက်ရှိလဲဗျာ။ အဲဒီ လူတွေထဲမှာ လူတော်လို့ ပြောရမယ်။ ပညာရှိလို့ ခေါ်ရမယ်ပေါ့ဗျာ။http://www.irrawaddy.org/bur/index.php/interview/4-interview/3663-2010-07-19-12-23-48\nBSDO 2010 July Committee Toronto Canada Summary only...\nနအဖ ထုတ်ပြန်သော ရွေးကောက်ပွဲဥပဒေများအပေါ်သုံးသပ်ချက် (နိဂုံး)(၁၇- ၇- ၂၀၁၀)http://cpburma.org/Articles/onelectionlaw2.pdf On Election Law2Summary only...\nအတွေးခေါင်နေမလားတော့မသိပါ။ သတိဆိုတာ ပိုသည်မရှိ လိုသည်ချည်းပါ။ အာဇာနည်နေ့ အခါသမယမှာ ကောလဟဠအဖြစ် အွန်လိုင်းတွေမှာ ပေါ်ထွက်လာတဲ့ သတင်းတွေကို အခြေခံတဲ့ ဒေါ်အောင်ဆန်းစုကြည်နဲ့ ပတ်သက်တဲ့ စိုးရိမ်စရာအခြေအနေတချို့ကို မျှဝေပေးချင်ပါတယ်။စစ်အုပ်စုနဲ့ နီးစပ်တဲ့ အသိုင်းအဝိုင်းတွေကြားမှာ ဒေါ်စုကို ပြန်လွှတ်ပေးတော့မယ်ဆိုတဲ့ ကောလဟဠဖြစ်နေတာ သီတင်းပတ်တွေ အတော်ကြာခဲ့ပါပြီ။ အခုတော့ အာဇာနည်နေ့မှာ လွတ်မယ်လို့ အတိအကျ အွန်လိုင်းတွေမှာ တွေ့လာရပါတယ်။ ဒီသတင်းတွေ စကြားစဉ်ကတော့ လုံးဝမဖြစ်နိုင်ဘူးလို့ မြင်မိပါတယ်။ တမင်ဖမ်းဆီးထိန်းသိမ်းထားချင်လို့ ယက်ထောနဲ့ အမှုဆင်ထောင်ချခဲ့တဲ့ စစ်အုပ်စုဟာ ဒေါ်စုကို လွှတ်ပေးရင်တောင်မှ ရွေးကောက်ပွဲပြီးမှသာ ဖြစ်နိုင်မယ်လို့ ယူဆခဲ့တာပါ။အခုတော့ အဲဒီစဉ်းစားချက်တွေကို အလေးအနက် ပြန်လည်သုံးသပ်စရာဖြစ်လာပါတယ်။ လွှတ်ပေးရင်လည်း အကောင်းထက် အဆိုးကပိုများနေမလား စဉ်းစားမိလာပါတယ်။ ဝမ်းနည်းစရာ အဖြစ်ပျက်တွေများ ဖြစ်လာလေဦးမလားဆိုတဲ့ စိုးရိမ်မှုတွေ ဖြစ်မိပါတယ်။အကြောင်းကတော့ စစ်အုပ်စုရဲ့ ပညာရေးဒုဝန်ကြီး ဗိုလ်မှုးချုပ်အောင်မျိုးမြင့်က ဒီလခြောက်ရက်နေ့က မန္တလေးတက္ကသိုလ်ရတနာပုံနယ်မြေမှာ ဆရာဆရာမတွေ ကျောင်းသူကျောင်းသားတွေကို ကြံ့ဖွတ်အတွက် မဲဆွယ်စည်းရုံးရင်း ဒေါ်အောင်ဆန်းစုကြည်ကို ထိန်းသိမ်းထားရတာ သူတို့အတွက် တာဝန်ကြီးကြောင်း၊ တစုံတဦးက ဒေါ်စုကို စနိုက်ပါနဲ့ ချောင်းမြောင်းလုပ်ကြံခဲ့ရင် အများက သူတို့ (နအဖ) ကိုပဲ ရိုးစွပ်မှာဖြစ်ကြောင်း၊ အမေရိကန်ထောက်လှန်းရေး စီအိုင်အေကော မဖြစ်နိုင်ဘူးလားလို့ မေးခွန်းထုတ်သွားတယ် ဆိုပါတယ်။ ဒီစကားကို သူရောက်လေရာ တွေ့ဆုံသူတိုင်းကို ပြောတယ်လို့ ကြားရပါတယ်။ ဒါဟာ သူတို့ရဲ့ ယုတ်မာပက်စက်တဲ့ အကြံအစည်အတွက်၊ ကြိုတင်လမ်းခင်းမှုလား၊ သို့တည်းမဟုတ် သူတို့ရဲ့ အကြံအစည် အကောင်အထည်ဖော်ပြီး ဖြစ်ပေါ်လာမည့် အကျိုးဆက်တွေအတွက် တီးခေါက်ကြည့်တဲ့သဘော (searching- fire) လား စဉ်းစားစရာဖြစ်ပါတယ်။ဒေါ်စုအတွက် ပိုပြီးစိုးရိမ်မိစေတဲ့ အချက်က လွန်ခဲ့တဲ့ ၂၀၀၇ သံဃာ့အရေးခင်း မတိုင်မှီက တွေ့ခဲ့ရတဲ့ ပြည်တွင်း မိတ်ဆွေတဦးရဲ့ ပြောပြချက်ဖြစ်ပါတယ်။ ဗိုလ်သန်းရွှေဟာ ဒေါ်စုကို ထပ်လုပ်ကြံဘို့ ကြံစည်နေတယ်လို့ ဆိုပါတယ်။ ဗိုလ်သန်းရွှေက ဗမာပြည်နိုင်ငံရေးမှာ ဒေါ်စုရှိနေတာကို လုံးဝမကြိုက်ပါဘူး၊ လက်မခံနိုင်ပါဘူး၊ မရှိစေချင်ပါဘူး။ သူတို့လုပ်သမျှ မအောင်မြင်တာ ဒေါ်စုကြောင့်၊ သူတို့ကို လူထုမထောက်ခံတာ ဒေါ်စုကြောင့်လို့ ယူဆပါတယ်။ ဒါကြောင့် ဒေါ်စုကို သုတ်သင်ရှင်းလင်းရမယ်၊ ဒေါ်စုမရှိရင် ဗမာပြည်မှာ သူတို့လုပ်ချင်ရာ လုပ်လို့ရတယ်လို့ ယူဆတယ်ဆိုပါတယ်။ ဒါပေမဲ့ ဒေါ်စုဟာ သာမာန်ပုဂ္ဂိုလ်မဟုတ်လို့ အလွယ်တကူ သုတ်သင်ဘို့ မဖြစ်နိုင်လို့ ဟောလီးဝုဒ် ရုပ်ရှင်တွေထဲကလို၊ သမ္မတကနေဒီလုပ်ကြံမှု ပုံစံလို ပြဇာတ်ဆန်ဆန် လုပ်ကြံဘို့ ကြံစည်နေတယ်လို့ ဆိုပါတယ်။သူတို့အကြံအစည်ကတော့ လက်ရွေးစင် လူတစု သို့မဟုတ် တဦးက ဒေါ်စုကို လုပ်ကြံမယ်။ အဲဒီလူကို နောက်တစုက ထပ်ပြီး သုတ်သင်မယ် (အဓိကတရားခံ prime suspect or hard evident ကို ဖျောက်ဖျက်တဲ့သဘော)။ နောက် အဲဒီလုပ်ကြံမှုမှာ ဒုတိယအဆင့် ပါဝင်ပတ်သက်သူကို ရုံးတင်စစ်ဆေး အပြစ်ပေးမယ်။ ပြီးတော့ ဒေါ်စုကို နိုင်ငံတော်အခမ်းအနားနဲ့ သင်္ဂြီုလ်မယ်၊ ဒေါ်စုအတွက် အမှတ်တရ ကျောက်ရုပ်တခုထုလုပ် ဂုဏ်ပြုပြီး နိုင်ငံတကာနဲ့ ဗမာပြည်သူတွေကို မျက်လှည့်ပြပြီး လုပ်ကြံမှုက ရှောင်ထွက်မယ်လို့ ဆိုပါတယ်။ ဒီလိုနဲ့ ဒေါ်စုကို အပျောက်ရှင်းပြီး သူတို့ရဲ့ ခြေရာလက်ရာကို အစဖျောက်ဘို့ အကြံအစည်ဖြစ်ပါတယ်။ဒီတုန်းကတော့ ကျွန်တော့မိတ်ဆွေကို ဒါဟာ သိပ်စိတ်ကူးယဉ်ဆန်လွန်းတယ်လို့ ပြောမိခဲ့ပါတယ်။ သူကလည်း ဘာမှပြန်မပြောတော့ သူလည်း ဒီအကြောင်း ခပ်ပေါ့ပေါ့ပဲ သဘောထားခဲ့ဟန် တူပါတယ်။ အခုတော့ နောက်ထပ်သိလာရတဲ့ အချက်အလက်တွေအရ ဒီအရေး (စစ်အုပ်စုရဲ့ လျှို့ဝှက်အကြံနဲ့ ဒေါ်စုရဲ့ လုံခြုံရေး) ဟာ အလေးအနက်ထား စဉ်းစားရမယ့် အခြေအနေ၊ ကြိုတင်ကာကွယ်ရေးတွေ ဝိုင်းဝန်းရှာဖွေရမယ့် အခြေအနေတွေ ရှိနေပါပြီ။ဟိုအရင်ကတော့ ဒီပဲယင်းလုပ်ကြံမှုဟာ ဒေါ်စုကို ခြောက်လှန့်ရုံသက်သက် (သို့) ဒေါ်စုနှင့် လူထုကို ခွဲခြားဖို့သက်သက်ပဲလား၊ လုပ်ကြံသတ်ဖြတ်ဖို့ အထိ ကြံစည်ခဲ့တာလားဆိုတာ သိပ်မကွဲပြား မသေခြာခဲ့ပါဘူး။ အခုတော့ ဒီပဲယင်း လုပ်ကြံမှုဟာ ဒေါ်စုကို လုပ်ကြံသတ်ဖြတ်ဖို့အထိ ရည်ရွယ်တယ်ဆိုတာ ဦးတင်ဦးရဲ့ ကိုယ်တွေ့ပြန်လည်ပြောပြချက်တွေနဲ့ ဗိုလ်ခင်ညွန့်ရဲ့ ထောက်လှန်းရေးဟောင်း ဗိုလ်အောင်လင်းထွဋ် ထုတ်ဖော်ဝန်ခံချက်တွေက အတည်ပြုပေးလိုက်ပြီဖြစ်ပါတယ်။ဦးတင်ဦးရဲ့ ပြန်လည်ပြောပြချက်တွေထဲမှာ တိုက်ခိုက်သူတွေ ( အရပ်ဝတ်စစ်သားတွေနဲ့ အကျဉ်းသားတွေ) ဟာ ဒေါ်စုရဲ့ကားကို အဓိက ဦးတည်တိုက်ခိုက်ခဲ့ပုံနဲ့ ဒေါ်စုကို ကြည်ညိုလေးစားတဲ့ ပါတီဝင်အမျိုးသား အမျိုးသမီးတွေက အသက်ပေးကာကွယ်ခဲ့လို့ လွတ်မြောက်သွားရပုံတွေကို ပြောသွားခဲ့ပါတယ်။ ဗိုလ်မှုးအောင်လင်းထွဋ်ကလည်း သူရဲ့စာတပိုဒ်ထဲမှာ ဗိုလ်ခင်ညွန့်က ဒီပဲယင်းအဖြစ်အပျက်တွေကို ဗိုလ်သန်းရွှေထံ သွားသတင်းပို့တော့ သန်းရွှေက “ အေး ငါသိတယ်၊ အဲဒါ ငါလုပ်ထားတာ မင်းဘာသာမင်း ကြည့်ရှင်းလိုက်” လို့ ပြန်ပြောတယ်လို့ ဖော်ထုတ်ထားပါတယ်။နိုင်ငံရေး လုပ်ကြံမှုဆိုတာ တိုင်းပြည်တပြည် လူမျိုးတမျိုးရဲ့ အပေါ်ယံလွှာ အုပ်ချုပ်သူလူတန်းစားတွေထဲမှာ ဖြစ်လေ့ဖြစ်ထရှိတဲ့ အမူအကျင့်ဖြစ်ပါတယ်။ အများစုကတော့ ဖောက်ပြန်တဲ့ လက္ခဏာရှိပါတယ်။ အောက်လွှာ အခြေခံလူတန်းစားနဲ့ ဆက်နွယ်မှု နည်းပါတယ်။ ဆက်နွယ်မှု ရှိလာပြီဆိုရင်လည်း အောက်ခြေလူထုအာဏာကို စုစည်းဖော်ထုတ်နိုင်ပြီး လူထုအာဏာကို မြှင့်တင်ဘို့ ကြိုးစားခဲ့တဲ့ လူထုခေါင်းဆောင်တွေ လုပ်ကြံသတ်ဖြတ်ခံရတာနဲ့ အဆုံးသတ်သွားလေ့ရှိပါတယ်။ကမ္ဘာ့သမိုင်းစဉ် တလျှောက်မှာ နိုင်ငံရေး လုပ်ကြံမှုနဲ့ ကင်းလွတ်တဲ့နိုင်ငံရယ်လို့ မရှိသလောက်ပါပဲ။ အဲဒီထဲမှာ ဗမာပြည်လည်း အဝင်အပါဖြစ်ပါတယ်။ ဒီနေရာမှာ တိုက်ဆိုင်မှု တခုကတော့ အင်္ဂလန် လစ်ဘရယ်နိုင်ငံရေးပုံစံ ထူထောင်ခဲ့ကြတဲ့ အိန္ဒိယ၊ ပါကစ္စတန်၊ သီရိလင်္ကာ၊ ဘင်္ဂလားဒေ့ရှ် စတဲ့ ကိုလိုနီ နိုင်ငံဟောင်းတွေမှာလည်း နိုင်ငံရေးလုပ်ကြံမှုတွေ ဖြစ်ပေါ်ခဲ့တဲ့အချက်ပါ။ ဗမာပြည်ကတော့ လွတ်လတ်ရေး သန္ဓေတည်စမှာပဲ နိုင်ငံရေးလုပ်ကြံမှုနဲ့ ရင်ဆိုင်ခဲ့ရတာပါ။ ပိုပြီးလည်း ပက်စက်ပါတယ်။ လုပ်ကြံမှုမှာ ခေါင်းဆောင်အများစု ဆုံးရှုံးခဲ့ရလို့ ပန်းကောင်းအညွန့်ကျိုး၊ တာမထွက်ခင် မြင်းကောင်းခွာလိပ်ဖြစ်ခဲ့ရတာပါ။ လက်ရှိဗမာလူထု ရင်ဆိုင်ခံစားနေရတဲ့ ဒုက္ခသုက္ခအပေါင်းနဲ့ စစ်အာစဏာရှင်စံနစ်ဟာ ဒီနိုင်ရေး လုပ်ကြံမှုရဲ့ အကျိုးဆက်လို့လည်း ပြောနိုင်ပါတယ်။လက်ခံနိုင်စရာမဟုတ်ပေမဲ့ အိန္ဒိယ၊ ပါကစ္စတန်စတဲ့ တခြားနိုင်ငံတွေရဲ့ နိုင်ငံရေးလုပ်ကြံမှုတွေက တစုံတရာသော အတွေးအခေါ် အယူအဆ တခုသော လူအုပ်စု ရည်ရွယ်ချက်တခုခုအတွက် ကိုယ်စားပြုတယ်လို့ ဆိုနိုင်ပါတယ်။ ဗမာပြည် ရင်ဆိုင်လိုက်ရတဲ့ ဗိုလ်ချုပ်အောင်ဆန်းတို့ လုပ်ကြံခံလိုက်ရတဲ့ လုပ်ကြံမှုကတော့ အင်္ဂလိပ်နယ်ချဲ့စံနစ်နဲ့ အင်္ဂလိပ်ဓနရှင်တစုက အရင်းခံအကြောင်းလို့ ဆိုသော်လည်း ကာယကံမြောက် ကျူးလွန်သူကတော့ ဗမာတယောက်ပဲ ဖြစ်ပါတယ်။ ပုဂ္ဂိုလ်ရေး အာဃာတ သို့မဟုတ် ပုဂ္ဂိုလ်ရေးလောဘဆန္ဒကြောင့် ကျူးလွန်ခဲ့တာပါ။ အင်မတန်ကျဉ်းမြောင်းပါတယ်။ ဒါကြောင့် တဖက်က တွေးကြည့်ရင် အမျိုးသားရေး ဂုဏ်သိက္ခာမဲ့မှု တခုဖြစ်ပါတယ်။အဆက်ဆက်သော စစ်အာဏာရှင်တွေဟာ ဖောက်ပြန်မှု ပုံစံအမျိုးမျိုးနဲ့ နိုင်ငံတကာအလယ်မှာ အမျိုးသားရေး ဂုဏ်သိက္ခာကို တရစ်ပြီးတရစ်ချခဲ့တယ်။အမြင်မတူတဲ့ နိုင်ငံရေး ပြိုင်ဘက်၊ ကျောင်းသားပြည်သူတွေကို သတ်ဖြတ်ပြီး ရိုင်းစိုင်းရက်စက်မှုကို ပြခဲ့တယ်။ကိုယ်ကိုးကွယ်တဲ့ ရဟန်းသံဃာတွေကို သတ်၊ ဘုရားကျောင်းကန်တွေ ဖျက်ဆီးပြီး အာဏာလောဘနဲ့ သူရဲဘောင်ကြောင်မှုကို ပြခဲ့တယ်။နာဂစ်မုန်တိုင်းသင့် ဒုက္ခသည်တွေအပေါ် နည်းမျိုးစုံနဲ့ နှိပ်စက်ပြီး လူမဆန်တဲ့ ရိုင်းစိုင်းယုတ်မာမှုကို ပြခဲ့တယ်။နိုင်ငံရေး ကတိအမျိုးမျိုးပေးပြီး ဗြောင်လိမ်ဗြောင်စားနဲ့ အရှက်သိက္ခာမဲ့မှု ယုတ်မာပက်စက်မှုကို ပြခဲ့တယ်။အခုလည်း အမျိုးသားရေး ဂုဏ်သိက္ခာပျက်စေမဲ့၊ အမျိုးသားရေး ဆုံးရှုံးမှုကြီးကို ဖြစ်စေမဲ့ ယုတ်မာပက်စက်တဲ့ အကြံအစည်တခုကို အားထုတ်နေပြန်ပြီလို့ ယူဆရပါတယ်။ အခုလို အာဇာနည်နေ့ အခါသမယမှာ ဗိုလ်ချုပ်အောင်းဆန်းနဲ့ အာဇာနည်ကြီးတွေရဲ့ ဂုဏ်ပုဒ်တွေကို ချီးမွမ်းခြင်း ဂဠုန်ဦးစောရဲ့ ယုတ်မာတဲ့ လုပ်ရပ်ကို ရှုတ်ချခြင်းတွေ လျှော့ပါးပြီး ဂဠုန်စောရဲ့ အစွမ်းအစနဲ့ ကြိုးပမ်းမှုတွေကို ဂုဏ်ဖော်သလို ပြည်တွင်းစာစောင်တွေမှာ ဖော်ပြနေတာ တွေ့ရတယ်။ ဒါဟာ နောင်ဖြစ်ပေါ်လာစရာရှိတဲ့ ဂဠုန်စောလို လုပ်ရပ်တခုအတွက် ကြိုတင် လမ်းခင်းနေတာများလား စဉ်းစားစရာဖြစ်ပါတယ်။ဗမာပြည်သူတွေရဲ့ ဒီမိုကရေစီရရှိရေး ကြိုးပမ်းမှုဟာ အနှစ် ၂၀ ကျော်ခဲ့ပါပြီ အခုထိ မပြီးဆုံးသေးပါ။ ဒါဟာ ကျွန်တော်တို့ အရေးတော်ပုံတပ်သားတွေနဲ့ ပြည်သူလူထုရဲ့ အားထုတ်ပံ့ပိုးမှု လိုအပ်နေဆဲဆိုတာကို ပြသလို ဒေါ်အောင်ဆန်းစုကြည်ရဲ့ ခေါင်းဆောင်မှုကိုလည်း ဝေဘန်စရာတွေ ရှိကောင်းရှိမှာပါ။သို့သော်လည်း ဒေါ်အောင်ဆန်းစုကြည်ဟာ ပြည်သူလူထုရဲ့ ယုံကြည်အားကိုးမှုကို ခံယူရရှိထားဆဲဖြစ်ပါတယ်။ လူထုရဲ့ မျှော်လင့်ချက်ဖြစ်ပါတယ်။ ခါးခါးသီးသီး ကွဲလွဲနေတဲ့ စစ်အာဏာရှင် အုပ်စုနဲ့ ပြည်သူလူထု အကြားက ပဋိပက္ခရဲ့ အဖြေလည်း ဖြစ်ပါတယ်။ ဒေါ်အောင်ဆန်းစုကြည်ကို ဆုံးရှုံးစေမှုဟာ ဗမာပြည်သူတွေအတွက် အမျိုးသားရေး ဆိုင်ရာ ဂုဏ်သိက္ခာပျက်သုဉ်းမှုဖြစ်စေသလို၊နိုင်ငံတကာမိသားစုအတွက်လည်း အမှန်တရား ဆိုင်ရာရှုံးနိမ့်မှုဖြစ်ပါတယ်။ဒါကြောင့် ဒေါ်အောင်ဆန်းစုကြည်ဟာ ဗမာသာမက နိုင်ငံတကာမိသားစုရဲ့ စောင့်ကြည့်ကာကွယ်မှုကို လိုအပ်နေပြီဖြစ်ပါတယ်။ဗမာပြည်မှာ ဒုတိယအာဇာနည်နေ့ ထပ်မံမပေါ်ပေါက်ရေး သို့မဟုတ် ဒေါ်အောင်ဆန်းစုကြည် အား ဗိုလ်သန်းရွှေနဲ့ စစ်အုပ်စုရဲ့ ပက်စက်ယုတ်မာတဲ့ အကြံစည်မှကာကွယ်ရေးဟာ လူစိတ်မကုန်သေးတဲ့ နအဖ ဝန်ထမ်းများအပါအဝင် ပြည်သူတရပ်လုံးရဲ့ တာဝန်ဖြစ်ကြောင်း နှိုးဆော်သတိပေးအပ်ပါတယ်။ဒါဟာ အမျိုးသားဂုဏ်သိက္ခာ ကာကွယ်ရေးဖြစ်ပါတယ်၊ လက်ငင်းအမျိုးသားရေး တာဝန်ဖြစ်ပါတယ်။ရဲဘော်ကျော်သန်း


နိုင်ငံတကာစံချိန်စံညွန်းနှင့်အညီအလုပ်သမားအရည်အသွေးမြင့်တင့်ရေး Labour Voices by LPN စင်တာ CPF ဖွင့်ပေး – Myanmar Live\nနိုင်ငံတကာစံချိန်စံညွန်းနှင့်အညီအလုပ်သမားအရည်အသွေးမြင့်တင့်ရေး Labour Voices by LPN စင်တာ CPF ဖွင့်ပေး\nJune 14, 2018 - by lyju\nကုမ္ပဏီ charoen pokphand foods public company limited (သို့) CPF က အလုပ်သမားရေးရာအသံ Labour Voices by LPN ကို အလုပ်သမားများထင်မြင်ချက်ပေးနိုင်ရန်နှင့်\n‘အလုပ်သမားအခွင့်အရေးမြင့်တင်ရေးကွန်ယက်ဖောင်ဒေးရှင်း-LPN’ အဖွဲ့အစည်းမှတစ်ဆင့် တိုင်ကြားမှုများရှိနိုင်စေရန်အတွက် စင်တာတစ်ခုကိုဖွင့်လှစ်ပေးခြင်းဖြစ်ပါတယ် အလုပ်သမားအခွင့်အရေး မြင့်တင်ရေးသို့ရှေးရှူ့ပြီး ကြားနေအဖွဲ့အစည်းမှတစ်ဆင့်လွတ်လပ်စွာဖြင့် အလုပ်သမား၏ထင်မြင်ချက်များ တောင်းဆိုချက်များနှင့် တင်ပြချက်များအားလုံးကို ကုမ္ပဏီမှဝန်ထမ်းအလုပ်သမားများအတွက် ဖွံ့ဖြိုးတိုးတက်စေရန်နှင့် ကူညီစောင့်ရှောက်နိုင်ရန်အတွက်လည်းဖြစ်ပါတယ် Labour Voices ဆီသို့ ပြောဆိုဆွေးနွေးချက်များတွင် ပြောဆိုသူအတွက်အနေဖြင့် တစ်စုံတစ်ရာသက်ရောက်စေမှုမျိုးမရှိစေပဲ လျှို့ဝှက်ပေးထားမှာဖြစ်ပါတယ်။\nဒါ့အပြင် Labour Voices က လူမှုမီဒီယာဖြင့် အလုပ်သမားများ အချက်အလက်များသိရှိခွင့်ရရေး ဥပဒေအတိုင်းအခွင့်အရေးအကျိုးခံစားခွင့်ရရေးနှင့် အလုပ်သမားဆိုင်ရာကိစ္စရပ်များ သိသင့်သိထိုက်သည်ကို ပိုမိုနားလည်လာမှာဖြစ်တဲ့အတွက် အလုပ်သမားအနေဖြင့်လည်း အလုပ်ခွင်နှင့်အရပ်ထဲတွင် ယုံကြည်မှုရှိရှိနဲ့နေထိုင်နိုင်မှာဖြစ်ပါတယ် အလုပ်သဘောကို အကောင်းမြင်သဘောဆောင်သောကြောင့် ကြီးမားသောစွမ်းရည်ဖြင့် အလုပ်လုပ်ဆောင်နိုင်မှာဖြစ်ပြီး အလုပ်သမားနှင့်အဖွဲ့အစည်းအတွက်လည်း ကောင်းကျိုးသက်ရောက်စေမှာဖြစ်ပါတယ်။\nLPN တည်ထောင်သူနှင့်အမှုဆောင်ဒါရိုက်တာ Sompong Srakaew က ကိုယ်တွေ့နှင့်အောင်မြင်မှုတွေကိုအသုံးပြုပြီး ထိုင်းနိုင်ငံတွင်းရှိရွှေ့ပြောင်းအလုပ်သမားများကို အကူအညီနှင့်အကြံအညံများပေးသူဖြစ်ပါတယ် CPF အလုပ်သမားများဟာ Labour Voices by LPN တွင်2လတိုင်တိုင်ဖွင့်လှစ်ပြီးသောစင်တာကို နားလည်မှုရှိလာကြပြီး အကျိုးရှိရှိအသုံးပြုလာနိုင်ခဲ့ပါတယ် LPN မှ အလုပ်သမားဝန်ထမ်းအုပ်စုအကြီးအသေးအပေါ် နားလည်သဘောပေါက်မှုတွေကို စောင့်ကြည့်လေ့လာခဲ့ပါတယ်။\nLabour Voice က အလုပ်သမားဆိုင်ရာကိစ္စရပ်များရှိလာတဲ့အခါ တိုင်ကြားနိုင်စေရန်အတွက် လမ်းဖွင့်ပေးထားပါတယ် ဥပမာ မိမိဆန္ဒအလျောက်မဟုတ်ပဲ အသက်18 နှစ်မပြည့်တဲ့ကလေးကို ခြိမ်းခြောက်ပြီးအတင်းအကျပ်အလုပ်လုပ်ကိုင်စေခြင်း မှတ်ပုံတင် နိုင်ငံကူးလက်မှတ်နှင့် ထိုင်းအစိုးရ (သို့) နေရပ်နိုင်ငံမြန်မာ လာအို ကမ္ဘောဒီးယားအစိုးရတို့မှထုတ်ပေးသော အလုပ်သမားဆိုင်ရာ စာရွက်စာတမ်းများကိုသိမ်းဆည်းခြင်း တရားမျှတမှုမရှိခြင်း လုပ်ဖော်ကိုင်ဖက် (သို့) ခေါင်းဆောင်များမှ တရားမျှတစွာကျင့်သုံးမှုမခံရခြင်းနှင့် အခြားသောလူ့အခွင့်အရေးချိုးဖောက်ခံရခြင်းရှိပါက labour Voice by LPN မှတစ်ဆင့် တိုင်ကြားနိုင်ပါတယ် အလုပ်သမားအခွင့်အရေးမြင့်တင်ရေးကွန်ယက်ဖောင်ဒေးရှင်း-LPN ထံတွင် ထိုင်းဘာသာ 063-904-6000 နှင့် 063- 904-7111 မြန်မာဘာသာ 063-905-5500 နှင့် 063-904-5000 ကမ္ဘောဒီးယားဘာသာ 063-904-8444 နှင့် 063-905-3555 LPN CALL CENTER 02-026-3479 တို့ဖြင့် ဆက်သွယ်နိုင်ပါတယ်။\nTaggedCPfoundationLPNMyanmarMyanmar live newsMyanmar newsข่าวสารข่าวแรงงานเมียนมาแรงงานแรงงานเมียนมา\n‘Thailand 101’ နဲ့ ထိုင်းနိုင်ငံအတွင်းသိထားသင့်သော့ ၃၂ ချက်\nလူကုန်ကူးနှိမ်နင်းတိုက်ဖျက်ရေး ထူးချွန်ဆုရရှိတဲ့ LPN အတွက် ဂုဏ်ယူစရာ\nLPN ဝက်ဘ်ဆိုက်ရှိပြီဆိုတာ သိပြီလား?\nPrevious Article ထိုင်းနိုင်ငံအတွင်းရွှေ့ပြောင်းအလုပ်သမားများနှင့်အရင်းနီးကပ်ဆုံးသော LPN Call Center ဝန်ဆောင်မှုများ\nNext Article LPN ဝက်ဘ်ဆိုက်ရှိပြီဆိုတာ သိပြီလား?\nView all posts by lyju →


Blog Reader: [ဆောင်း]6New Entries: With IMAGINARY Spaceship 5\n[ဆောင်း]6New Entries: With IMAGINARY Spaceship 5\nWith IMAGINARY Spaceship 5\nမှတ်ချက်။ ။ ဒီပို့စ်လေးကို တရုတ်နစ်သစ်ကူး အထိမ်းအမှတ်အဖြစ် တင်ပေးလိုက်ပါတယ်။ ကျွန်မပို့စ်ထဲမှာ ပါဝင်သော နစ်သစ်ကူးကြမဲ့ ဇတ်လိုက်တွေ အတွက်ပေါ့နော်။\nအတွေးယာဉ်လေးနဲ့ လိုက်ပါလာသူအားလုံး နစ်သစ်မှာ မင်္ဂလာ အပေါင်းနဲ့ ပြည့်စုံပြီး ကံကောင်းပျော်ရွှင် လာဒ်လာဘရွှင်စေတဲ့ နစ်ကလေးဖြစ်ကြပါစေလို့ ဆုတောင်းလိုက်ပါတယ်။\nအာကာသခရီးစဉ်ပျက်စီးမှု့တွေ ပြပြီး စိတ်ဓါတ်ရေးရာ စာမေးပွဲ စစ်ဆေးပြီးတဲ့ အခါမှာ ကိုအောင်သာငယ် တစ်ယောက် စကား မပြောဘဲ ငူတူတူကြီး ထိုင်နေပါတော့တယ်။ သူ၏ ဆက်သွယ်ရေး သုတေသန ကို ကျူရှင်ကာလ အတွင်း စမ်းသပ် အောင်မြင် သွားသောကြောင့် အာကာသပညာရှင် မဖြစ်ချင်တော့ဘူး ဆိုပြီး နုတ်ထွက်စာတင်ကာ ကျွန်မတို့ကို နုတ်ဆက် သွားပါတော့တယ်။\nထို့အပြင် ကို ကိုကိုမောင်ဆိုသူမှာ နပ်စ်မလေးများ နှင့် ခင်မင်မှု့ တိုးတက်လာပြီး အာကာသ ပညာရှင် စိတ်ကူးကို အပြီးအပိုင် ဖယ်ထုတ်လိုက်ကြောင်း ပြောပြန်လေပြီ။\nပြန်ချော့ခေါ်ရင် ပြိုင်ဘက် ဆက်ဖြစ်နေမှာ စိုးလို့ မဟုတ်ဘဲ သူတို့ စိတ်ချမ်းသာစေရန် ကျွန်မ အားလုံးက မြန်မြန် တာ့တာ လုပ်ကြပါတယ်။\nနောက်တနေ့မှာသင်ကြားရတာကတော့ အာကာသထဲမသွားခင် စဉ်းစားရတဲ့ အခြေအနေတွေပါ။\n၁. ယာဉ် တည်ဆောက်ပုံ\n၄. လိုက်ပါမဲ့ ပညာရှင်များ\n၅. လိုအပ်မဲ့ စက်ပြင်ကိရိယာများ\n၆. သုတေသနအတွက် စမ်းသပ်ရန် စိုက်ပျိုးရေး၊ မွေးမြူရေး၊ ဆေးသုတေသန၊ စသဖြင့် ပစ္စည်းများ\n၉. အာကာသတွင်းမှ အရာများ ကောက်ယူခြင်း (မြေပြင်သို့သယ်ဆောင် လေ့လာရန်) အစရှိသဖြင့် အချက်ပေါင်းများစွာ လေ့လာရပါတယ်။\nလောလောဆယ်ဆယ်တော့ လိုက်ပါမဲ့ ပညာရှင်တွေနဲ့ ပတ်သက်တာကိုဘဲ သင်ကြားရ ပါတယ်။\nအာကာသထဲ ထွက်ရင် သယ်ဆောင်နိုင်တဲ့ အလေးချိန်ပမာဏဟာ ကန့်သတ်ချက်ရှိတဲ့ အတွက် အစားအသောက် က အစ ခြိုးခြံချွေတာ ပြီး ခွဲဝေထားတဲ့ ပမာဏသာ စားရပါတယ်။ အနည်းဆုံး အစာပမာဏ နဲ့ ရက်ကြာကြာ အသက်ရှင်နိုင်ဖို့ အထိ အငတ်ခံ လေ့ကျင့်မှု့ တွေလည်း ပါဝင်ပါသေးတယ်။ အစားအသောက်ကို ချေးမထူမှ ဖြစ်မှပါ။ ဥပုသ်စောင့်လေ့ကျင့်ခဏ်း လည်း ပါတယ်ရှင့်။\nတနေ့ကို ကြက်ပေါင်ကြော် ၁၀ခု ပင်တိုင် အမြဲစားနေတဲ့ သင်တန်းသား ကိုဂင်ကြီးက သင်တန်းမှာ ကြက်ပေါင်ကို ဖားပေါင် နဲ့အစားထိုးကျွေးလို့ ဖီးကျနေပါသတဲ့။ နေ့စဉ် ကိုယ်ကာယကြံ့ခိုင်မှု့ လေ့ကျင့်ခဏ်း တွေကြောင့် အပိုပစ္စည်း FAT တွေဟာ FIT ဖြစ်ပြီး မော်ဒယ်မောင် ကိုယ်လုံး ပြန်ရသွားလို့ အတော်ပျော် နေပါတယ်။ သူ့ရဲ့ သီချင်းဗွီဒီယို မှာ ပါနေတဲ့ သမီးနှစ်ယောက်ပုံကို အသာဖုံးကာ ဒီဂျေဂင်ကြီး တစ်ကိုယ်တော်စီးရီးလေးလုပ်ပြီး မိုက်ခရွန်ချစ်ပ် Micro Chip ထဲမှာထဲ့ဖို့ ကြိုးစားနေပါတယ် ဂြိုလ်သူမ ချောချောလေး များကို လက်ဆောင်ပေးဖို့ ကြံနေပါတယ်။ သူ့ကို ကူညီဖို့ ကွန်ထရိုးဌာနက ကိုမျိုးဦးဥာဏ်နဲ့ ဆွေးနွေး နေပါတယ်။ ကိုမျိုးဦးဥာဏ် ကတော့ သင်တန်းကနေ ကော်မရှင်ရတော့မယ် ဆိုပြီး တပြုံးပြုံး နဲ့ပေ့ါ။\nနောက်တခါ ဗိုသိန်းက ကျူရှင်က ထွက်ပြန်ပါရော။ ဘာလင်မှာ ဒါလင်လို့ ခေါ်မဲ့ ဂျာမဏီသူ အမီနာကို ဆင်မီနာမှာ (www.dlr.de/iaa.symp) ချိန်းထားတယ် လို့ ကြွားသွား ပါတယ်။ မဒီကညာ အမီနာလေး ခိုက်သွားအောင် ကာယဗလ သွယ်လျလျ ငါးရံ့ ကိုယ်လုံးလေး ဖြစ်စေဖို့ စိန့်ပီတာဘတ်စ် ပန်းခြံကို မော်စကို အဆောင် ကနေ နေ့စဉ် အပြေးလေ့ကျင့်နေပြီလို့ စက်တလိုက်ကနေပြီး FDMA (Folly Die coMplicated Access), TDMA (Terribly Die coMplicated Access), CDMA (Cunningly die coMplicated Access ) နည်းတွေနဲ့ KA Band (Kyat for Alien) ထဲကနေ အကြွားသတင်း signal လှမ်းပို့နေ ပါသေးတယ်။ ကျွန်မတို့က VSAT (Very Silly Awful Table) သုံးပြီး နားထောင် ပေးကြပါတယ်။ ဒါမှ ကြွားတာလေး အထမြောက်ပြီး ခမျာမယ် ပျော်ရှာမှာ မဟုတ်လား။\nအဲဒီမှာ တစခန်းထလာတာကတော့ သူ့ကိုသူ ဖိုးသားလေးလို့ အော်နေတဲ့ ဗိုတင်ပါဘဲ။ ကလေးတွေ အပေါ် ဗိုလ်ကျလွန်းလို့ ဗိုတင် လို့ ခေါ်တယ် ပြောတာဘဲ။ ကျွန်မတို့ မြန်မာနာဆာအဖွဲ့ရဲ့ နောင်ဂျိန်ဘက် မြန်မာမိုစ်ကော့စမော့ (Moscosmos) (www.roscosmos.ru မဟုတ်ပါ) အဖွဲ့ကပါ။ ကျူရှင်ကို ၂ပတ် နောက်ကျ ရောက်လာပေမဲ့ လည်း နုတ်သီးကောင်း လျှာပါး အတော်သွက်သူပါ။ ( စာတော်သူ လို့ အဓိပါယ်ပြန်ပါရှင့်။)\nကျူရှင်မှာ လေ့ကျင့်ပေးတဲ့ သင်တန်းမှုးတွေဟာ သူတို့ကိုယ်တိုင် အာကာသထဲ မရောက်ဖူးပေမဲ့ အနီးစပ်ဆုံး ဖန်တီးမှု့ တွေနဲ့လေ့ကျင့်ပေးလို့ သူတို့ရဲ့ ကြိုတင်မှန်းဆ နိုင်မှု့ အတတ်ပညာ တော်လွန်းတယ်လို့ မှတ်ချက် ချမိပါတယ်။\nအာကာသ လေဟာနယ်ထဲမှာ အရာအားလုံးဟာ nearly zero absence of gravity ဆွဲငင်အား မရှိသလောက်နဲတဲ့ အတွက် ကမ္ဘာဆွဲအား ကြောင့် ဖြစ်ပေါ် တိုင်းတာ နိုင်တဲ့ အလေးချိန်တွေဟာလည်း အာကာသထဲမှာ မတိုင်းတာ နိုင်တော့ပါဘူး။ အလေးချိန် ကိုလည်း မတိုင်းတာနိုင်ပါဘူး။ စက္ကူ တရွက်လိုဘဲ လူဟာလည်း လေဟာနယ်ထဲ လွှင့်မျှော နေပါတယ်။\nလွှင့်မျှောနေတဲ့ အာကာသထဲမှာ အရာဝတ္တု တွေဟာ နူတန်လောအတိုင်း တစ်ခုကို တစ်ခု ဆွဲငင်အားရှိ နေကြပါတယ်။ ဒါကြောင့်လည်း လ၊ ကမ္ဘာ၊ နေနဲ့ တခြား ဂြိုလ်တွေ ရဲ့ ဆွဲငင်အားကြောင့် သုံညနီးပါးရှိတဲ့ ဆွဲငင်မှု့ micro gravity ကို ခံစားနိုင်ပါတယ်။ အဲဒီ အခြေအနေနဲ့ အများဆုံးတူညီတာကတော့ ကမ္ဘာ့ ဆွဲအား ၆ပုံ၁ပုံသာရှိတဲ့ ရေမျက်နာပြင်အောက် ပေ၆၀ အနက် ပင်လယ်ကြမ်းပြင် မှာ လေ့ကျင့်တာ ပါဘဲ။\nဒါကြောင့် ငါးမန်းတွေ ပေါတဲ့ ပင်လယ်ရေလှိုင်းကြမ်းတဲ့ မြိတ်ကျွန်းစုထဲက ပင်လယ်ကြမ်းပြင်အောက်ကို အသက်စွန့်သွားရပါ သေးတယ်။ လေ့ကျင်တဲ့ အခါမှာ မြင်လွယ်အောင် သိသာ နိုင်အောင် အရေးကြုံရင် ရှာဖွေရ လွယ်အောင် အ၀ါရောင် ရေငုတ်ဝတ်စုံများ ရေယက်များ နဲ့ လေ့ကျင့်ရပါတယ်။ ငါးမန်းတွေ လိပ်တွေ ပုစွန်တွေ ကြယ်ငါးတွေ နဲ့အတူ ပေ့ါလေ။\nဒါကြောင့် မြန်မာနာဆာ ပင်လယ်ကြမ်းပြင်အောက် အာကာသသင်တန်းဟာ ကမ္ဘာပေါ်မှာ နံပါတ် ၇ အဖြစ် နံမည် ကြီးတာပေ့ါရှင်...\nလေ့ကျင့်ခဏ်း ပြီးတာနဲ့ ပင်လယ်ကြမ်းပြင်အောက်က မ ယူလာတဲ့ ရေသတ္တ၀ါတွေကို ကျွန်မတို့ တပျော်တပါး ကမ်းခြေမှာ ဘာဘီကြူး BBQ လုပ်စားကြပါတယ်။\nလေဟာနယ်ထဲမှာ ဖြစ်ပေါ်နိုင်တဲ့ ဖိအားနည်းမှု့ ကမ္ဘာလေထုထဲမှ ထွက်ခါနီးမှာ လေထုဖိအားကို ခွဲထွက်ရမှု့ စသဖြင့် ဖိအားအပြောင်းအလဲ ဒဏ်ခံနိုင်ဖို့လည်း ပြုပြင်ထားတဲ့ အခန်းမှာ တနေ့ကို အကြိမ်၄၀ ထက် မနည်း လေ့ကျင့်ရပါတယ်။ လေဖိအားမဲ့တဲ့ နေရာ ဥပမာ လေယာဉ်ပျံနဲ့ ခရီးသွားဖူးသူတိုင်း တွေ့ကြုံနိုင်တဲ့ ဖိအားနည်းမှု့ ဝေဒနာ အပြင် ဖိအား များမှု့ ဝေဒနာ တွေကို ကာကွယ်ပေးမဲ့ ၀တ်စုံကိုလည်း အထာ ကျအောင် လေ့ကျင့် ရပါသေးတယ်။\nရေအောက်မှာ လေ့ကျင့်ရတာကြောင့် အာကာသအဖွဲ့သားအားလုံးဟာ diving test, swimming test အောင်မြင်ရပါမယ်။ ၇၅မီတာ ရေကူးကန်မှာ အာကာသ၀တ်စုံနဲ့ တင်းနစ်ဖိနပ်ဝတ်ပြီး ရေကူးလေ့ကျင့် ရပါတယ်။ အနည်းဆုံးရေအောက်မှာ ၁၀မိနစ် ဆက်တိုက် ငုပ်နိုင်ရပါမယ်။\nမြေပေါ်ရေအောက်လေ့ကျင့်ခဏ်းတွေ ပြီးရင် မိုးပေါ်လေ့ကျင့်ခဏ်း ယူသင့်ကြောင်း ဟိုတယ်ရဲ့ မန်းနေဂျင်း ဒါရိုက်တာကိုညီ က ကျွန်မတို့ကို လေထီးခုန်သင်တန်းပါ တက်ဖို့ မဲဆွယ်ပါတယ်။ အာကာသမှာ ဆွဲငင်အား သုံညနီးပါးဘဲ ရှိလို့ (ဆွဲငင်မှု့မရှိသလောက်) ဆွဲငင်မှု့မရှိတဲ့ အတွက် လေထီးနဲ့ ခုန်ချဖို့ မဖြစ်နိုင်ပါဘူး။ ထို့အတူ ကမ္ဘာထဲ ပြန်ဝင်ရင် ကမ္ဘာ ဖိအားကြောင့် ၀င်လာတဲ့အရာ တိုင်းဟာ လောင်ကျွမ်းပါတယ်။ မီးလောင်ပြီး ၀င်လာတဲ့ အရာဟာ ကမ္ဘာဆွဲအားကြောင့် ပိုအရှိန်မြန်လာတဲ့ အတွက် ပညာရှင်တွေဟာ လွန်းပျံယာဉ်ထဲက စက္ကန့်ပိုင်းအတွင်း ထွက်ပြီး လေထီးနဲ့ ခုန်ချဖို့ မဖြစ်နိုင်သေးပါဘူး။\nအာကာသသင်တန်းဌာနမှာ သင်တန်းတက်သူများပါမှ သူ့ဟိုတယ် ၀င်ငွေကောင်းမှာကိုး။ သိတာပေ့ါ။ ဒါကြောင့် မလိုသေးကြောင်း အားလုံးက တညီတညွှတ်ထဲ ငြင်းဆိုပေမဲ့ သူကျွေးတဲ့ တရုတ်ပဲမုန့်ကို ကုန်အောင် ၀ိုင်းစား ပေးကြပါတယ်။ အားနာလွန်းလို့ပါ။\nမြန်မာနာဆာအနေနဲ့ လွန်းပြန်ယာဉ်ထဲက အရေးပေါ် လွှင့်ထွက်မဲ့ အသက်ကယ်ထိုင်ခုံနဲ့ လေထီးနဲ့ ခုန်ချမဲ့ ထွက်ပေါက်တွေ ကို shuttle ၄ခုမှာ စမ်းသပ်ထဲ့သွင်းဖူးပါတယ်။ နောက်ပိုင်းငွေကုန်ကျများတာနဲ့ ပြန်ဖြုတ် လိုက်ရပါတယ်။\nကျွန်မ၊ နှင်းလေး၊ ထွေးလေး၊ မသိင်္ဂနွယ် ကတော့ ပင်လယ်ကြမ်းပြင်က မုတ်ကောင်တွေကို မအိမ်လွမ်းသူ ရဲ့ဓါတ်စာနဲ့ ရေပေါ်ပေါ်အောင် ဓါတ်ဆင်ပြီး ပုလဲ ဆွဲကြိုးတွေ လက်ကောက် တွေ လုပ်ပြီး ဓါတ်ဆင်အဖြစ် ၀တ်ဆင် ရပါတယ်ရှင့်.. ထွေးလေးက တော့ ပုလဲကို အသဲလို သဘောထားပြီး ဂြိုလ်သူမလေးများကို ဖွန်ကြောင်ရင်း အသဲပေးအပ် ဖို့ သိမ်းထားလေရဲ့။\nKA band = Frequency 30 GHz uplink, 20 GHz downlink\nကိုအောင်သာငယ်၊ ကိုညီ၊ ဗိုသိန်း၊ ဗိုတင်၊ ကို ကိုကိုမောင်နှင့် ကိုဂင်ကြီးတို့အား ဇတ်လမ်းသဘော အရ တင်စား ရေးသားထားသည်ကို ရယ်မော နားလည် ပေးနိုင်မယ် ထင်ပါတယ်။ နာမည်များ အသုံးပြု ခွင့်ရသဖြင့် ကျေးဇူးတင်ပါတယ်ရှင့်။\nကျွန်မ အင်တာနက် သုံးရန် အခက်ခဲများဖြစ်နေပါသဖြင့် စီဘောက်ကို သိမ်းထားလိုက်ပါတယ်။ ကျွန်မရဲ့ ပို့စ်များကို အားပေးသူများ အားလုံးကို ကျေးဇူးတင်ပါတယ်။ အင်တာနက် ပြန်လည် သုံးနိုင်သည့် အခါတွင် စီဘောက်ကို ပြန်လည် တပ်ဆင်ပါမယ်၊ အီးမေးလ်များကိုလည်း ပြန်လည် ဖြေကြားပါမယ်၊ ကွန်မဲန့်များကို လည်း တင်ပေးပါမယ် ရှင့်။\nကိုဖိုးသား ။ ။thawphonehan.blogspot.com/ 24 Jan 09, 10:47\nဂုဏ်ယူပါတယ် မမဆောင်း။ စာလုံးပေါင်းလေးလည်း မှန်အောင်ပေါင်းပေးပါ။ မမဆောင်း အသေအချာသိတဲ့ ပညာရပ်နယ်ပယ်တွေက အများကြီးပဲနော်။ (astronomy, satellite, telecommunication, mobile communication, aerodynamic, physics, space science industry etc... စသဖြင့်) etc... တောင် ပါသေးတယ်။ Albert Einstein တို့၊ Sir Isaac Newton တို့တောင် အဲဒီလောက်များတဲ့နယ်ပယ်တွေကို အသေအချာသိတယ်လို့ပြောမသွားကြဘူး။ မမရဲ့ postတွေ မှာ ဘာမှလည်း မပါသေးတော့ ငြင်းစရာမလိုသေးပါဘူး။ ဆက်လက်အားပေးနေပါ့မယ်။ ပညာရပ်ပိုင်းမှာလည်း ပြိုင်မငြင်းရဲပါဘူးဗျာ။\nကျွန်မ ရေးပြထားတဲ့ ဘာသာရပ်အားလုံးဟာ အာကာသပညာတွေ အခြေခံကို သင်ကြားရပါတယ်။ အဲဒီ ဘာသာရပ် တခုခုတတ်ထားရင် ကျွန်မပြောတာ ကို ကန့်ကွက်မှာ မဟုတ်ပါဘူး။ ကျွန်မ အဲဒီဘာသာရပ် အားလုံးကို ယေဘူယျအားဖြင့် သင်ထားဘူးပါတယ်။ အခုအချိန်အထိ ကျွန်မပို့စ်မှာ ဘာမှလည်း မပါသေးဘူး ဆိုတာ မဟုတ်ပါဘူး။ ရေးသမျှ နဲနဲလေးကိုတောင် တချို့ လာရောက် ကန့်ကွက် ဆွေးနွေးနေပါပြီ။ Albert Einstein တို့၊ Sir Isaac Newton တို့ဟာ ရူပဗေဒ၊ သင်္ချာ စသဖြင့် သိပံပညာမှာ ကျေးဇူးရှင်ကြီးတွေပါ သူတို့တွေ့ရှိမှု့တွေဟာ အခုထိ ပညာရပ်တွေတိုင်းနီးပါး မှာ အသုံးချနေရလို့ပါဘဲ။ များသောအားဖြင့် သိပံပညာရပ်တွေဟာ ဆက်စပ်မှု့ရှိကြပါတယ်။ အထူးပြုဘာသာရပ် ဖြစ်ရင် ပို အသေးစိတ်လေ့လာရပါတယ်။ ကံဆိုးတာက အဲဒီ ပညာရှင်၂ဦးအသေစော လို့ ။ အခုထိ သက်ထိထင်ရှား ရှိခဲ့ရင် သူ့တို့ရဲ့ တွေးဆမှု့နဲ့ အာကာသပညာ ပိုတိုးတက်မှာပါဘဲ။ စာလုံးပေါင်း အမှားထောက်ပြပေးလို့ ကျေးဇူးတင်ပါတယ် typo error ကို ပြန်မစစ်မိလို့ပါဘဲ။ နောက်လည်း လာရောက် အကြံပေးနိုင်ပါတယ်။\nမြန်မာအာကာသ myanmarastronomy.blogspot.com ဘလော့ထဲမှာ ကိုခွန်းရဲ့ စာအုပ်ကြော်ငြာလေးနဲ့ ပတ်သက်ပြီး ဘာသာရေး ပုဂိုလ်ရေးတွေရောထွေး ပြီး ကန့်ကွက်တဲ့ အတွက်ကြောင့် ကျွန်မ အနေနဲ့ အဲဒီလိုကြိုတင် ကာကွယ်ထားရခြင်းဖြစ်ပါတယ်။ ဒီပို့စ်ဟာ နည်းပညာကို အဓိကထား ပြီး ဇတ်လမ်းနဲ့ တွဲထားတဲ့ အတွက် စာဖတ်သူများ နားလည်ပေးစေလိုပါတယ်။\npho thar lay: 24 Jan 09, 14:44\nကျွန်တော်ဆန္ဒစောသွားတဲ့အတွက် အရေးအသားရိုင်းသွားရင် ခွင့်လွှတ်ပေးပါ။ ကျွန်တော်လည်း အခုမှ aerodynamic ကိုလေ့လာနေတဲ့သူ တစ်ဦးပါ။ မမဆောင်းရဲ့ ဘလော့လေးကိုတော့ ကျွန်တော့် bookmarks ထဲထည့်လိုက်ပါပြီ။\nကျေးဇူးတင်ပါတယ် ကိုတင်မောင်။ ဒီဘာသာရပ်နယ်ပါယ်ထဲက ဘလောကာ မောင်နှမ အဖြစ် သိကျွမ်းရတာ ၀မ်းသာမိပါတယ်ရှင့် ဖြစ်နိုင်ရင် ကျွန်မကို မေးလ်ပို့ပေးပါလား saundoo@gmail.com ပါရှင့်\npho thar lay: ကျွန်တော် လောသွားတဲ့အတွက် တကယ်ပဲတောင်းပန်ပါတယ်။ ကျွန်တော် ထေ့ငေါ့ငေါ့ အရေးအသားတွေအတွက် စိတ်မကောင်းဖြစ်မိပါတယ်။ ကျွန်တော့်ကိုလည်း ရင်းရင်းနှီးနှီး ခင်မင်နိုင်ပါတယ်။ ကျွန်တော်လည်း မဆောင်းကို မိတ်ရင်းဆွေရင်းတစ်ယောက်အနေနဲ့ ခင်မင်သွားပါပြီ။\nအခုလို မျိုး နားလည်ပေးတာ ကျွန်မအတွက် မင်္ဂလာ ရှိပါတယ်။ ကျေးဇူးတင်ပါတယ်။ ဒါဆိုရင် ဇတ်လိုက် တစ်ယောက် တိုးလာတာပေ့ါ လေ.. နောက်ပို့စ်ကို မျှော်ပါရှင့်။\nWith IMAGINARY Spaceship - Part 4\nမှတ်ချက်။ ။ ရေးဖို့ အချက်အလက်တွေ စုဆောင်းနေတာ မပြီးသေးလို့ ပို့စ်မတင်နိုင်သေးပါ။ သို့သော် တိုးတိုးတမျိုး၊ ကျယ်ကျယ်တမျိုး တံခါးခေါက်နေတော့ အားနာမိပါတယ်။ ဒါကြောင့် ဒီပို့စ်လေး ဖြစ်လာရ တာပါ။ ဆားချက်တယ်ဘဲ ပြောပြော၊ သကြားချက်တယ်ဘဲ ပြောပြော အသေးစိတ် ကိုတော့ နောက်များမှ အသေချာ လေ့လာပြီးမှ တင်ပေးပါမယ်။ နောက်ပို့စ်အတွက် လိုအပ်တဲ့ အသေးစိတ်တွေ အချက်အလက်တွေ မပြည့်စုံသေးတဲ့ အတွက် ပို့စ်မတင် နိုင်သေးတာ နားလည်ပေးမယ် ထင်ပါတယ်။\nကျွန်မတို့ သင်တန်းမှာ စစချင်း အာကာသ သမိုင်းတွေကို စာတွေ့ လေ့လာရပါတယ်။ အထူးသဖြင့် ဆုံးဖြတ်ချက် ဇဝေဇ၀ါ ဖြစ်မဖြစ် စမ်းသပ်တဲ့ သင်ခန်းစာလို့ ထင်မိပါတယ်။ အာကာသပညာ ရှင်တွေဟာ အာကာသယာဉ်ထဲ ကို ခြေလှမ်း လိုက်ပြီ ဆိုကထဲက သေတွင်းထဲ ခြေလှမ်းပြီလို့ သတ်မှတ်ထားရပါမယ်။ ဘာ့ကြောင့်လည်း ဆိုတော့ အသက်အန္တရယ်ဟာ စက္ကန့်နဲ့ အမျှ လက်တကမ်း အကွာမှာ ရှိနေပါတယ်။ ယခု အထိ အာကာသ ခရီးမှာ ပေါက်ကွဲ ပျက်ဆီး သေဆုံးခဲ့ရတဲ့ သိပံပညာရှင်တွေနဲ့ တန်ဖိုး ဘီလီယံပေါင်းများစွာ တန်ဖိုးကြီးတဲ့ စက်ပစ္စည်းတွေ အများကြီးပါ။\n၁. Apollo 1, 01/27/67: Launch pad fire\n၂. Soyuz 1, 04/24/67: Re-entry parachute failure\n၃. Soyuz 11, 06/29/71: Capsule depressurization during entry\nဗွီဒီယိုရှာတာ မတွေ့ပါ။ အောင်မြင်တဲ့ ဆိုယု ၁၁ ဆိုတာဘဲ တွေ့တဲ့အတွက်\n၄. Challenger, STS-51L: 01/28/86: Booster failure during launch\n၅. Columbia, STS-107: 02/01/03: Left wing plasma intrusion during entry\nဒါတွေက အာကာသ ခရီးထဲမှာ ဆုံးရှုံးမှု့ တွေပါ။ သင်တန်းတက်ရင်း ဖြစ်ပေါ်တဲ့ ထိခိုက်မှု့၊ ယာဉ်ပျက်စီး ထိခိုက်မှု့၊ ထိခိုက်မှု့ ဖြစ်ပေမဲ့ ကံကောင်းစွာ သီသီလေးလွတ်ခဲ့မှု့တွေက အများကြီးပါ။\nအသက်အန္တရယ် ကာကွယ်တဲ့ အစီအစဉ် ထဲမှာ အာကာသခရီးသည်တွေ ယာဉ်ထဲက ခုန်ထွက်ဖို့ ခလုတ်တွေ စံနစ်တွေ အတွက် မြန်မာ နာဆာက စဉ်းစားခဲ့ဘူးပါတယ်။ သို့သော်လည်း ယခုအထိ အကောင်အထည် မဖော်နိုင်သေးပါဘူး။ အာကာသထဲ ပို့တဲ့ ခရီးစဉ် ၄ခု ရဲ့ စမ်းသပ်ယာဉ်တွေမှာ SR-71 Blackbird ejection seats နဲ့ pressure suits လွတ်ထွက် ၀တ်စုံ ကို ထဲ့သွင်း ပြုလုပ်ခဲ့ပါသေးတယ်။ နောက်ပိုင်း ငွေကြေးအရရော တခြား သော တည်ဆောက်မှု့ နည်းပညာ ရှုပ်ထွေး မှု့ အာကာသပတ်ဝန်းကျင် ကို ကာကွယ်နိုင်မဲ့ လုံခြုံအောင် ယာဉ်ကို တည်ဆောက်ရတဲ့ အတွက် ယာဉ်ထဲက နေ အရေးပေါ် ခုန်ထွက်နိုင်မဲ့ ထိုင်ခုံတွေ အသက်ကယ် ၀တ်စုံ နဲ့ ဆင်းမဲ့ အချက်အလက်တွေ ကို ရပ်ဆိုင်းခဲ့ရပါတယ်။\nအာကာသ ပညာရှင် ဖြစ်ချင်သေးရဲ့လား...\nတစ်ခုတော့ ကြိုပြောပါရစေ။ ကျွန်မကို ပြိုင်ငြင်းမယ်လို့ စိတ်ကူးခဲ့ရင် astronomy, satellite, telecommunication, mobile communication, aerodynamic, physics, space science industry etc... စသဖြင့် ဒီနယ်ပယ်ထဲက နည်းပညာ တခုခု ကို လေ့လာပြီးမှ လာရောက် ငြင်းခုံနိုင်ကြောင်း ကြိုတင် တောင်းပန် ထားအပ်ပါတယ်။\nအချပ်ပို ။ ။ လူနာနံဘေးမှာ ချောချောလှလှ နပ်စ်မလေး ၂ယောက်က အာကာသ ပညာရှင် အလောင်းအလျာ လူနာ ကိုကိုမောင် ရဲ့ အနားမှာ ရောဂါ အမြန်ပျောက်ရေး အတွက် ပြုစု နေကြတုန်း .....


Acetylcholine Receptor Antibody (အက်စီတိုင်းကိုလင်း ပေါင်းစည်းခြင်းကို တားသော ပဋိပစ္စည်း) - Hello Sayarwon\nAcetylcholine Receptor Antibody (အက်စီတိုင်းကိုလင်း ပေါင်းစည်းခြင်းကို တားသော ပဋိပစ္စည်း)\nHelloSayarwon » ကျန်းမာရေး အခြေအနေများ » ကျန်းမာရေးအားလုံး » ရောဂါရှာဖွေစစ်ဆေးနည်းများ » Acetylcholine Receptor Antibody (အက်စီတိုင်းကိုလင်း ပေါင်းစည်းခြင်းကို တားသော ပဋိပစ္စည်း)\nရေးသားသူ Dr. Hlaing Min Ko Ko ဆေးပညာပိုင်းဆိုင်ရာတည်းဖြတ်သူ Dr. Thurein Hlaing Win\nAcetylcholine receptor antibody ဆိုတာဘာလဲ။\nAcetylcholine receptor antibody သည် ကြွက်သားဆဲလ်များတွင်ပါရှိသော Acetylcholine receptor များအား ပေါင်းစပ်မရအောင် တားဆီနိုင်သော ပစ္စည်းတစ်မျိုးဖြစ်သည်။ Acetylcholine သည် ကြွက်သားကျုံ့ခြင်းကိုဖြစ်စေပြီး Acetylcholine receptor antibodies များသည် ကြွက်သားမကျုံ့နိုင်တော့အောင် တားနိုင်၏။ ဒီဖြစ်ရပ်သည် myasthenia gravis (MG) ဆိုသည့်ရောဂါ၏ ဝိသေသလက္ခဏာပင်ဖြစ်သည်။\nAcetylcholine receptor antibodies များကို ၈၅%သော myasthenia gravis (MG) ရောဂါသည်များတွင် တွေ့ရ၏။ အမြင်ဆိုင်ရာ myasthenia ဖြစ်နေသောလူနာများတွင်မူ antibodies မြင်ရသည့်နှုန်း ပိုနည်းသည်။\nAcetylcholine receptor antibodies များသည် myasthenia gravis (MG) ရောဂါအမည်တပ်နိုင်ရန်အတွက် စစ်ဆေးချက်များတွင် တန့်ပြန်မှုအကောင်းဆုံးဖြစ်သည်။ ထို့အပြင် ACHR positive ပြောင်းသည့် antibodies စစ်ဆေးမှုသည် လက္ခဏာမပြသေးသည့် MG ကို သိနိုင်သည်။ သို့သော် မြှားဆိပ်ကဲသို့သော အာရုံကြောကြွက်သားကြား ကူးလူးခြင်းကို တားသည့်ဆေးများကိုသုံးထားလျှင် ဒီစစ်ဆေးမှုကိုမလုပ်ရပါ။\nAcetylcholine receptor antibody စစ်ဆေးမှုကို ဘာကြောင့်လုပ်ရတာလဲ။\nAcetylcholine receptor antibodies ကို စမ်းသပ်ခြင်းသည် အောက်ပါအခြေအနေများတွင် သုံး၏။\n• MG ရောဂါရှိမရှိသိရန်အတွက် MG ကဲ့သို့လက္ခဏာများကို ခံစားနေရသည့်လူနာများတွင် သုံးသည်\n• ခုခံအားဖိနှိပ်သည့်ကုထုံးအား တုန့်ပြန်မှုရှိမရှိစစ်ဆေးရန်သုံးသည်။ ၎င်းကုထုံးသည် MG ကုသရာတွင်သုံးသည့် နည်းလမ်းတစ်ခုဖြစ်သည်။\nAcetylcholine receptor antibodies စစ်ဆေးမှုလုပ်ရသေးခင် ဘာတွေသိထားရမလဲ။\nAntibodies အကုန်လုံးသည် အာရုံကြောနှင့်ကြွက်သားကူးလူးခြင်းကို လျော့ချသည်မဟုတ်ပါ။ သင့်၌အောက်ပါအချက်များရှိလျှင်\nကိုယ့်တွင်ရောဂါမရှိပါပဲ ရှိသည်ဟု အဖြေမှားထွက်နိုင်ပါသည်။\n• amyotrophic lateral sclerosis ရောဂါရှိခြင်း\n• Penicillamine myasthenia syndrome သို့မဟုတ် Lambert-Eaton syndrome ရောဂါများရှိခြင်း\nAntibodies လယ်ဗယ်ကိုတိုးမြင့်စေသည့် ဆေးများတွင် ကြွက်သားပြေလျော့ဆေးဖြစ်သော cosuccinylcholine နှင့် မြွေဆိပ်ဖြေဆေးတို့ပါဝင်ပါသည်။\nကိုယ်ခံအားဖိနှိပ်သည့်ဆေးများသည် လက္ခဏာမပြသေးသည့် MG လူနာများတွင် antibodies များဖြစ်ပေါ်မှုကို တားဆီးနိုင်၏။\nဒီစမ်းချက်အားမလုပ်ခင် သတိပေးချက်များ အထူးသတိပြုရမည်များကို နားလည်ထားရန်အရေးကြီး၏။ မေးခွန်းများရှိလျှင် ညွှန်ကြားချက်များ ထပ်သိလိုသည်များရှိလျှင် သင်၏ဆရာဝန်နှင့် တိုင်ပင်ဆွေးနွေးပါ။\nacetylcholine receptor antibody စစ်ဆေးရန် ဘယ်လိုပြင်ဆင်မလဲ။\nacetylcholine receptors antibodies မစစ်ဆေးခင် အထူးပြင်ဆင်ရမည့်အချက်များမရှိပါ။ သို့သော် ဆရာဝန်သည် သင်၏ကျန်းမာရေးအခြေအနေကို မှတ်စုပြုနိုင်ပါသည်။ အထူးပြင်ဆင်ထားရမည်များ ရှိမရှိ ဆရာဝန်အားမေးမြန်းနိုင်ပါသည်။\nလက်ဖျံမှသွေးကို သူနာပြုများအလွယ်တကူ ထုတ်ယူနိုင်ရန် လက်တိုအင်္ကျီကိုဝတ်ဆင်သင့်သည်။\nacetylcholine receptors antibodies စစ်ဆေးနေစဉ် ဘာတွေဖြစ်နိုင်သလဲ။\nစစ်ဆေးမှုအထမြောက်စေရန်အတွက် ဆရာဝန်သည် အောက်ပါတို့ကိုဆောင်ရွက်နိုင်ပါသည်။\n• သွေးတိတ်စေရန် လက်မောင်းတွင် ပတ်တီးစည်းခြင်း\n• အပ်ထိုးသည့်နေရာတွင် ပိုးမဝင်စေရန် အရက်ပြန်နှင့်ပိုးသတ်ခြင်း\n• သွေးပြန်ကြောထဲသို့အပ်စိုက်ခြင်း။ လိုအပ်လျှင် တစ်ခါထပ်ပိုပြီး စိုက်ပါလိမ့်မည်။\n• လိုအပ်သည့်ပမာဏရပါက လက်မောင်းတွင်ပတ်ထားသည့် တိပ်များကိုဖယ်ခြင်း\n• အပ်စိုက်ရာတွင် ပတ်တီး သို့ ဂွမ်းဖြင့်ဖိခြင်း\n• Urgo ဆေးများသုံးခြင်း\n• ၆ လအတွင်း ကာကွယ်ဆေးထိုးခြင်း သို့မဟုတ် ခုခံအားတိုးအောင်လုပ်ထားခြင်းများရှိလျှင် စစ်ဆေးမှုပုံစံကို မှတ်ထားခြင်း။ ထို့အပြင် ကျွမ်းကျင်သူများသည် စစ်ဆေးချက်အဖြေကိုသက်ရောက်စေမည့် ဆေးများကို စာရင်းပြုစုပေးခြင်း\nacetylcholine receptors antibodies စစ်ဆေးပြီးနောက် ဘာဖြစ်မလဲ။\nအပ်စိုက်ရာတွင် နာကျင်မည်မဟုတ်ပါ။ တစ်ချို့သူများတွင် အရေပြားအားအပ်နှင့်ထိုးသည့် နာကျင်မှုကိုခံစားရနိုင်သည်။ သို့သော် အပ်သွေးပြန်ကြောထဲရောက်ပြီး သွေးစုပ်ယူနေချိန်တွင် လူအများစုသည် နာကျင်မှုကိုမခံစားရတော့ပါ။ ယေဘုယျအားဖြင့် သင်၏နာကျင်မှုလယ်ဗယ်သည် သူနာပြု၏ကျွမ်းကျင်မှု၊ သွေးပြန်ကြော၏အခြေအနေနှင့် သင်၏နာကျင်မှုကိုခံစားနိုင်စွမ်းပေါ်တွင် မူတည်ပါသည်။\nသွေးထုတ်ယူပြီးနောက် ပတ်တီးစကိုသုံးပြီး အပ်စိုက်သည့်နေရာကိုဖိကာ သွေးတိတ်ရပ်အောင် လုပ်နိုင်ပါသည်။ စစ်ဆေးပြီးနောက် နဂိုအလုပ်များကို ဆက်လုပ်နိုင်ပါသည်။\nacetylcholine receptors antibodies အကြောင်း မေးစရာများရှိလျှင် ပိုမိုနားလည်စေရန်အတွက် ဆရာဝန်နှင့် တိုင်ပင်ဆွေးနွေးပါ။\nဓါတ်ခွဲခန်းနှင့်ဆေးရုံပေါ်မူတည်ပြီး ပုံမှန်တန်ဖိုးသည် တူညီမည်မဟုတ်ပါ။ ပုံမှန်အားဖြင့် ပုံမှန်တန်ဖိုးများကို ရလဒ်စာရွက်တွင် တစ်ခါတည်းပါမည်ဖြစ်သည်။ ဒီထက်ပိုသိလိုပါက သင်၏အထူးကုနှင့် တိုင်ပင်ဆွေးနွေးပါ။\nThe antibody binds to Ach (in body) ≤0.02 nmol / L\nAntibodies alter Ach receptor (muscle) 0-20% (indicate number of ACh receptors reduced)\nStriated muscle antibodies: <1:60\nအောက်ပါအခြေအနေများကြောင့် ရလဒ်တန်ဖိုး မြင့်တက်နိုင်ပါသည်။\n• Myasthenia gravis ရောဂါ\n• Mysathenia မျက်စေ့ရောဂါ\n• Thymus ကင်ဆာ\nဓါတ်ခွဲခန်းနှင့်ဆေးရုံပေါ်မူတည်ပြီး acetylcholine receptor antibody ပုံမှန်တန်ဖိုးသည် တူညီမည်မဟုတ်ပါ။ ရလဒ်နှင့်ပတ်သတ်၍သိလိုသည်များရှိပါက ဆရာဝန်နှင့် တိုင်ပင်ဆွေးနွေးပါ။\nAcetylcholine Receptor Antibody (အက်စီတိုင်းကိုလင်း ပေါင်းစည်းခြင်းကို တားသော ပဋိပစ္စည်း) ကဘာလဲ။\nAcetylcholine Receptor Antibody (အက်စီတိုင်းကိုလင်း ပေါင်းစည်းခြင်းကို တားသော ပဋိပစ္စည်း) က ဘယ်လောက်အဖြစ်များသလဲ\nAcetylcholine Receptor Antibody (အက်စီတိုင်းကိုလင်း ပေါင်းစည်းခြင်းကို တားသော ပဋိပစ္စည်း) ရဲ့လက္ခဏာတွေကဘာတွေလဲ\nAcetylcholine Receptor Antibody (အက်စီတိုင်းကိုလင်း ပေါင်းစည်းခြင်းကို တားသော ပဋိပစ္စည်း) ကိုဘာတွေကဖြစ်စေသလဲ\nငါ့ဆီမှာ Acetylcholine Receptor Antibody (အက်စီတိုင်းကိုလင်း ပေါင်းစည်းခြင်းကို တားသော ပဋိပစ္စည်း) ဖြစ်နိုင်ခြေကိုဘာ်တွေက မြင့်တက်စေသလဲ\nAcetylcholine Receptor Antibody (အက်စီတိုင်းကိုလင်း ပေါင်းစည်းခြင်းကို တားသော ပဋိပစ္စည်း) ကို ဘယ်လိုအတည်ပြုပါသလဲ\nAcetylcholine Receptor Antibody (အက်စီတိုင်းကိုလင်း ပေါင်းစည်းခြင်းကို တားသော ပဋိပစ္စည်း) ကို ဘယ်လိုကုသပါသလဲ\nPagana, Kathleen D, and Timothy J. Pagana. Mosby's Manual of Diagnostic and Laboratory\nTests. St. Louis, Mo: Mosby/Elsevier, 2010 Edition. Page5– 6.\nActh Stimulation Test With Cosyntropin (cosyntropin ဖြင့် ACTH လှုံ့ဆော်သော စမ်းသပ်မှု)\nHamstring Strain (ပေါင်နောက်ကြွက်သားစု ထိခိုက်ခြင်း)


MY REMEMBRANCE: ပုံရိပ်\nPosted by puluque at Sunday, October 19, 2008\nပုံရ်ိပ်ဆိုတာ ရှုမြင်သူ၇ယ်။ ရှုမြင်ခံ အရာဝတ္ထုရယ်၊ ရှုထောင့် ရယ်ပေါ်မူတည်ပြီး ကွဲပြားနေမှာပါ။\nကိုယ့်အိမ်ပျက်တာ ကိုယ်ပဲ ဆောက်ရမှာပါလေ--\nမမ Blog List မှာ မမနာမည်ပါလို့ အမြန်လိုက်လာတာ.\nမမ၀ါကို ခင်တာတွေ့ရလို့ ၀မ်းသာပီတိ ဖြစ်ရပါတယ်\nမမ၀ါက အားလုံးကခင်တဲ့ ဘလော့ဂါမမကြီးမဟုတ်\nနိုင်ပါဘူးမောင်လေးရယ်။ မောင်လေးရဲ့ စေတနာကို\nအသိအမှတ်ပြုပြီး အလွန်ပဲ ၀မ်းသာမိပါတယ် မောင်လေး။အဆင်ပြေပျော်ရွှင်ပါစေ။\nဟုတ်ကဲ့. ကျွန်မ တို့လဲကြိုးစားပါ့မယ်ရှင့်\nကိုပုရေ ... စိတ်ကူးလေး အတွေးလေး ကောင်းလိုက်တာ။ :)\nကိုကိုပု.. မီးမပါဘူးနော်.. ခိုးပြီး မတော်တဆခလုတ်တိုက်ရင်း ဒီပိုစ့်ကို မြင်သွားတာ.. ဟဲ..ဟဲ.. စတာပါ..\nဟုတ်ပါ့ဗျား အမှန်ပါပဲ။ ပြောင်းလဲဖို့ဆိုရင် ဟိုးထိပ်ကစပြီး\nများများတွေး ရဲရဲရေး နိုးလောင်းဂါး ပုလုကွေး။


တောင်တွင်းကြီးတွင် ပြည်သူတဦးကို စစ်ကောင်စီတပ်က အကြောင်းမဲ့ ဖမ်းဆီးသွား – Buanchukcho\nတောင်တွင်းကြီးတွင် ပြည်သူတဦးကို စစ်ကောင်စီတပ်က အကြောင်းမဲ့ ဖမ်းဆီးသွား\nမကွေးတိုင်း၊တောင်တွင်းကြီးမြို့မှာ သြဂုတ်လ ၁၃ ရက်နေ့ ည ၁၁ နာရီခွဲဝန်းကျင် မြို့ပေါ်မှ ဒေသခံပြည်သူတဦးကို အကြမ်းဖက်စစ်ကောင်စီတပ်တွေက နေအိမ်ကိုဝင်ရောက် အကြောင်းမဲ့ လာရောက်ဖမ်းဆီးခေါ်ဆောင်သွားတယ်လို့ ဒေသခံတွေဆီသိရပါတယ်။\nစစ်ကောင်စီကအကြောင်းမဲ့ ဖမ်းဆီးသွားသူမှာ ကိုစိုင်းစံဟ (ခေါ်) ကိုစိုင်း ဆိုသူဖြစ်ပြီး အုန်းတော ၁ ရပ်ကွက်မှာနေထိုင်ကာ ဆံပင်လုပ်ငန်းကိုလုပ်ကိုင်သူဖြစ်ကြောင်း ဒေသခံတွေဆီက သိရပါတယ်။\nNUG အစိုးရ ကျန်းမာရေးဝန်ကြီးဌာသို့ ထိုင်းနိုင်ငံ အခြေဆိုက် AAC မဟာမိတ်အဖွဲ့နှင့် People’s Voices အဖွဲ့မှ ယနေ့ အလှူငွေများ ပေးအပ်လှူဒါန်းခဲ့သည်။\n၁၃ ဩဂုတ် ၂၀၂၁\nNUG အစိုးရ ကျန်မာရေးဝန်ကြီးဌာနသို့ ငွေလှူဒါန်းခြင်း အခမ်းအနားအား ယနေ့ မြန်မာစံတော်ချိန် ညနေ(၄:၀၀)၌ Zoom Meeting ဖြင့်ကျင်းပပြုလုပ်ခဲ့သည်။\nအဆိုပါ အလှူငွေ ပေးအပ်လှူဒါန်းပေးအပ်ပွဲ့သို့ NUG အစိုးရ ကျန်းမာရေးဝန်ကြီးဌာန ဒုဝန်ကြီး ဒေါက်တာရွှေပုံမှ လက်ခံရယူခဲ့သည်။\nအလှူရှင်များ ဖြစ်ကြသည့် People’s Voices အဖွဲ့မှ မြန်မာငွေ ကျပ်သိန်း (၇၀)နှင့် AAC မဟာမိတ်အဖွဲ့မှ တဆင့် စေတနာရှင်တဦးမှ ထိုင်းဘတ်ငွေ (၁)သိန်းအား ပေးအပ်လှူဒါန်းခဲ့သည်။\nNUG အစိုးရ ကျန်းမာရေးဝန်ကြီးဋ္ဌာန\nဒုတိယ ဝန်ကြီးဒေါက်တာရွှေပုံမှ လက်ရှိ မြန်မာနိုင်ငံအတွင်း NUG အစိုးရမှ ကျန်းမာရေး စောင့်ရှောက်နေမှုများနှင့် ကိုဗစ်ကာကွယ်ရေးအတွက် ပြင်ဆင်နေမှုများအား ရှင်းလင်း ပြောကြားခဲ့သည်။ ကျေးဇူးတင်စကား ပြန်လည်ပြောကြားခဲ့သည်။\nယနေ့ Zoom Meeting အခမ်းအနားသို့\nဒုတိယ ဝန်ကြီးဒေါက်တာရွှေပုံနှင့် တာဝန်ရှိသူများ\nရွှေဝါရောင် အရှင်ထာဝရ နော်ဝေ (SMD)\nThe Satellite for Myanmar Democracy (SMD) နာယက\nPeople Voices ကိုယ်စားလှယ်အဖွဲ့\nထိုင်းနိုင်ငံ အခြေဆိုက် AAC မဟာမိတ်အဖွဲ့ မှ ဒါရိုက်တာ ဦးလှခိုင်နှင့် AAC အထွေထွေ တာဝန်ခံ ဦးရဲမင်း (\n#The Satellite for Myanmar Democracy (SMD) Japan အဖွဲ့မှ အဖွဲ့ဝင်များ\n# D-Day Channel မီဒီယာအဖွဲ့ တို့ တက်ရောက်ခဲ့ကြသည်။\nရွှေဝါရောင် အရှင်ထာဝရ (နော်ဝေ)၊\nဒီချုပ်လွှတ်တော်ကိုယ်စားလှယ် (၃)ဦးနှင် NLD O.C (Japan)မှ တာဝန်ခံ အမျိုးသား ကိုယ်စားလှယ် (၃)ဦးပါဝင်သည့် The Satellite For Myanmar Democracy (SMD) အဖွဲ့သည် NUG အစိုးရတာဝန်ရှိသူများနှင့် အရေးပေါ် လိုအပ်သည့် နေရာများသို့ တိုက်ရိုက်ချိတ်ဆက် လှူဒါန်းပေးလျှက်ရှိပြီး ထိုင်းနိုင်ငံ အခြေဆိုက် AAC မဟာမိတ်အဖွဲ့အပါအဝင် ပြည်တွင်းနှင့် နိုင်ငံတကာ အဖွဲ့အစည်းများ၏ လှူဒါန်းမှုများအား ချိတ်ဆက် လှူဒါန်းပေးလျှက်ရှိသည်။\nSMD အဖွဲ့အနေ့ဖြင့် ဆက်သွယ်ရေး ကဏ္ဍအပါအဝင်၊ NUG အစိုးရဌာနအသီးသီးနှင့် အရေးပေါ် လိုအပ်သည့် နေရာများသို့ လှူဒါန်းပေးအပ်လျှက်ရှိသည်။\nThe Satellite For Myanmar Democracy (SMD) နာယကနှင့် အဖွဲ့ဝင်များ\n#ရွှေဝါရောင် အရှင်ထာဝရ (နော်ဝေ) တာဝန်ခံ\nဦးမြင့်လွင် (၂၀၁၅-၂၀၂၀ ပုဇွန်တောင်မြို့နယ် ပြည်သု့လွှတ်တော် ကိုယ်စားလှယ်)\nဦးစောသလေးစော (၂၀၁၅-၂၀၂၀ ရွှေကျင်မြို့နယ် ပြည်သု့လွှတ်တော် ကိုယ်စားလှယ်)\nဒေါ်အေးမြမြမျိုး (၂၀၁၅ ကျောက်တန်းမြို့နယ် ပြည်သူ့လွှတ်တော်ကိုယ်စားလှယ်>၂၀၂၀ လသာမြို့နယ် တိုင်းဒေသကြီးလွှတ်တော် ကိုယ်စားလှယ်)\n(The Satellite for Myanmar Democracy) အဖွဲ့ဝင်များ Japan.\nThe Satellite For Myanmar Democracy\nRev. N C Thawng Tha Thang hi 2021 Chin Person for the Year ah thim awktlaak bakasi ka ti.\nZei ruangah Pu Ngun San Aung (Ex-Minister) kan doh By Salai Ngun San Aung


1 XBS သို့ SGD ᐈ စျေးနှုန်း 1 Bitstake တွင် စင်္ကာပူ ဒေါ်လာ\n1 XBS သို့ SGD\nသငျသညျပြောင်းလဲပါပြီ 1 Bitstake သို့ 🇸🇬 စင်္ကာပူ ဒေါ်လာ. သငျသညျအရှိဆုံးတိကျမှုရလဒ်ပြသနိုင်ဖို့ကျနော်တို့ကနိုင်ငံတကာငွေလဲလှယ်နှုန်းကိုအသုံးပြုပါ. ငွေကြေးပြောင်း 1 XBS သို့ SGD. ဘယ်လောက်လဲ 1 Bitstake သို့ စင်္ကာပူ ဒေါ်လာ? — S$1.054 SGD.ယင်းကိုကြည့်ပါ ပြောင်းပြန်သင်တန်း SGD သို့ XBS.ဖြစ်ကောင်းဖြစ်နိုင်သင်၌စိတ်ဝင်စားဖြစ်နိုင်သည် XBS SGD သမိုင်းဆိုင်ရာဇယား, နှင့် XBS SGD သမိုင်းဆိုင်ရာမှာ data ငွေလဲနှုန်းကို၏. ကြိုးစားကြဖို့အခမဲ့ခံစားရ ပိုပြီးပြောင်း...\nစျေးနှုန်း 1 Bitstake သို့ စင်္ကာပူ ဒေါ်လာ\nမှုနှုန်းခြင်းအားဖြင့်: S$1.054 SGD (-0.0126)-1.18%\nပြောင်းပြန်: 0.948 XBS\nမင်းသိလား? တစ်ဦးကလွန်ခဲ့သောတစ်နှစ်, ထိုနေ့၌, ငွေကြေးနှုန်းကို Bitstake ရန် စင်္ကာပူ ဒေါ်လာ ခဲ့: S$2.707. ထိုအချိန်မှစ. ငွေလဲနှုန်းရှိပါတယ် အားဖြင့်ယုတ်လျော့ -1.65 SGD (-61.06%).\n50 Bitstake သို့ စင်္ကာပူ ဒေါ်လာ100 Bitstake သို့ စင်္ကာပူ ဒေါ်လာ150 Bitstake သို့ စင်္ကာပူ ဒေါ်လာ200 Bitstake သို့ စင်္ကာပူ ဒေါ်လာ250 Bitstake သို့ စင်္ကာပူ ဒေါ်လာ500 Bitstake သို့ စင်္ကာပူ ဒေါ်လာ1000 Bitstake သို့ စင်္ကာပူ ဒေါ်လာ2000 Bitstake သို့ စင်္ကာပူ ဒေါ်လာ4000 Bitstake သို့ စင်္ကာပူ ဒေါ်လာ8000 Bitstake သို့ စင်္ကာပူ ဒေါ်လာ1 တောင်ကိုရီးယား ဝမ် သို့ အီရန်ရီအော်လ်12 ထိုင်ဝမ် ဒေါ်လာအသစ် သို့ အမေရိကန် ဒေါ်လာ300 ယူရို သို့ အီရန်ရီအော်လ်450000 တောင်ကိုရီးယား ဝမ် သို့ အီရန်ရီအော်လ်170000 တောင်ကိုရီးယား ဝမ် သို့ အီရန်ရီအော်လ်450000 အာဂျင်တီးနား ပီဆို သို့ အမေရိကန် ဒေါ်လာ4.5 အာဂျင်တီးနား ပီဆို သို့ အမေရိကန် ဒေါ်လာ300 အမေရိကန် ဒေါ်လာ သို့ အိန္ဒိယ ရူပီး0.01 Bitcoin သို့ Tokyo Coin10000 နော်ဝေ ခရိုဏာ သို့ အမေရိကန် ဒေါ်လာ8000 အမေရိကန် ဒေါ်လာ သို့ မက္ကဆီကို ပီဆို100000 Tokyo Coin သို့ Bitcoin10000 နော်ဝေ ခရိုဏာ သို့ အီရန်ရီအော်လ်1220 ထိုင်ဝမ် ဒေါ်လာအသစ် သို့ ကနေဒါ ဒေါ်လာ


ဆန္ဒပြပွဲတနင်္ဂနွေ 10/11 19:00: ခိုလှုံခွင့်နေထိုင်ရန်, ဘရော့ဒ်ဘန်းများနှင့် Mack | Holmbygden.se\nHolmes ခရိုင်၏ဖွံ့ဖြိုးရေးကောင်စီ, #ShepherdsHut – #holmbygden\nပံ့ပိုးမှု Holmes SK ကို (အခမဲ့) သငျသညျဆှီဒငျဂိမ်းကစားသည့်အခါ!\nHolmes Fiber စီးပွားရေးဇုန်အစည်းအရုံး\nHolmes ရဲ့ဒေသဆိုင်ရာသမိုင်း Society က\nDrakabergets SK ကို – မော်တော်ဆိုင်ကယ်နှင့်စနိုးမိုဘီလ်\nဗိုက်ကင်းအကျိုးအမြတ်မယူသောအကျိုးစီးပွား Group မှ\nငါးဖမ်း / Holmes fiskevårdsområde\nHolmes သစ်တောများကနေသဲလွန်စအစီရင်ခံစာ Leave\nHolmes အတွက်နေရာထိုင်ခင်း Advertise\nကျနော်တို့ Holmes ရဲ့အစိတ်အပိုင်းအချိန်နေထိုင်သူများဖြစ်ကြသည်\nLoviken အတွက် Cabin Log\nDrive ကို Berget\nရှိုအတွက် Fantastic တည်နေရာ\nရင်သပ်ရှုမောဖွယ်အမြင်များနှင့်အတူ nice villa\nအိမ်ခြံမြေဈAnundgård, Holmes - "ဟောငျးAffär'n"\nHolmes ရဲ့ဘုရားကျောင်းနှင့် Holmes စီရင်စုနယ်\nHolmes နှင့် ပတ်သက်.\nHolmes နှင့် ပတ်သက်. ပြန်ကြားရေးရုပ်ရှင်\nHolmes ရုပ်ရှင် – အင်္ဂလိပ်ဘာသာဖြင့်\nHolmes အတွက် Advertise\n← လွန်ခဲ့သော နောက်တစ်ခု →\nဆန္ဒပြပွဲတနင်္ဂနွေ 10/11 19:00: ခိုလှုံခွင့်နေထိုင်ရန်, ဘရော့ဒ်ဘန်းများနှင့် Mack\nအပေါ် Posted 8 နိုဝင်ဘာလ, 2013 အားဖြင့် Holmbygden.se\nမကြာသေးမီကာလ၌ဖြစ်ပွားခဲ့သည်အရာအားလုံးကိုဒါရှင်းရှင်းလင်းလင်းမေးခွန်းများနှင့်စိုးရိမ်မှုများ evokes. Holmbygdens Utveckling vill med ett stormöte ge möjlighet att ställa frågor och få information kring:\nသစ်ကိုဖိုင်ဘာဘရော့ဘန်း၏သရေကျ – Stefan Maina Information.\nသစ်: အကြောင်းကို info “ဒေသခံအသက်ကယ်” – SMS ကိုအရေးပေါ်နှိုးစက်မှတဆင့် utlarming.\nအချိန်နှင့်နေရာ: တနင်္ဂနွေ 10 Nov kl 19:00 Församlingshemmetအပေါ်.\nNext ကိုတပတ်, ဆှီဒငျရွှေ့ပြောင်းဘုတ်အဖွဲ့ဒါခေါ်အဆုံးသတ်စစ်ဆေးခြင်း “Skandalhusen” ကိုယ့် Holmes. စက်တင်ဘာလကတည်းကကြောင့်ညဥ့်မှနံနက် မှစ. ပြန်လည်ပြုပြင်မွမ်းမံခဲ့ပြီးယခုအခါကုမ္ပဏီထစွမ်းအင်ကြေညာချက်များသူတို့အဆင်သင့်ဖြစ်ကြောင်းအသိပေး. ယင်းဂုဏ်သတ္တိများအတည်ပြုကြသည်နှင့်တစ်ဦးစာချုပ်တိကျမ်းစာ၌လာသည်ကားလျှင်ဘတ်စ်ကားဆိုနေ့ရက်အချိန်စတင်နိုင်ပါသည်.\nရွှေ့ပြောင်းခြင်းဘုတ်အဖွဲ့နှင့် Sundsvall မြူနီစီပယ် Holmes အတွက် HBU တွေ့ဆုံခဲ့ပြီး\nဆောင်းဦးစဉ်အတွင်း HBU လူဝင်မှုကြီးကြပ်ရေးန်ဆောင်မှုများနှင့် Sundsvall ၏စီးတီးသို့ဆက်သွယ်ရန်ကြိုးစားခဲ့. ရက်သတ္တပတ်အဘို့, တုန့်ပြန်မှာအားလုံးမဟုတ်ခဲ့. အောက်တိုဘာလနှောင်းပိုင်းမှာတော့သို့သော်ဌာနကအကြံပြု Favi အစည်းအဝေးတစ်ခုဆှီဒငျရွှေ့ပြောင်းဘုတ်အဖွဲ့မှကိုယ်စားလှယ်များနှင့်အတူရာအရပ်ကိုယူမယ်လို့ Sundsvall ၏မြို့တော်စည်ပင်က. HBU Holmes စီရင်စုနယ်အိမျကသူတို့ကိုဖိတ်ခေါ်ခဲ့သည်. ရွှေ့ပြောင်းခြင်းဘုတ်အဖွဲ့နှင့်စည်ပင်သာယာအခြေအနေကသူတို့အဘို့အကြီးနှင့်အ HBU ကျွန်တော်တို့ရဲ့အမြင်တွေကိုဖော်ပြထားပုံကိုရှင်းပြခဲ့. ဟုအဘယ်အရာကိုကျနော်တို့တနင်္ဂနွေအစည်းအဝေးအပေါ်ရောင်ပြန်ဟပ်ပါလိမ့်မယ်.\nဆွီဒင်ရေဒီယိုလူဝင်မှုကြီးကြပ်ရေးန်ဆောင်မှုများနှင့် Sundsvall ၏စီးတီးနှင့်အတူစည်းဝေးပြီးနောက် HBU ရဲ့သမ္မတ Niklas Wikholm အင်တာဗျူး. အောက်တွင်ဖော်ပြထားသော listen (အချိန်က 00:19:21).\n(တစ်ခုလုံးကို Holmes ၏အစိတ်အပိုင်းနှင့်ခိုလှုံခွင့်နေရာထိုင်ခင်းမှာစတင်သည် 00:09:03)\nသငျသညျအဖြေကိုလိုအောက်ကမှတ်ချက်တွေအပိုင်း၌သင်တို့၏မေးခွန်းများနှင့်အတှေးအရေးထား, သင် HBU နိုင်, Stefan Maina သို့မဟုတ်ခိုလှုံခွင့်နေရာထိုင်ခင်း၏ကိုယ်စားလှယ်များနှင့်ပိုမိုကောင်းမွန်ကွိုတငျပွငျဆငျ.\nဒီ entry အတွက် posted ခဲ့သည် သတင်း အားဖြင့် Holmbygden.se. bookmark ပု permalink.\nသင့်အီးမေးလ်လိပ်စာပုံနှိပ်ထုတ်ဝေမည်မဟုတ်ပါ. တောင်းဆိုနေတဲ့လယ်ယာမှတ်သားထားတဲ့ *\nဂုဏ်ယူစွာစွမ်းအားဖြင့် WordPress ကို


ဝိမုတ္တိသုခ (The Bliss Of Emancipation): July 2012\nPosted by The Bliss Of Emancipation at 9:23 AM0comments Links to this post\nဝိမုတ္တိသုခ..ဝိမုတ္တိရသ များရဲ့ ဖန်တီးရှင် သို့-မွေးနေ့အမှတ်တရ\nလွန်ခဲ့တဲ့ ၄ နှစ်နီးပါး အချိန်လောက်ကစပြီး ဇော်ဂျီ ဖွန့် ပေါ်လာတာ နဲ့ ကျွန်မ သည် *သစ္စာအလင်း* ဆိုတဲ့ မြန်မာ ဘာသာဖြင့် ကိုယ်တိုင်ထုတ်ဝေလို့ရတဲ့ ဘလော့လေး တစ်ခု ဖန်တီးခဲ့ပါတယ်..။\nပိုင်းလော့ဆရာတော် ဘုရားကြီး ရဲ့ အဆုံး အမ နဲ့ လောကအမြင် ပြောင်းလာ ခဲ့တာ ဒုက္ခ နည်းအောင်နေ ထိုင် တတ် သွား ခဲ့တာ တွေ ကို ကျွန်မသိသလို သိစေချင်တဲ့စေတနာ နဲ့ရော..အဝေးမှာ ထားခဲ့ရတဲ့ သာသမီးလေးများ အတွက် မှတ်တမ်းမှတ် ရာ လေးတွေ ဖြစ်အောင် စရေး ဖြစ်ခဲ့တာ ပါ..။\nဒါပေမဲ့ ထိုသို့သော ဓမ္မစာပေ ရေးသားသူများ မည်မျှရှိသည်…ဘယ်သူတွေဖြစ်သည် ကိုတော့ အစက ကျွန်မ မသိခဲ့ပါ..။ ပိုစ့် ၅ခု ၆ခု လောက်တင်ပြီးချိန်မှာတော့ ကျွန်မ နဲ့ လမ်းတစ်ခု ထဲတူတူ လျှောက်နေသူများ က လာရောက် မိတ်ဆက်ကြပြီး သိကျွမ်း ခင်မင်ခဲ့ရပါတယ်..။\nသားသမီး အရွယ် ကလေးများကို ရည် ရွယ် ပြီး ရေးတာမို့ သားသမီး အရွယ် ကျောင်းသားလေးများ ဖြစ်တဲ့ ကိုဦး ( အောင်ဦး-ဓမ္မရသ ) နဲ့ ဖိုးသား(အဖြူရောင်မေတ္တာ ) တို့ကို မိတ်ဆွေ စစ်တွေ အဖြစ် ကျွန်မရရှိခဲ့ပါတယ်..။ ဘုန်းဘုန်း ဦးလောက နာထ ကတော့ကျွန်မ သိချင်တဲ့တရားဓမ္မများ ကို သင်ပြ ဆုံးမ ပေးပါတယ်..။သစ္စာ တရား ကိုဝင်းမြင့်၊ မမေဟန် (Live Dhamma ) ၊ တို့ကတော့ ကွန်ပျူတာ ဆိုင်ရာ နည်းပညာများ ကူညီပေးခဲ့ကြပါတယ်..။\nအခု မွေးနေ့ရှင် မောင်လေး Bliss ဝိမုတ္တိသုခ နဲ့ သိကျွမ်းခင်မင် ခဲ့ရတာကတော့ နည်းနည်းလေးအမှတ်တရ ဖြစ်ခဲ့ပါတယ်..။ သူ့ရဲ့ *ဝိမုတ္တိသုခ* ဘလော့လေး(http://www.vimuttisukha.com/) က ရိုးရိုးစင်းစင်း လေး ဖြစ်သလို တည် တည် ညိမ်ညိမ်လေးဖြစ်တာ ကိုတွေ့ရပါတယ်..။ တင်ထားတဲ့ ပိုစ့်တစ်ခု ချင်း ကို ရှာဖွေ ဖတ်ရှု တဲ့အခါ မှာတော့ အထင်ကြီးစရာ တင်ပြချက်များ ကို ထပ်မံတွေ့ရှိရပါတယ်..။\nသေသေချာချာ ထဲထဲ ဝင်ဝင် တရားအားထုတ် ထားမှုများကို ပြန်လည်တင်ပြထားတာ မို့ ကျွန်မ စိတ်မဝင်စားပဲမနေနိုင်ခဲ့ပါ..။ ကလေးများအတွက် ဓမ္မ သီချင်းများကို အင်္ဂလိပ်လိုကောသံစဉ် လေးတွေပါ သပ်သပ်ယပ်ယပ် တင်ထား တာ မို့ ကျွန်မ ကူးယူ သိမ်းဆည်းထားလိုက်မိပါတယ်..။\nတစ်နေ့ကျတော့ သူ့ ဘလော့ကို ဖတ်နေကျအတိုင်းဖတ် လိုက်တော့ ဆရာတော်ဦးဇော တိက ရဲ့ မှတ်သားဖွယ်ရာ လေးနက် တဲ့ မှတ်စုများ ကိုဖေါ် ပြထားတာ ဖတ်လိုက် ရပါတယ်..။ အဒီအချိန်တုံးက ဖေ့စ်ဘွတ်မပေါ်သေးတာ နဲ့ စာသားတွေကို ဖြန့်ဝေချင်စိတ် လောကြီးတဲ့ကျွန်မ က ဆရာတော် ရဲ့နာမည် ကိုမဖေါ်ပြပဲ ကျွန်မို့ စိုက်ပျိုးရေးတက္ကသိုလ် ဘွဲ့ရ ကျောင်းသားများ Group Mail မှာ ဖြန့်ဝေလိုက်မိပါတယ်..။ ကျွန်မ လိုပဲ နှစ်သက် သဘောကျ သူကတော့ ညီမ ဒေါက်တာအေးအေးခင် (Malaysia ) က ပါ။ သူက လည်းချက်ချင်းပဲ မလေးရှား မှာ ထုတ် ဝေနေတဲ့ လမ်းသစ် ဂျာနယ် ကို ချက်ချင်းပေးပို့ လိုက်မိကြပါ တယ်..။\nညီမ အေးအေးခင် နဲ့ အွန်လိုင်းစကားစပ်မိတော့ မှာ ပဲ.. ကျွန်မ မှာ သူ့ ဘလော့ မှာ ကွန်မန့်ပေးရင်းကာယကံရှင် ထံမှ ခွင့်ပြု ချက်ရယူဘို့ တောင်းပန်ရပါတယ်..။ ဘလော့လေးက တည် ညိမ်ပြီး လူကြီးဆန်နေတာမို့ ကျွန်မ မှာ အသက် အရွယ်လည်းမမှန်းဆ တတ်တာ နဲ့ သူ့ ဘလော့နာမည် လေးအတိုင်း …Bliss ရေ..လို့ ရေးခဲ့မိပါတယ်..။ ဒီနာမည် လေးက လည်း အဓိပ္ပါယ် မျိုးစုံ ပါဝင်နေတာမို့ ကျွန်မ ကလည်း ဘလော့ပိုင်ရှင် နဲ့ လိုက်ဖက်တယ်လို့လည်း ယုံကြည်မိခဲ့ပါတယ်..။ မောင်လေးကလည်း ခုထိ နှစ်သက်စွာ သုံးစွဲနေဆဲမို့ နာမည်ခေါ်တဲ့ ကျွန်မ မှာ ဝမ်းသာရပါတယ်..။\nဒီလို နဲ့ ပဲ ဒေါက်တာအေးအေးခင် နဲ့ ကျွန်မ ဟာ*ဝိမုတ္တိသုခ* ဘလော့ရဲ့ အမာ ခံ ပရိသတ် ဖြစ်ခဲ့ရပါတယ်..။ကျွန်မ ထက် အသက် များစွာငယ်တယ် ဆိုတာ ကို တော့နောက်ကြာလာမှ သာသိရပါတယ်..။ အော် …Chronological Age ကကြီးနေခဲ့သည် ကိုး။\nနောက် များကျတော့ ကျွန်မတို့ ဓမ္မဘလော့ဂါများ စနေ တနင်္ဂနွေ အားရင် အွန်လိုင်းတရားပွဲ များကို ဘုန်းဘုန်းဦးတိက္ခ ဥာဏ လင်္ကာရ ရဲ့ ဟောပြောမှု မှ စတင် ပြီး Skype ကထုတ်လွှင့်ခဲ့ကြပါတယ်..။အဲဒီတုံးက Ustream မပေါ်သေးတာ မို့ ၁၆ ယောက်လောက်သောလူများ စုထိုင်နေသလိုပါ။ လူမမြင်ရတာ တစ်ခု သာ ရှိပြီး တယောက်ရှိမရှိကို အစိမ်းရောင် လေးများ နဲ့ ကြည့်ပြီးသိကြရပါတယ်..။\nကျွန်မတို့က ကျောင်းသားတွေမို့ အချိန်အားကြသော်လည်း မောင်လေး ကအလုပ်လုပ်ရပါတယ်..။ အလုပ်ကပြန်လာရင် မောမောပန်းပန်း ဖြစ်နေသော်လည်း အွန်လိုင်းတရားပွဲကို ဝင်လာတတ်တာမို့ သူ့ရဲ့ Status အစိမ်းလုံး လေးပေါ် လာရင် အိမ်သားတစ်ယောက်ပြန်လာသလို ကျွန်မတို့ အားလုံးပျော်ကြ ရတာကတော့ မှတ်မှတ်ရရ ရှိခဲ့ပါတယ်..။\nတရားဆွေးနွေး တဲ့အခါ မှာတော့ ကျွန်မ နဲ့ ကို ဝင်းမြင့် (ယခု-ဒေါက်တာဝင်းမြင့်ဇော်) က သိထားတာတွေကို ပြောချင်တာ များပါတယ်..။ မောင် လေးကတော့ သူ့ရဲ့ Counseling အတွေ့အကြုံ အရ စေ့စေ့စပ်စပ် ၊စူးစူး စိုက်စိုက် နားထောင် တတ်တဲ့အရည် အချင်းရှိသူပါပဲ..။ အပြောနည်းပြီး နားထောင်ပေး တတ်သူ တစ်ဦးပါ။\nB.E ( Electronic) နှင့် MBA ဘွဲ့ များ အထိ မြန်မာပြည်မှာသင်ယူထား ခဲ့တဲ့အပြင် ပြည်ပ သင်တန်းတွေအရလည်း အကြံဥာဏ် ကောင်းတွေ ကလည်း ထွက်ပေါ်လာတတ်ပါသေးတယ်..။ကျွန်မတို့ အားလုံးထဲမှာတော့ အင်္ဂလိပ်စာ အတော်ဆုံး ဟာ သူပါ။\nသူဟာ ဆန်းသစ် တဲ့အတွေးအခေါ်ရှိသူလည်းဖြစ်ပါတယ်..။သမရိုးကျမှ ခွဲထွက်ချင်သူ ဖြစ်ပြီး ကိုယ့်ကိုကို ကိုယ်ရေလည်း မသွေးတတ် ဘူးဆိုတာ အွန်လိုင်း တရားဆွေးနွေး ပွဲများမှ တဆင့် ကျွန်မ သိခဲ့ပါတယ်..။ သူရေးသား တဲ့ တရားဓမ္မ ဆောင်းပါးလေးများ ဟာ သွက်သွက်လက်လက် ၊ ထက်ထက်မြက် မြက် နဲ့ လူငယ်ထု ရဲ့ နှလုံးသား ထဲကို ထိုးဖေါက်နိုင်တာကတော့ ကျွန်မ မချီးကျူး အသိအမှတ်မပြု ပဲမနေနိုင်ခဲ့ပါ..။ ဘလော့ ကနေ အခု ဖေ့ စ်ဘွတ် ထိ ပရိသတ်အခိုင်အမာ နဲ့ ပါ။ ကျွန်မ ရဲ့ သား ကိုအုတ် ကပင် ဆြာဝိ ဆြာဝိ ဖြင့်ပါးစပ်ဖျားမှ မချ နိုင်တာ အမှန်ပါပဲ..။\nနောက်ချီးကျူး မှတ်တမ်းတင် စရာတစ်ခုက *ဝိမုတ္တိရသ* စာမျက်နှာများကို နှစ်များစွာကြာအောင် ထိန်းသိမ်း ဆောင်ရွက်နိုင်တာ ဖြစ်ပါတယ်..။ ကျွန်မတို့တတွေ ကိုဝင်းမြင့်ဇော်နဲ့ မောင်လေးBliss ဦးဆောင်ပြီး *ဝိမုတ္တိရသ-၁*ဆိုတာ ကို တည်ဆောက်ကြပါတယ်..။ အားလုံး ပိုစ့်တင်လို့ရအောင်လုပ်ထားတာ ပြီး စာအုပ်တွေကော ဓာတ်ပုံတွေကော ဗီဒီယို ဖိုင်တွေကော ပါ ဝိုင်းဝန်းတင် ကြတာ မို့ သိပ်ကို ဝေဆာ လှပ ခဲ့ပါတယ်..။\nအကြောင်းမညီညွတ် တဲ့အချိန်မှာတော့ ဟိုစ့်တင်း(Hosting )ပြဿနာ ကြောင့် ရပ်တန့်ခဲ့ရပါတယ်..။ မောင်လေးကတော့ ဇွဲမလျှော့ပဲ ဓမ္မဘလော့ဂါ တို့ ရဲ့ ပိုစ့်များ ကို အကုန် လိုက်ဖတ်ပြီး စုစည်းတင်ပြပေးတဲ့ *ဝိမုတ္တိရသ-၂* ကို မုဒိတာ စိတ်အပြည့်အဝ ဖြင့်ထပ်မံဖန်တီးခဲ့ပါတယ်..။\nအစ ပိုင်း မှာတော့ ကျွန်မ ကတစ်လှည့်တင် လိုက်၊ သူကတစ်လှည့် တင်.. ဖိုးသား(ပြည့်စုံအောင်) က တစ်လှည့်တင်ကြပါတယ်..။ ဓမ္မ ဘလော့ ပေါင်းစုံ ကိုလည်း သူပဲစေ့စေ့စပ်စပ် လှည့်လည် ဖတ်ရှုနိုင်ပါသေးတယ်..။ တနေ့ကို ပိုစ့်ပေါင်း ဖျမ်းမျှ ၂၅ ခု အထက်မှာ တင်ရတာပါ။\nကျွန်မတို့ကတော့ မြန်မာပြည်မှာ ပြန်နေကတည်းက အဲဒီတာဝန်ကို မထမ်းဆောင်နိုင်တော့ပါဘူး။ မောင်လေးက တော့တည်တံ့ ခိုင်မြဲစွာ ချီတက်နေဆဲဖြစ်ပါတယ်..။ မောင်လေး ရဲ့ ပါရမီဖြည့်ဘက် ( မခရစ္စတယ်) ရဲ့ အားအင်အကူအညီတွေ အခိုင်အမာ ရှိနေတာ လည်း ချီးကျူးစရာကောင်း လှပါတယ်..။သူတို့ ရဲ့ ကသစ်ဝိုင် ဆရာတော်ဘလော့ တို့ ဘာတို့လည်းရှိပါသေးတယ်။\nပရဟိတ အဖွဲ့များဖွဲ့ ပြီး မြန်မာ နိုင်ငံက ဆင်းရဲဒုက္ခ ရောက်သူများကို အလှူငွေကောက်ခံပေးခဲ့တာ တွေကလည်း မနည်းမနောပါ..။ ဆက်ပြီးတော့လည်း မြန်မာ ပြည် နဲ့ဝေးသော်လည်း စိတ်ဝင်စားမှု အပြည့်ရှိနေပါသေးတယ်..။\nဒါတွေကို ဆောင်ရွက် နိုင်တာမို့ အချိန်တွေ ပေါများ၊ အားလျား နေတဲ့သူတစ်ဦးတော့မဟုတ်ပါ။ ကမ္ဘာ ပေါ်မှာ လုပ်ငန်းခွင် Stress အမြင့်ဆုံးတိုင်းပြည် ဖြစ်တဲ့ ဂျပန်မှာ နေထိုင် အလုပ်လုပ်နေသူ တစ်ဦးပါ..။ အချိန်ကို ခက်ခဲ့ကြပ်တည်းစွာ Manage လုပ်ရရှာတယ် ဆိုတာ နားလည်ပေးရပါတယ်။\nအခု သူ့ ရဲ့မွေးနေ့ ( ၃၁-ဂျူလိုင်) မှာ ကျွန်မ တကယ်ပဲ လှိုက်လှိုက်လှဲလှဲ ဆုတောင်းပေးချင်ပါတယ်..။ နှစ်ကိုတော့မဖေါ်ပြတော့ပါဘူး။ သူက ငယ်ပါသေးတယ် ..ကျွန်မ က ပင်လယ် ဝ ရောက်နေပြီ ဆိုတော့ သူက မြစ်ဝကျွန်းပေါ် ရောက်နေပြီ တဲ့။\nမောင်လေးတို့လို လူများများပေါ်ထွက်လာရင် လူသားအကျိုးပြု လုပ်ငန်းတွေ အသိပညာ အလင်းတိုင်တွေ ထိန်ထိန် ညီးနေမှာ အမှန်ပါပဲ လို့ ကျွန်မ ယုံကြည်ပါတယ်..။ လိုရာဆန္ဒများ လျင်မြန်စွာ ပြည့်စုံပြီး တရားအဆင့်အတန်းများ တိုးတက်ပါစေ..။လွတ်မြောက် မှု သုခ ကို နာမည် နဲ့ လိုက်ဖက် အောင်ရရှိပိုင်ဆိုင် နိုင်ပါစေ။ မိမိသိသလို သူတစ်ပါး သိစေလိုတဲ့ တရားဓမ္မ ဖြန့် ဝေတဲ့ လုပ်ငန်းများလည်းတိုးတက်အောင်မြင်ပါ စေကြောင်း အစ်မ ရင်းချာ သဘွယ် ဆုတောင်း မေတ္တာ ပို့သ အပ်ပါတယ်..။\nမှတ်ချက်..။ အမ ကတော ဖွ ပြန်ပြီ မပြော နဲ့ အုံးနော်..။ အမ က ကုသိုလ် မှတ်တမ်းလုပ်ပေးတာ..။\nPosted by The Bliss Of Emancipation at 8:29 AM0comments Links to this post\nရိုသေလေးစားခင်မင်ရတဲ့ ဘုန်းဘုန်းပန်းကမ္ဘာ မှ မွေးနေ့အမှတ်တရ ရေးပို့ပေးလိုက်တဲ့ ပို့စ်ဖြစ်ပါတယ်ခင်ဗျာ။ အားလုံးဖတ်လို့ရအောင် ပြန်လည်ဝေမျှပေးလိုက်ပါတယ်။\nကိုဝိရေ ခေါင်းစဉ်ကို ကြည့်ပြီး စိတ်ထဲမှာတော့ သိပ်ဟဲဗီးဖြစ်နေမလား လို့ စဉ်းစားမိပါတယ်၊ သို့ပေမယ့် ဆရာကြီး ဦးရွှေအောင်ရဲ့ “အမြင်များ ပြောင်းလဲခြင်း” ခေါင်းစဉ်ကို ကြိုက်နှစ်သက်မိတာကြောင့် အခုလိုပေးလိုက်တာပါ၊ ကိုဝိက မသစ္စာအလင်းရဲ့မွေးနေ့မှာ လူတိုင်းအတွက်လက်ကျန်ဘ၀သက်တမ်းမှာ ဘာတွေ လုပ်သင့်သလဲ ဆိုတာကို ရှုထောင့်အမျိုးမျိုးကနေ စိတ်ကူးပုံဖော် အကြံပေးသလိုမျိုး ဘုန်းဘုန်းလဲ ကိုဝိကိုအကြောင်းပြုပြီး ပေးချင်တဲ့မက်ဆေ့လေးတွေ များလာတာကြောင့် အခုလို ချရေးလိုက်တယ်၊ ဒီနေရာမှာတော့ ကိုဝိက နားထောင်သူပေါ့၊ ကိုယ်တိုင်လဲ အသက် ၃၀ ကျော်ပဲ ရှိသေးတာမို့ ဘုန်းဘုန်းဆိုတဲ့အသုံးအနှုံးကို မသုံးချင်ပါဘူး၊ ဒါကြောင့် ပုံမှန်ရေးနေကျအတိုင်း စာရေးသူလို့ပဲ နာမ်စားအဖြစ် သုံးပါမယ်။ ဘ၀အမြင်များ ပြောင်းလဲလာတာက လူတိုင်းမှာတော့ ကိုယ်စီ ကိုယ်စီ ပြောပြစရာတွေ ရှိနေမှာပါ၊ ဒီဆောင်းပါးမှာတော့ ကိုယ်ကိုယ်တိုင်ရဲ့ အကြောင်းကိုပဲ အဓိက တင်ပြထားပါတယ်။\nစာရေးသူရဲ့ ငယ်ဘ၀က တောနယ်မှာပဲ ကြီးပြင်းခဲ့ပြီး ၅ တန်းရောက်တဲ့နှစ်မှာ ရန်ကုန်က နောင်တစ်ချိန် ရှင့်ဒါယိကာမကြီးဖြစ်လာမယ့် ဒကာမကြီး တစ်ယောက်က ရန်ကုန်မှာ ကျောင်းဆက်ထားပေးမယ်၊ ဘ၀တစ်ခုလုံးအတွက် အစစအရာရာ တာဝန်ယူတယ် ဆိုပြီး ကမ်းလှမ်းလာတယ်။ ကိုယ်တိုင်ကလဲ ရန်ကုန်မြို့ကြီးမှာ နေရမယ် ဆိုတော့ ပျော်နေတာပေါ့၊ သို့ပေမယ့် ကံကြမ္မာက ဒီဘက်ကို ပို့လိုက်တယ် ထင်ပါတယ်။ ငယ်ဆရာတော်က မင်း သဒ္ဒါတွေ သဂြိုလ်တွေ ရှင်ကျင့်ဝတ်၊ ရတနာ့ဂုဏ်ရည် တွေအထိ သင်ပေးထားတာ စာသင်ကျောင်းဆက်မလိုက်ရဘူး၊ ကိုရင်ဝတ်ပြီး စာသင်တိုက်ပို့ပေးမယ် ဆိုပြီး ဗီတိုအာဏာနဲ့ သင်္ကန်းစီးခဲ့ရတယ်။ ဒီနေရာမှာ ကိုဝိ ကြားဖူးထားတဲ့ သဒ္ဓါပဗ္ဗဇိတ- သာသနာတော်ကို ချစ်မြတ်နိုးလွန်းလို့ အသက်ပေးပြီး သာသနာ့ဘောင် ၀င်ရောက်ခဲ့တဲ့ အရှင်ရဋ္ဌပါလ တို့၊ အရှင်သုဒိန်တို့လို စိတ်ဓာတ်မျိုး ကလေးငယ်တစ်ယောက်ရဲ့ စိတ်ထဲမှာ မကိန်း အောင်းနိုင်ခဲ့သေးတာ အမှန်ပါပဲ။\nနောက်တစ်မျိုးဖြစ်တဲ့ ဘယာပဗ္ဗဇိတ- လူ့ဘ၀ကြီးရဲ့ စားဝတ်နေရေး ဒုက္ခတွေကို ရင်မဆိုင်နိုင်လို့ သာသနာ့ဘောင် ၀င်ရောက်ခဲ့ရိုး မဟုတ်တာလဲ သေချာပါတယ်၊ ဒါဆို ဘယ်လိုရောက်လာသလဲ လို့မေးရင် မသိနားမလည်သေး ဘ၀အကြောင်းတွေကို မစဉ်းစားတတ်သေးဘဲ ယောင်လည်လည် ရောက်လာတယ်လို့ပဲ ပြောရမှာပေါ့၊ ဒါပေမယ့် သာသနာ့ဘောင်ရောက်လာပြီး နောက်မှာတော့ စာသင်စရာ ရှိတာတွေ သင်ယူခဲ့တယ်၊ အောင်သင့်အောင်ထိုက်တဲ့ စာမေးပွဲတွေ မဖြစ်မနေ အောင်အောင် ကြိုးစားခဲ့ပါတယ်။\nသာမဏေငယ်ဘ၀မှာ အစပျိုးခဲ့မိတာကတော့ စာဖတ်ခြင်းဝါသနာပါပဲ၊ ငယ်ဘ၀မှာ ကာတွန်းစာအုပ်၊ ၀တ္ထုစာအုပ်မျိုးစုံအပါအ၀င်၊ ကြီးပွားရေးစာအုပ်များအဆုံး စာပေါင်းစုံ ဖတ်ခဲ့ဖူးတယ်၊ ဒီတော့ ပတ်ဝန်းကျင်က သူငယ်ချင်းတွေက မင်းတော့ ပျက်စီးတော့မယ်၊ ဘာညာဆိုပြီး သြဘာပေးခဲ့ကြတာ မှတ်မိနေသေး၊ ဒါပေမယ့် စာရေးသူရဲ့ ခံယူချက်က စာမျိုးစုံကို ဖတ်ရှုပြီး ကောင်းတာ လိုချင်တာကို ယူမယ်၊ မကောင်းတာကို မယူဘူး၊ သိမ်းမထားဘူး ဆိုတဲ့စိတ်နဲ့ ဆိုတော့ အဆိပ်အတောက်ဖြစ်စေတာမျိုးတော့ မရှိခဲ့ပါဘူး။ သာသနာမှာ နေဖို့အတွက် မရှိမဖြစ် လိုအပ်လာတာက သဒ္ဓါတရား အားကောင်းဖို့ ဆိုပြီး ဆရာသမားများက ဆုံးမလေ့ရှိကြတယ်။ အရာရာမှာ သဒ္ဓါတရား အခြေခံရှိထားရင် သာသနာ့ဝန်ထမ်းရှင်ရဟန်းကောင်း ဖြစ်နိုင်ပါတယ်တဲ့။\nသာမဏေဘ၀မှာ သာသနာအလင်္ကာရ စာမေးပွဲအောင်ပြီးပြန်တော့ အော် သာသနာမှာ ဆက်နေမယ် ဆိုရင် ဒီဘွဲ့ရပြီးပြန်ရင်လဲ ဓမ္မာစရိယ စာချတန်းလောက်တော့ အောင်ထားမှ ဖြစ်မှာပါလေ ဆိုပြီး ဆက်ကြိုးစားဖြစ်ပြန်တယ်၊ ဒီလိုနဲ့ ဘွဲ့ဒီဂရီတွေ တစ်ခုပြီးတစ်ခု ရလာပြန်တော့လဲ နောက်ထပ်နောက်ထပ် လိုချင်တာတွေ များလာတာကို သတိပြု ဖြစ်လာပြီ၊ အော် ငါတစ်ယောက်ထဲမဟုတ်ပဲ လူတိုင်း လူတိုင်းမှာ တခုပြီးတခု လိုအပ်ချက်တွေ ရအောင် လျောက်လှမ်းရင်းနဲ့ အသက်တွေ ကြီးလာတာပါလား လို့လဲ ခံစားတတ်လာခဲ့တယ်။\nလက်ရှိဘ၀မှာ ကိုယ်အစွမ်းရှိသလောက် အမြင့်ဆုံး ထိပ်ဆုံးအထိရောက်အောင် တက်လှမ်းမယ်၊ မတက်နိုင်တော့တဲ့ အခြေအနေတစ်ခုကို ရောက်မှ ဘ၀ကို အနားပေးမယ်ပေါ့၊ အဲဒီအချိန်မှာ အညွန့်တစ်လူလူနဲ့ BA. MA. နဲ့ PhD ဘွဲ့တွေဆိုတဲ့ ရည်ရွယ်ချက်တွေ ပန်းတိုင်တွေ ဆန္ဒတွေနဲ့ အနာဂါတ်ဟာ လှပနေခဲ့တယ်။ ဒါကြောင့်လဲ အခုလို မဆုံးနိုင်တဲ့ လမ်းမှာ ဆက်လျှောက်နေရဆဲ ဖြစ်နေတာပါ။\nနောက်ပိုင်းမှာတော့ ဘာသာရေးစာအုပ်တွေလက်လှမ်းမှီရာ ဖတ်ဖြစ်လေ့လာဖြစ်ခဲ့တယ်၊ ရဟန္တာနှင့် ပုဂ္ဂိုလ်ထူးများ၊ သီဟိုရ်ရာဇ၀င်၊ ဇိနတ္တပကာသနီကျမ်း၊ တောင်တန်းသာသနာပြုဆရာတော်ကြီးရဲ့ ချမ်းမြေ့စွာ ဘ၀နေနည်း၊ ချမ်းမြေ့ဆရာတော်ကြီးရဲ့ ဘာသာရေးအမေးအဖြေ များစွာပါဝင်တဲ့ တက္ကသိုလ်ဓမ္မသဘင်၊ စတဲ့စာအုပ်တွေကို ဖတ်ပြီး ပညာကို တန်ဖိုးထားတတ်လာတယ်၊ ပညာစုံလာတဲ့အလျောက် မာန်မာနလေးတွေလဲ ထောင်စပြုချင်လာတယ်။\nစာဆိုတော် ရှင်မဟာရဋ္ဌသာရက “ပညာ မုန်ယို၊ အရွယ်ပျိုက၊ မဆိုစလောက်၊ မာန်စောင်မြောက်ခဲ့” ဆိုပြီး သံဝေဂ ဖြစ်စေခဲ့တယ် မဟုတ်လား၊ နောက်တဖန် “တပိုင်းကြောင် ကျက်စာရရုံနဲ့ ခက်ပါလှ သဘောဥာဏ်၊ ထက်မာန အပြောသန်တယ်၊ ဒေါသမာန် ထူပွား၊ စောဒက တုဖက်လာလျင်၊ သူ့ထက်ငါ ငြင်းတဲ့လူသား၊” ဆိုပြီး စာပေကျမ်းဂန်ပိဋကတ်တွေ တတ်ကျွမ်းပြီး မာန်ထောင်နေတဲ့ သူတွေကို အစွယ်ချိုးထားတဲ့ လယ်တီဆရာတော်ဘုရားကြီး ရဲ့လင်္ကာကလဲ ရှိသေးတာကိုး။ ကိုယ်လဲ ပုထုဇဉ်လူသားပေမို့ ပညာမာန်တွေ၊ ယောဗ္ဗနမာန်တွေနဲ့ မသိမသာ မာန်တက်ခဲ့ပါတယ်၊\nတဆက်ထဲမှာ ပိဋကတ်ပင်လယ်ကြီးက မဆုံးနိုင်ပါလား၊ လောကကြီးအကြောင်း၊ လိုချင်မှုလောဘ တွေ တဆင့်ထက် တဆင့်များလာတဲ့အကြောင်း သိလာပြီးနောက်မှာတော့ လူ့ဘ၀မှာ လေ့လာသင်ယူစရာတွေ မကုန်ခင်မှာပဲ လူတိုင်းဟာ သင်ယူရင်း လေ့လာရင်း လေ့လာရင်း သင်ယူရင်းနဲ့ ဘ၀တစ်ခုကို နိဂုံးချုပ်ပြီး လက်မြှောက်ခဲ့ရတယ်လို့ တွေးတတ်လာတယ်၊\nအဲဒီမှာ ထူးထူးခြားခြားအဖြစ် စဉ်းစားဖြစ်တာလေးကတော့ သာသနာ့ဘောင်မှာလဲ မနေချင်ဘူး၊ လူ့ဘ၀လဲ မသွားချင်ဘူး၊ ဒီဘ၀နှစ်ခုခြားက လွတ်တဲ့ဘ၀တခုရှိရင် ကောင်းမှာပဲလို့ ရူးမိုက်စွာ စဉ်းစားခဲ့ဖူးတယ်၊ ဒါပေမယ့် လူသားတစ်ယောက်ဖြစ်နေမှတော့ လူ့လောကထဲမှာ ကျင်လည်ရမှာ သဘာဝပဲ မဟုတ်လား..။\nရဟန်းဘ၀ဟူသည် ဓားသွားပေါ်က ပျားရည်စက်ပမာ\nအဖဘုရားရှင်ကတော့ သုတ္တနိပါတ်မှာ သိခီ ယထာ နီလဂီဝေါ ၀ိဟင်္ဂမော၊ ဟံသဿ နောပေတိ ယဒါ ကုဒါစနံ - တဲ့၊ ဥဒေါင်းငှက်တွေဟာ အဆင်းသဏ္ဍာန်က ဘယ်လောက်လှနေပါစေ- ဟင်္သာငှက်တွေကို အမြန်နှုံးမမှီနိုင်ပါဘူး၊ အဲဒီလိုပဲ လူ့ဘ၀ဟာ ရဟန်းဘ၀နဲ့ နှိုင်းယှဉ်ရင် သံသရာထွက်မြောက်ရာလမ်းမှာ ဘယ်လိုမှ ယှဉ်လို့ မရနိုင်ပါဘူး တဲ့၊ သို့ပေမယ့် ချွင်းချက်တော့ ရှိသေးတယ်၊ ရဟန်းဘ၀ဆိုတာ ကြိုးတန်းပေါ် လမ်းလျောက်ရသလို သီလ သမာဓိ ပညာ သိက္ခာသုံးပါးကို လုံခြုံအောင် စောင့်ထိန်းနိုင်ပါမှ တစ်ဖက်ကမ်းကို မြန်မြန်ရောက်နိုင်မှာပါ၊ ပကတိ လူသားတွေထက် သာလွန်မြင့်မြတ်တာပါ၊ ဒါကြောင့်လဲ အခုခေတ် ရိပ်သာများမှာ ဒုလ္လဘရဟန်းခံပြီး ၀ိပဿနာ တရားအားထုတ်ကြတယ် မဟုတ်လား၊\nအကယ်၍သာ ကြိုးတန်းပေါ် ကောင်းကောင်း မလျောက်နိုင်ဘူး ဆိုလျင်တော့ ချောက်နက်နက်ကြီးထဲ ကျပြီး ပြန်တက်ဖို့ သိပ်စဉ်းစားစရာ မရှိတော့ဘူး၊ ဆိုလိုတာက လျောက်နိုင်ရင် ကောင်းကောင်း လျောက်ပါ၊ နိဗ္ဗာန်နဲ့ နီးမယ်၊ မလျောက်နိုင်ရင် ပန်းတိုင် ပိုဝေးမယ် လို့ မြတ်စွာဘုရားက အတန်တန် သတိပေး ဆုံးမတော်မူခဲ့တယ်။ကောင်းကောင်းမနေနိုင်ရင် အ၀တ်သင်္ကန်းပတ်ထားတာပဲ (အသွင်ပဲ) ထူးခြားမယ်၊ အကျင့်တော့ ထူးခြားမလာဘူး လို့ ဆိုလိုပါတယ်၊ လူတွေအတွက်လဲ ကောင်းကောင်း လျောက်သူအတွက် လမ်းဆုံးပန်းတိုင် နီးနိုင်သလို ဖြစ်သလိုနေသူများကတော့ ဝေးပြီးရင်း ဝေးနေဆဲပေါ့။\nအသက် ၂၅ ၀န်းကျင်က ပေါ့၊ ဘုန်းကြီးဘ၀မှာ နေမယ်ဆိုရင် နေ့စဉ် စာဝါချစရာရှိတာ စာဝါချပေးပြီး ဘုရားရှိခိုး၊ ဂုဏ်တော်ပွား၊ ပုတီးစိပ်၊ ပဋ္ဌာန်းရွတ်ကာ နေမယ်ပေါ့၊ ဒီလောက်ဆိုရင် ဘ၀မှာ ပြည့်စုံလုံလောက်ပြီ၊ သံသရာအတွက် သိပ်ပြီး မပူပန်ရတော့ဘူး လို့ တွေးခဲ့ဖူးတယ်၊ အဲဒီအချိန်အထိ အဲဒီအသိလောက်ပဲ ရှိခဲ့တာကိုး၊ နောက်ပိုင်းမှာ ကိုယ်နဲ့ ရင်းနှီးတဲ့ ဒကာ ဒကာမတွေက ၀ိပဿနာ တရားတွေ အားထုတ်ပြီး သူတို့ မသိတဲ့ မရှင်းလင်းတဲ့ အကြောင်းအရာတွေကို အားကိုးတကြီးနဲ့ မေးတာခံရတယ်၊ အမှန်အတိုင်း ၀န်ခံရရင် ကိုယ်တိုင် ဘာမှ မဖြေနိုင်ခဲ့ဘူး၊ ဘုရားစာပေတွေ ပိဋကတ် တော်တွေ သင်ထားပေမယ့် စာသိ သညာသိနဲ့ ကျေနပ်ခဲ့တာကို ကိုယ့်ဘာသာ ရှက်စိတ်ဝင်လာတယ်၊ မဖြစ်ချေဘူး ဆိုပြီး ဓမ္မခရီးကို ကိုယ်တိုင်လျောက်လှမ်းဖြစ်တော့မှ အော် ငါသိထားတာတွေဟာ အပေါ်ယံသက်သက်ဖြစ်ပြီး ဘာမှ မဟုတ်သေးပါလား ဆိုတာ သတိထားမိလာပြန်တယ်။ အထူးသဖြင့် စိတ်ရဲ့ သိမ်မွေ့နူးညံ့လာပုံ၊ လောကဓံကို ခံနိုင်ရည် ရှိလာပုံတွေ လက်တွေ့ခံစားရချိန်မှာတော့ မြတ်စွာဗုဒ္ဓရဲ့ တရားတော်အပေါ်မှာ အကြွင်းမဲ့ ယုံကြည်တတ်လာတယ်။\nဒီနေရာမှာအသိပညာများပြားလာတဲ့လူတစ်ယောက်ဟာသာမာန်ကိစ္စတွေအစ ဘယ်အရာမှာပဲဖြစ်ဖြစ် ကိုယ်တွေ့ လက်တွေ့မကြုံဖူးရင် မယုံနိုင်ပဲ လက်မခံတတ်ကြတာပါပဲ၊ ဓမ္မခရီးကို တစတစ တိုးဝင် မိချိန်မှာတော့ ဘ၀ကိုနေပျော်တတ်လာတယ်၊ သန္ဒိဋ္ဌိကဂုဏ်တော်၊ အကာလိကဂုဏ်တော်၊ ပစ္စတ္တံ ဝေဒိတဗ္ဗဂုဏ်တော်တွေကို ရာခိုင်နှုန်းပြည့် ကြည်ညိုတတ်လာတယ်။\nဓမ္မခရီးမှာ တစတစလျောက်လှမ်းရင်း မမြဲတဲ့အပျက်တရားတွေမြင်တတ်လာပြီး မိမိအပါအ၀င် လောကကြီးကို ကြောက်တတ်၊ အပြစ်မြင်တတ်လာတယ်၊ ဒီဘ၀ကြီးကို ဆက်လျောက်ရမှာ ငြီးငွေ့ လာတော့တယ်၊ ဒီဘ၀ကနေ ထွက်ပြေးလွတ်မြောက်လိုစိတ်တွေ မကြာခဏဖြစ်တတ်ပြီး တစ်ချို့ကိစ္စတွေမှာ ဥပေက္ခာတရားကို လက်ကိုင်ထားတတ်လာပြန်ရော.. ဒါကပဲ ဘ၀ထွက်မြောက်ရေး လမ်းစဉ်တွေဖြစ်တဲ့ ဘင်္ဂဉာာဏ်၊ ဘယဉာဏ်၊ အာဒီန၀ဉာဏ်၊ နိဗ္ဗိဒါဉာဏ်၊ မုဉ္စိတုကမျတာဉာဏ်၊ ပဋိသင်္ခါ၊ သင်္ခါရုပေက္ခာဉာဏ်စတာတွေပဲ မဟုတ်လား.. ဒါဟာ ဘ၀ရဲ့ နက်နဲခြင်း သင်္ကေတတစ်ခုပဲလို့ နားလည်လိုက်မိတယ်၊\nနောက်ဆုံးမှာ ထူးခြားမှုလေး ရှိသေးတယ်။ ယာ သိခါပတ္တာ၊ သာ သာနုလောမာ သင်္ခါရုပေက္ခာ၊ ၀ုဋ္ဌါနဂါမိနီ ၀ိပဿနာ တိ စ ပ၀ုစ္စတိ- ဆိုတဲ့စာသားလေးကို ၁၅ နှစ်သား ကိုရင်ဘ၀ကတည်းက အဘိဓမ္မာ သဂြိုလ်မှာ ကျက်ခဲ့ဖူးပေမယ့် ဘာမှန်း မသိခဲ့ နားမလည်ခဲ့ဘူး၊ အခုနောက်ပိုင်းကျမှ ဥပေက္ခာဥာဏ်ရဲ့နောက်ပိုင်း အသိမ်မွေ့ဆုံးဖြစ်တဲ့ အနုလောမပိုင်းမှာ ဖြစ်တဲ့ ဥာဏ်ကို ၀ုဋ္ဌာနဂါမိနီ ၀ိပဿနာဥာဏ်ဟု ခေါ်ဆိုကြောင်း သိရပြန်တော့ စိတ်ထဲမှာ တော်တော်လေး ကြည်နူးသွားမိတယ်၊ လက်တွေ့နဲ့ စာတွေ့ ဟာ တစ်ထပ်ထည်းပဲ ဆိုတာ သိစေချင်ရုံသက်သက်ပါ။\nဒီနေရာမှာ ၀ိသုဒ္ဓိမဂ်မှာလာတဲ့ ဘင်္ဂဥာဏ်ရဲ့ အကျိုးတရား (၈) ပါးထဲက လက်တွေ့ဘ၀နဲ့ ကိုက်ညီတာလေးတွေကို ပြောပြချင်သေးတယ်။\nဇီဝိတနိကန္တိ ပရိစ္စာဂေါ- ကိုယ့်အသက်ကို တွယ်တာမှု ကင်းလာတတ်တယ်၊\n၀ိသုဒ္ဓါ ဇီဝိတတာ- အသက်မွေးမှုကို စင်ကြယ်အောင် ထိန်းသိမ်းချင်လာတယ်၊\nဥဿုက္ကပဟာနံ-ကိစ္စကြီးငယ် အများစုမှာ ကြောင့်ကြပူပင်မှု ဗျာပါရတွေ နည်းနည်းချင်း ကင်းလာတယ်၊\n၀ိဂတဘယတာ-ကိုယ့်ကိုယ်ကိုချစ်တဲ့စိတ်နည်းလာလို့ ကြောက်တတ်တဲ့စိတ်လည်း နည်းလာတတ်တယ်၊\nခန္တီသောရစ္စ ပဋိလာဘော- အရာရာမှာ သည်းခံနိုင်စွမ်းအား ကောင်းလာပြီး ကောင်းမှုမှန်သမျှကို လုပ်ချင်လာတတ်တယ်၊\nအရတိ ရတိသဟနတာ- သစ်ပင်ဝါးပင်အောက်မှာဖြစ်စေ၊ တိုးတက် ခေတ်မှီနေတဲ့ အဆောက်အဦးပေါ်မှာဖြစ်စေ ဘ၀ကို အေးချမ်းစွာ ဖြတ်သန်းတတ်လာတယ်..\nဒါတွေ ဟာလဲ နက်နဲခြင်းကို ရှာဖွေရင်းက တွေ့ရှိခံစားလာရတဲ့ သန္တိရသတွေပဲပေါ့။\nစာလဲ တော်တော်ရှည်သွားပါပြီ၊ ဒီဆောင်းပါးကို အနှစ်ချုပ်လိုက်ရင် လမ်းဆုံးပန်းတိုင်ကို ရောက်ဖို့အတွက် ဖြတ်သန်းနေရတဲ့ လူ့ဘ၀လေးမှာ အမြင်များ အတွေးများဟာ အသက်အရွယ်အလိုက်၊ လောကဓံအလိုက် တဆင့်ချင်း တဆင့်ချင်း တိုးတက် ပြောင်းလဲနေတယ် ဆိုတာကို သတိပြုမိစေဖို့ ရည်ရွယ်ပါတယ်၊ တခြားမရိုးသားသော ရည်ရွယ်ချက်များ၊ ကိုယ်ရည်သွေးခြင်းများလို့ မထင်မှတ်စေချင်ပါ။ ဗုဒ္ဓဘာသာတို့အတွက် တစ်ကြောင်းတည်းသော လမ်းဟာ ဖြောင့်ဖြူးစွာရှိပြီးသားပါ၊ တိုးတက်ပြောင်းလဲနေတဲ့ ဘ၀အမြင်များကို သတိထားကြည့်ပြီး သံသယကင်းကင်း ရဲရဲဝံ့ဝံ့သာ လမ်းမှန်ကို ရှာဖွေလျှောက်လှမ်းဖို့ လိုပါတယ်။\nဘ၀အောင်မြင်ရေးထက် ဘ၀ကိုတန်ဖိုးရှိစွာ ဖြတ်သန်းရေးက အရေးကြီးတယ် ဆိုပေမယ့် အောင်မြင်မှုရော တန်ဖိုးရှိတာရော နှစ်ခုစလုံး စုံလင်အောင် စွမ်းနိုင်ရင်တော့ ကော ပန ၀ါဒေါ-ဘာပြောစရာ လိုတော့မလဲ၊ အတိုင်းထက်အလွန်ပေါ့၊ ဘ၀ကို အောင်မြင်အောင် ကြိုးစားပြီး တန်ဖိုးရှိစွာ ဖြတ်သန်း နိုင်ပါစေလို့ ဆုတောင်းပေးလိုက်ပါတယ်..\nကိုဝိ tag လိုက်တဲ့ ဆရာတော် ဦးဇောတိကရဲ့ စာသားလေးတွေနဲ့ ဒီဆောင်းပါးနဲ့ ကိုက်ညီနေတာမို့ တချိန်ထဲ ခံစားလို့ရအောင် ထည့်ပေးလိုက်ပါတယ်…\nOne day is exactly the same for me as any other day.\nI’m neither happy nor unhappy about the coming new year.\nSo instead of saying ‘Happy New Year’ to you,\nI would rather say ‘Happy every day’, if suchathing could be.\nIt is the same for me with my birthday;\nI don’t know why I should feel happier on my birthday.\nBut I don’t mind people saying ‘Happy Birthday to you’.\n(Sayadaw U Jotika)\nPosted by The Bliss Of Emancipation at 8:24 AM0comments Links to this post\nဘုန်းဘုန်း ဦးတိက္ခ မှ မွေးနေ့အမှတ်တရ ပေးပို့လိုက်တဲ့ စာလေးဖြစ်ပါတယ်။ ဘုန်းကြီးရင်း ဒကာရင်းတွေမို့ အကောင်းတွေချည်းရွေးပြောထားတာကို စာဖတ်သူများမှ ကာလာမသုတ်တော်လာ အဆုံးအမတော်များကို နှလုံးမူဆင်ခြင်ပြီး ဖတ်ရှုပေးတော်မူကြပါလို့.... :P\nမွေးနေ့မှသည် သိသမျှကျင့် ကျင့်သမျှသိ၍ ဝိမုတ္တိဖြင့် သုခဖြစ်ပါစေဟု ဆန္ဒမွန်ပေးပို့ပါတယ်.\nမွေးနေ့ရှင် ဝိမုတ္တိသုခ ဟူသည်…..\nဝိမုတ္တိဖြင့် သုခ ရှာသူ ….\nဝိမုတ္တိဖြင့် ရသ ရှာသူ. … ကိုဝိဟူလော…\n(မွေးနေ့က ဘယ်နေ့မှန်း သေချာတော့ မသိဘူး ကိုဝိ၊ မွေးနေ့နောက်ကျ ဆုတောင်းများ ဖြစ်နေမလားမသိ၊ အမှတ်တရ ရေးပို့လိုက်ပါတယ်၊ ကဗျာ မဟုတ်ပါ)\nPosted by The Bliss Of Emancipation at 8:22 AM0comments Links to this post\nညီမတော် Monica Pyone ရဲ့  အမှတ်တရ ပေးတဲ့ မွေးနေ့လက်ဆောင် တရားတော်ပါ။ နာယူကြည်ညိုနိုင်အောင် ထပ်ဆင့်ဝေမျှလိုက်ပါတယ် ခင်ဗျာ။\nအခုနေမွန်းတည့်ချိန် ရောက်နေတဲ့ ကိုဝိကို မွေးနေ့လက်ဆောင် အဖြစ် အိမ်အပြန်မျက်နှာပန်းလှပစေဖို့ ဆရာတော်ဘုရားကြီးရဲ့  “ဘ၀နေမ၀င်မီ တရားတော်” ကိုနာရအောင် ပို့ပေးလိုက်ပါတယ်ကိုဝိ။\nကိုဝိ ဆရာတော်ဘုရားကြီး တရားထဲကလို “ရှင်ရင်လည်:မသေတဲ့သူ၊ သေရင်လည်းမသေတဲ့သူဖြစ်အောင်” “ရှင်ရင်လည်းသေတဲ့သူ၊ သေရင်လည်းသေတဲ့သူ မဖြစ်အောင် ” သတိတရားတွေပြည့်စုံပြီး ကြိုးစား အားထုတ်နိုင်တဲ့သူ ဖြစ်ပါစေလို့ ဆုတောင်းမေတ္တာပို့သလိုက်ပါတယ်။\n“၀မ်းစာရှာထွက်ပြီးတော့ တစ်နေ၀င်ရင်တော့ ကိုယ့်အ်ိမ်ကို တစ်ခေါက်ပြန်ရစမြဲ။ အဲ...နေ၀င်အိမ်ပြန်လို့ ကိုယ့် လွယ်အိတ်ထဲမှာ၊ ကိုယ့်တောင်းထဲ၊ ကိုယ့်ပလုံးထဲမှာ မယ်မယ်ရရ စားစရာ၊သောက်စရာ၊ သုံးစရာမပါရင် အိမ်ပြန် မျက်နှာပန်းလှပါ့လား?\nအေး....လူ့ဘ၀လည်း ဒီအတိုင်း တစ်ဘ၀နေပြီးရင် တစ်ဘ၀သေရအုံးမှာပဲ။ တို့သေရွာပြန်ရအုံးမှာ။”\nညနေဘ၀ နေမ၀င်မီ တရားတော်\nLabels: Birthday Present Articles, Maha Bodhimyaing Sayardaw\nPosted by The Bliss Of Emancipation at 8:33 AM0comments Links to this post\nPosted by The Bliss Of Emancipation at 8:38 AM0comments Links to this post\nPosted by The Bliss Of Emancipation at 8:42 AM0comments Links to this post\nအဂ္ဂမဟာပဏ္ဍိတ အရှင်သြဘာသာဘိဝံသ (ဖျာပုံတိုက်သစ်)\nဒကာ။ ။ ကိုယ်ထဲ အမြဲဖြစ်ပေါ်နေတဲ့ ထွက်လေ ၀င်လေ ထိသိ သတိ အာနာပါန ကမ္မဋ္ဌာန်းကို ပွားများ မှတ်သားနေရုံနဲ့ ကိလေသာ ကင်းကွာ ငြိမ်းအေးခြင်း၊ စိတ်ချမ်းသာခြင်း၊ တန်ခိုးသိဒ္ဓိရှိခြင်း စတဲ့ လောကီ လောကုတ္တရာ အကျိုးတရားစုတွေ ခံစားရတယ်ဆိုတာ ဟုတ်မှန်ပါသလား ဆရာတော်၊ ရှင်းပြပေးပါဦးဘုရား။\nဆရာ။ ။ ဒကာကြီးတို့ရဲ့ မေးလိုရင်းက အသက်ရှူနေကြတဲ့ ၀င်လေ ထွက်လေရဲ့ နှာခေါင်းဝအသား ထိ ထိသွားတဲ့ အထိကလေးကိုလိုက်ပြီး သိ သိနေတဲ့ အသိစိတ်ရဲ့ တန်ခိုးသိဒ္ဓိကို မေးတာလား။\nဒကာ။ ။ မှန်ပါတယ်ဆရာတော်၊ ထွက်လေ ၀င်လေရဲ့ “ထိ သိ သတိ” ဆိုတဲ့ အသိစိတ်ရဲ့ တန်ဖိုး အကျိုးခံစားခွင့်ကို မေးတာပါဘဲ ဆရာတော်။\nဆရာ။ ။ အင်း….သိမှတ်မည့်ယောဂီဟာ မိမိရဲ့နှာသီးဝမှာ သိစိတ်ကိုထားပြီးတော့ ၀ါယောရုပ် လေက ကာယရုပ်အသား၌ တိုးထိသွားတာကိုပဲ မမေ့တဲ့သတိနဲ့ သိ သိ မှတ် မှတ် ရှု ရှု နေရမည်တဲ့။\nအဲဒါကို အာနာပါန ဖုသန ကမ္မဋ္ဌာန်းလို့ခေါ်တယ်၊ ဘုရားသာသနာတော်မှာ ဒီကမ္မဋ္ဌာန်းဟာ ရှုမှတ်ရလည်း အလွယ်ဆုံး၊ အသက်ရှူနေတဲ့ လူတိုင်းနဲ့လည်း အသင့်လျော်ဆုံးပဲ၊ ဒါပေမဲ့ ကိုယ်အသက်ရှူနေတာကို မသိမမှတ်တဲ့ သူတွေကသာ များနေတာနော်၊ ဒါကြောင့် ဒကာကြီးလည်း သိဒ္ဓိရှင်ဖြစ်ချင်ရင် ယင်းအတိုင်း ရှုမှတ်ကြည့်ပေါ့၊ သမာဓိရှိသလောက် တန်ခိုးသိဒ္ဓိတွေ ရောက်မှာပဲ။\nဒကာ။ ။ ထိ သိ သတိ ရှုမှတ်ပုံ ထင်ရှားအောင် နည်းနာယများလည်း ပြောပြပါဦး ဆရာတော်၊ ဘယ်လိုစိတ်ထားရမည် ဆိုတာကိုပါသိရအောင်၊ နည်းကလေးများ ပေးသနားပါဦးဘုရား။\nဆရာ။ ။ ကိုင်း…ပြောပြမည်၊ သေချာစွာ မှတ်သားနားထောင်ပါ၊ ၀ိပဿနာဉာဏ်ဆိုက်အောင် ပို့ဆောင်ပြောကြားပေးလိုက်မယ်၊ ဉာဏ်နားနဲ့ မိအောင်နားထောင်ပါ။\n၁။ ၀င်လေ ထွက်လေ ၀ါယောရုပ်က နှာသီးဖျား ကာယရုပ်ကို လာထိသည်၊ ငါ့ကို ထိတာမဟုတ်၊ ငါမရှိ၊ ရုပ်ကို ထိ၏၊ အဲဒီလို သိမှတ်ပါ၊ အတ္တဒိဋ္ဌိကို တိတိပပ ဖြတ်ချလိုက်ပါ။\n၂။ နာမ်ခေါ်တဲ့ အသိစိတ်ကလေးတွေက ထိတာကို သိ သိ သွားကြသည်၊ ငါသိတာ မဟုတ်၊ စိတ်နာမ်က သိသည်၊ ငါမရှိ၊ စိတ်နာမ်သာရှိ၏၊ အဲဒီလို သိမှတ်ပေါ့။\n၃။ ဤ ထွက်လေ ၀င်လေသည် ရှူချင်တဲ့စိတ်ကြောင့်သာ ဖြစ်ပေါ် ဖြစ်ပေါ်လာတာ၊ ငါ့ကြောင့်ဖြစ်တာ မဟုတ်၊ စိတ်ကြောင့်ဖြစ်တဲ့ရုပ်လို့ သိမှတ်ပါ၊ အကြောင်းစိတ်နဲ့ အကျိုးရုပ်ကို ပိုင်းခြားသိထားပါ။\n၄။ အဲဒီ ထိတဲ့ရုပ်တွေဟာလည်း ထိထိပြီးတော့ ပျက်ပျက်သွားကြတာပဲ၊ ခိုင်မြဲမှု လုံးဝမရှိတဲ့ အနိစ္စတရားတွေပဲလို့ သိမှတ်ပါ။\n၅။ မခိုင်မြဲလို့ ပြန်ပြန် ရှူရှိုက် ရှူရှိုက်ကာ ဒီကိုယ်ကောင်ကြီးကို ပြုပြင်ပေးနေရတဲ့ ကာယသင်္ခါရကလည်း ဒုက္ခဆင်းရဲ သက်သက်တွေပဲလို့ သိမှတ်ပါ။\n၆။ ယင်း အနိစ္စ-မခိုင်မမြဲ ပျက်စီးနေတဲ့ တရားစုတွေကို နိစ္စဖြစ်အောင်၊ ဆင်းရဲဒုက္ခကို သုခချမ်းသာဖြစ်အောင်၊ လုပ်လို့မရနိုင်တဲ့ ငါစိုး ငါပိုင် မဟုတ်သောကြောင့် ငါ့အလိုမလိုက် ငါ့အကြိုက်မပါ ငါလုပ်တိုင်း မအောင်မြင်သော အတ္တမဟုတ်တဲ့ အနတ္တ သဘောတရားတွေပဲလို့ ဉာဏ်ထဲမှာ စွဲလာအောင် စိတ်ကိုလေ့လာ စေစားပေးရမည်တဲ့။\nကဲ…..အခုပြောပြခဲ့တာတွေ ဒကာကြီးတို့ရဲ့ အသိဉာဏ်ထဲမှာ စွဲရဲ့ မိရဲ့ ထိရဲ့ နားလည်ရဲ့လား။\nဒကာ။ ။ မှန်ပါ့၊ ဖြစ်ပေါ် ဖြစ်ပေါ်နေတဲ့ ရုပ်နာမ်တွေထဲမှာ ငါဆိုတဲ့ အတ္တ မပါစေဘဲ သတိမြဲမြဲနဲ့ ရှုမှတ်နေရမည့် သဘောကို သိရပါပြီ ဆရာတော်၊ ဆက်လက် မိန့်ကြားပါ ဘုရား။\nဆရာ။ ။ ခုပြောပြီးခဲ့တဲ့အတိုင်း ထွက်လေ ၀င်လေရဲ့ ထိသိကိုမှတ်နေတဲ့ အသိစိတ်ဓာတ်ကို ထိ သိ တင်ရပ်မနေဘဲ ထိတဲ့ရုပ်လည်းပျက်၊ သိတဲ့ စိတ်လည်းပျက်၊ ထိသိပျက်တိုင်အောင် အသိစိတ်ကို အနိစ္စလက္ခဏာသို့ ရောက်အောင် ပို့ဆောင်ပေးရမည်၊ အလေ့အကျင့်ပြုလုပ်ပေးရမည်၊ အဲဒါက ပိုပြီးအရေးကြီးတယ်နော်။\nအဲဒီအတိုင်း ဖြစ်ပျက်ထဲမှာ အလေ့အကျင့် ရပါများလာသောအခါ သိစိတ်အစဉ်ဟာ နှာသီးဖျား၊ နှာခေါင်းဝ ထိသိ အမှတ်ထဲက ထွက်ပြီးတော့ တခြား မြင်ခိုက် ကြားခိုက် နံခိုက် စားခိုက် တွေ့ထိခိုက် ကြံစည်ခိုက် စသည်တို့ဖြစ်ပေါ်လာသော ခဏတိုင်း၌လည်း ဖြစ်ဖြစ်ချင်း၊ ချက်ချင်းပင် အပျက်သဘောထဲ သက်ရောက် သိမှတ်သွားတော့တာပဲ၊ ငါ သူတပါး ယောက်ျား မိန်းမနဲ့ အသိ မလုပ်တော့ဘူး၊ ရုပ်နာမ်ဖြစ်ပျက်နဲ့သာ အသိလုပ်နေတော့တယ်၊ ခု ပြောကြားနေတာတွေ စိတ်ဝင်စား နားလည်ရဲ့လား ဒကာကြီးတို့၊ စိတ်မ၀င်စားလည်း မောတာနဲ့ ညောင်းတာ အဖတ်တင်ရုံပဲ ရှိနေမှာနော်။\nဒကာ။ ။ စိတ်ဝင်စားစွာနဲ့ နားထောင် မှတ်သားနေပါတယ် ဆရာတော်၊ နားလည်တာတွေက များပါတယ်၊ နားမရှင်း မသိတဲ့အချက်ကလေးတွေလည်း နည်းနည်းပါးပါးတော့ ရှိသေးတာပေါ့ ဘုရား၊ ဆက်လက် မိန့်ကြားပါဦးဆရာတော်။\nဆရာ။ ။ စိတ်ရဲ့သဘာဝက အာနာပါန ထိသိအာရုံကို သိနေဖို့ အကျင့်သာ လုပ် လုပ်ပေးပါ၊ အာရုံနဲ့ အသိအကျွမ်းဝင်အောင် လုပ်ပါများတော့ အကျင့်ပါသွားရောပဲ။\nအဲဒီလို အလေ့အကျင့်တွေများများလာလို့ အကျင့်ပါသွားတာနဲ့ တပြိုင်နက် မိမိသိနေကျ လမ်းအတိုင်းသာ အသိလုပ်သွားနေတော့သဖြင့် တခြားအာရုံ လမ်းကြောင်းထဲသို့ စိတ်မပြောင်းသောကြောင့် မိမိသွားနေကျ ကိလေသာအာရုံ ကာမဂုဏ်ထဲ မသွားရောက်တော့ဘဲ မြင် သိ ပျက်၊ ကြား သိ ပျက်၊ နံ သိ ပျက်၊ စား သိ ပျက်၊ ထိ သိ ပျက်၊ ကြံစည်တွေးတော သိ ပျက်၊ ခဏတိုင်း ခဏတိုင်း သိ ပျက် နေတဲ့ ဥဒယ ၀ယ ခဏိက သမာဓိထဲ ရောက် ရောက်ပြီး တည်ငြိမ်နေတော့သတည်းတဲ့။\nအဲဒီ ထွက်လေ ၀င်လေ အာနာပါန ထိ သိ ကို သတိထားရှုမှတ်တဲ့ အလေ့အထဟာ သတိရင့်ကျက်လာတဲ့အခါ အဲဒီလို ဥဒယ ၀ယ ခဏိက သမာဓိထဲ သက်ရောက်လေ့ရှိလို့ အလွန်ကောင်းသော အတိုင်းမသိ တန်ဖိုးရှိသော ကမ္မဋ္ဌာန်းလို့ ဟောခဲ့တာပေါ့၊ ဒကာကြီးတို့ရ။\nခု၊ ပြောပြခဲ့တဲ့ အလေ့အထဟာ လက်တွေ့အားဖြင့် လောဘ ဒေါသတို့ မလာနိုင် မလိုက်နိုင်တဲ့ အကျင့်မြတ်ပဲ။\nရှေးသူတော်ကောင်းတို့လုပ်ငန်း လမ်းဟောင်းလမ်းမှန် အကျင့်မြတ်ပေါ်သို့ တက်ရောက် လျှောက်သွား ရှုမှတ်နေသောကြောင့် တွေဝေ ငေးမောကာ အမှားထဲ၌ မေ့မြောနေသော မောဟနှင့် ကင်းဝေးလျက် ၀ိဇ္ဇာဉာဏ်ဘက်သို့ သက်ရောက်ကူးဝင်လာသော အကျင့်လည်း ဖြစ်တယ်တဲ့။\nအဲဒါကြောင့် အဲဒီ ထွက်လေ ၀င်လေ ထိသိ သတိကို မမေ့မလျော့ ကြိုးစားမှတ်သားနေတဲ့ သူဟာ၊ သူရဲ့ သမာဓိ အားကောင်းသလောက် လောကီဘက်ဆိုင်ရာ ဈာနသမာပတ်အထိ သိဒ္ဓိတန်ခိုး အကျိုးအမျိုးမျိုးတွေကို ရရှိခံစားနိုင်တယ်၊ မယုံမရှိနဲ့ လုပ်ကြည့်ပါ၊ သိဒ္ဓိရှင် ဖြစ်သွားနိုင်တယ်။\nအဲဒီ ထွက်လေ ၀င်လေ ထိသိ သတိကိုပဲ မမေ့မလျောတဲ့ သမ္မာသတိမဂ္ဂင် အားကောင်းကောင်းနဲ့ ရှုမှတ် ပွားများနေသော ယောဂီဟာ လေ့လာလုပ်ယူမှုသတိအပိုင်းက လွန်မြောက်လျက် သတိရင့်ကျက်ကာ အာရုံပေါ်ပေါ်လာတိုင်း သတိနဲ့ ကပ်ခနဲ ကပ်ခနဲ ချက်ချင်းပဲ သိပျက် သိပျက် နေသော “ဥပဋ္ဌာနသတိ” က ဉာဏ်နဲ့တွဲကာ မဂ်ဖိုလ် နိဗ္ဗာန်အထိ လောကုတ္တရာ အကျိုးတရားတွေကို ခံစားရအောင် ပို့ဆောင်ပေးတာလည်း အမှန်ပဲ၊ အဲဒီ အကျိုးကျေးဇူးတရားတွေကို ခံစားချင်ရင် ကိုယ်တိုင် အားထုတ်ကြည့်ပါ၊ ကိုယ်လုပ်သလောက် လုပ်ခ ရမှာကတော့ အမှန်ပဲ၊ ကဲ….ကျေနပ်ရဲ့လား၊ တတ်နိုင်ရင် အခုပဲ တနာရီလောက် ပါရမီ ကုသိုလ်သဘောနဲ့ ထိုင်မှတ် အားထုတ်သွားစမ်းပါလေ။\nဒကာ။ ။ အားထုတ်ပုံ နည်းနယနဲ့ စုံလင်စွာသိရလို့ ကျေးဇူးတင် ၀မ်းသာလှပါတယ် ဆရာတော်၊ တတ်နိုင်သမျှ ကြိုးစား အားထုတ်မှုများလည်း ပြုပါမည် ဘုရား၊ အိမ်ကိစ္စတွေက ရှိနေလို့ ခုတော့ သည်းခံပါ၊ ဆရာတော်ဘုရား ကျန်းမာ ချမ်းသာစွာနဲ့ သာသနာပြုနိုင်ပါစေ။\nLabels: Ashin Obhasabhivumsa, Dhamma Notes